
с Революциите никога не доживяват до зрялост, защото преди това 
падат в гроба, който са изкопали за противниците си. 


+ 
Понякога Бълг ария се изявява като неизносено дете 
на европейската цивилизация. 


# 
При двама еднакво гадни подлеци единият е по-голям от другия. 
# 
Не избирай за приятел човек, който твърди, | 
че хората се раждат по природа лоши. 
# 
Нацизмът е карамелизиран национализъм. 
# 
Всяка победа, завоювана с коварство, се превръща в поражение 
при сблъсъка с по-голямо коварство. 
# 
Героите по-дълго оцеляват в тъмници и непроходими лесове. 
# 
Ако управляващите („комунисти ) не бъдат най-строги съдии 
на самите себе си, ще се окажат на подсъдимата скамейка на историята. | 
(Заключителна реплика от пиесата „Съдии на самите себе си”, 


РА орди: 


С ура -. 


НИ рио 


произнесена на 13.1.1973 г. на сцената на Младежкия театър.) 
Ж 
Човек е толкова добър, КОАКОТО муе Дадено от Господ, 
р и толкова лош, колкото му позволяват хората. 


|: Кольо Георгиев 

СОЦИАЛИСТИЧЕСКАТА АЛТЕРНАТИВА 
НА НЕОЛИБЕРАЛНИЯ МОДЕЛ 

НА ГЛОБАЛИЗАЦИЯ - 

РЕАЛНОСТ ИЛИ УТОПИЯ? 





Борис Гуселетов - професор в 
Европейския институт ЛАТО и 
ръководител на Центъра за меж- 
дународни проекти и програ- 
ми към института „Справед- 
лив свят". Почетен член на Всеки- 
тайската академия за обществе- 
ни науки. Автор на повече от 160 
научни публикации, включително 
3 монографии. 


Борис Гуселетов 


(С“ кратко затишие на фронта на политическите 
идеи идеологическият дискурс отново става акту- 
ален и нужен. Глобалният характер на скорошната све- 
товна финансово-икономическа криза, нейният мащаб 
и последици, от една страна, показаха слабостта на нео- 
либералния модел на икономика, основана на непокла- 
тимите ценности на „свободния пазар” и почти пъл- 
ната ненамеса на държавата, а от друга - провокираха 
интерес към съвременните социалистически идеи и 
към преоценка на либералния модел на икономиката, 
който според много експерти предизвика тази криза. 
Затова не е случайно, че осмислянето на изводите и по- 
следиците от неолибералните реформи на фона на раз- 
разилата се финансова криза все по-явно придобива 
формата на дихотомия: социализъм- либерализъм. 

Струва си да напомним, че именно левите изгот- 
виха в началото на ХХв. проекти за преустройство 
на обществото, които доведоха до създаването на со- 
циалистически и капиталистически лагери. В резултат 
социализмът и социалистическите ценности така се 
вписаха в политическата теория и практика на запад- 
ната цивилизация, че можем и ние след Р. Дарендорф 
да наречем ХХ в. не само век на социалдемокрацията, 
но и век на реализацията на социални утопии. 

Крахът на СССР, разрушаването на световната 
социалистическа система, включването на постсоциа- 
листическите страни в третата вълна на демократи- 
зация, както и успехите на държавите на всеобщото 
благоденствие дадоха основание да се говори за на- 
маляване на ролята на идеологиите в политическия 
процес и за отдръпване на идеологията от публичния 
дискурс. Тази гледна точка беше използвана за една 
или друга интерпретация още от Д. Бел (Вей, П.., 1964) 

иХ. Аренд (Агепд!, 1973). Първият автор свързва този процес с деидеологизация- 
та на масовата култура, която се превръща в главен инструмент за формиране на 
начина на живот, на нормите и ценностите, на културата. Вторият автор поставя 
акцент върху факта, че за разлика от тоталитарното в плуралистичното обще- 
ство идеологията не може да бъде доминираща. Квинтесенцията на тези идеи 
намери отражение в книгата „Краят на историята?” на Фр. Фукуяма (ЕиКиуата, 
1989), който прокламира гибелта на комунистическата идеология и прехода към 
общество, основано на свободна конкуренция между различни типове култура. 

Политическите тенденции през втората половина на ХХ в., свързани с идео- 
логическото сближаване между консерватизма и либерализма, а по-късно между 
либерализма и социализма, приключиха със създаването на държавата на всеоб- 
щото благоденствие в Европа. В хода на реформите от 70-80-те години по време 
на възхода на рейгъномиката и тачъризма социалдемокрацията сериозно пре- 
разгледа своите традиционни програмни постановки. В класически пример за 
компромиса между десните и левите се превърна Манифестът Блеър- Шрьодер, 
приет през 1999 г. Социалдемократите, търсейки „златната среда” между интере- 
сите на цялото общество и на отделните негови слоеве, декларираха: „Ние сме за 
пазара, но сме против пазарното общество: 

В края на ХХ в. много изследователи констатираха сериозна криза на полити- 
ческите партии, която се изразяваше в намаляване на доверието към тях, в съкра- 
щаване на членската им маса, в девалвация на идеологическите ценности. Полити- 
ческата борба все повече започна да напомня конкуренция на имиджи, вместо да е 
противоборство на идеи и програми. В тези условия „партиите на мнозинството” 
започнаха да се преместват към центъра на политическото пространство, опитвай- 
ки се да се превърнат в „сакй-а!” партии, докато поддръжниците на крайните идеи 
се маргинализираха. В хода на този процес програмите на системните партии опо- 
ненти започнаха все по-малко да се различават една от друга. Либералите активно 
включваха в своите програми социална съставка, а социалистите и социалдемокра- 
тите фактически се отказаха да използват понятието „социализъм”. Показателни 
във връзка с това са изборите, в които основните конкуренти всеки път финишират 
с почти равен резултат. Такава ситуация се наблюдаваше в Норвегия и Швеция през 
2014 г., в Германия и Италия през 2013 г., в Гърция и Холандия през 2012 година. 

Левите партии, загубвайки своята традиционна електорална база, по-теж- 
ко от другите партии преживяха кризата, свързана с изборни поражения. И 
въпреки че социалистите и социалдемократите през втората половина на ХХ в. 
започнаха активно да отстъпват от класовия подход, опитвайки се да разширят 
своя електорат с други социални групи, социалистическата реторика се оказваше 
все по-малко нужна. Отчасти причина за това е, че в редица западноевропейски 
страни беше достигнато високо равнище на социални права и придобивки. Друга 
част от обяснението е, че в дневния ред на обществото влязоха проблеми като 
регулацията на чуждестранната работна ръка или мястото на дадена страна в 
новата световна политическа и икономическа система. А консерваторите и пред- 
ставителите на десницата артикулираха тези проблеми по-добре. 

Самите социалдемократи, идвайки на власт (Великобритания, Германия, 
Испания, Италия, Норвегия, Франция и т.н.), бяха принудени да извършват ре- 

форми, свързани с въвеждането на мениджърския подход в държавното управле- 
ние, който в същината си е основан върху неолиберални ценности. Можем да си 
спомним амбициозната програма на Г. Шрьодер Авенда 2010, която предвиждаше 
оттегляне на държавата от много социални задължения с цел икономия на бю- 
джетни средства и която стана причина за създаването на горепосочения Мани- 
фест Блеър-Шрьодер. 

Важно е да отбележим, че социалистите и социалдемократите разполагат 
с влиятелната международна организация - Социалистически интернационал, 
възникнал през 1951 г. Днес той обединява 168 социалистически, социалдемо- 
кратически и работнически партии от 132 държави от всички континенти. Сред 
тях има управляващи и опозиционни, парламентарни и извънпарламентарни 
партии. 

В последно време в Социнтерна се случват интересни трансформации. До 
началото на ХХ в. ключова роля в тази организация играеха водещите западно- 
европейски партии - германските, финландските и шведските социалдемокра- 
ти, испанските и френските социалисти, британските и норвежките лейбъристи. 
След последния конгрес на Социнтерна обаче, който се проведе в Кейптаун през 
август 2012 г., на преден план започнаха да излизат представителите на Азия, Аф- 
рика, Латинска Америка, на страните от Централна и Източна Европа. 

За авторитета на Социнтерна свидетелства фактът, че много партии от пост- 
социалистическото пространство след получаването на независимост на своите 
страни се опитаха активно да се включат в работата му, полагайки много уси- 
лия да бъдат приети в неговите редове. Ще отбележим, че социалистическото 
движение в редица страни от този регион се намира в стадий на формиране и 
понякога носи маргинален характер, особено в постсъветското пространство. 
Това е свързано с неустойчивостта на партийните системи и с неспособността 
на партиите и техните лидери да консолидират усилията си. За изминалите 24 
години от разпадането на СССР почти във всички страни от региона възникна- 
ха левоцентристки партии, но не всички от тях се превърнаха в парламентарни 
и не всички станаха членове на Социнтерна (вж. Табл. 1). Наистина в последно 
време грузинските, киргизстанските и молдовските социалдемократи станаха не 
просто парламентарни партии, те влязоха и в състава на управляващи коалиции. 

Социалистическото движение в повечето страни от Централна и Източна Ев- 
ропа, независимо от негативния опит на комунистическата епоха, още през 90-те го- 
дини на ХХ в. успя да се институционализира, да си изработи определена позиция, 
да придобие електорален опит и да се закрепи в политическата система в качеството 
на парламентарни партии. Нещо повече, в редица страни от Източна Европа - Лит- 
ва, Румъния, Словакия, Хърватия - социалистите са управляващи партии. 

В периода 2006-2010 г. иот 2012 г. до днес министър-председател на Слова- 
кия еР. Фицо, лидер на левоцентристката партия СМЕР („Курс към социалдемо- 
крация”). В Хърватия от 2011 г. насам премиер е председателят на Социалдемо- 
кратическата партия 3. Миланович. 

През 2012 г. Социалдемократическата партия на Румъния в състава на коа- 
лицията „Социаллиберален съюз” победи на парламентарните избори и лидерът 
на тази партия В. Понта стана министър-председател на страната. 

Таблица 1. Лявоцентристки партии от постсоциалистическите страни - 
членки на Социнтерна 


Партии, 
Наличие на група 
Страна представени Статут в Социнтерна 
в националния парламент 
в Социнтерна 


Армения Пълноправен член Парламентарна 
Азербайджан Консултативен член 


Веласкес Консултативен член 
л -- 
Ру Наблюдател 
Парламентарна, 
Грузия Консултативен член 
управляваща в коалиция 


Казахстан 
Киргизстан 


Босна 
и Херцеговина 


Наблюдател Парламентарна 


Парламентарна, 
Пълноправен член 
управляваща в коалиция 
Пълноправен член Парламентарна 


Пълноправен член (2) Парламентарна 
Наблюдател 
Парламентарна, 
Пълноправен член 
равляваща в коалиция 


Пълноправен член Парламентарна 


Македония 


Парламентарна, 
Пълноправен член 
управляваща в коалиция 
Наблюдател Парламентарна 
Пълноправен член 
Парламентарна 
Наблюдател 
Пълноправен член 
Парламентарна 
Наблюдател 
Парламентарна 
Пълноправен член Р ра 
авляваща в коалиция 
уп щ ц 
Наблюдател Парламентарна 
Парламентарна 
Пълноправен член Р ре 
авляваща в коалиция 
щ ц 
Парламентарна 
Пълноправен член Р Ена, 
управляваща 
Черна гора Пълноправен член (2) Парламентарна 


Парламентарна, 
Естония Консултативен член 
равляваща в коалиция 


Във водещите страни от Западна Европа обаче социалдемократитеи социалис- 
тите в последно време губят позиции. Говорейки за изборните поражения на няко- 
га силните социалдемократически, социалистически и лейбъристки партии, мо- 

жем да си спомним, че през 2013 г. норвежките лейбъристи претърпяха поражение 
на парламентарните избори, след като 8 години управляваха страната. През 2010 г. 
британските лейбъристи, които управляваха от 1997 г., също претърпяха пораже- 
ние на парламентарните избори. През 2011 г. Испанската социалистическа работ- 
ническа партия напусна правителството, което беше оглавявала от 2004 година. 

Проведените през май 2014 г. избори за Европарламент показаха, че пове- 
чето общоевропейски партии, освен „Европейски консерватори и реформисти”, 
„Европа на свободата и пряката демокрация” и „Обединени европейски леви и 
зелени на Северна Европа”, са загубили подкрепа. Затвърдили са своите позиции 
десните радикали от Алианса на европейските национални движения (+2.9390), 
които единствено заради вътрешните си противоречия и конфликти не успяха да 
образуват собствена група в новия Европарламент (вж. Табл. 2). 

В процентно отношение най-големи загуби понесе консервативната Евро- 
пейска народна партия, чийто резултат в сравнение с предишните избори през 
2009 г. и 2004 г. спадна с повече от 790. 

Партията на европейските социалисти практически съхрани резултатите си 
от предишните избори (-0.590). 

А европейските леви, обединяващи бившите и днешните комунистически 
партии в България, Унгария, Германия, Чехия, Франция и други страни, получи- 
ха съществена подкрепа, увеличавайки резултата си от 490 на почти 700. 


Таблица 2. Сравнителни резултати от европейските избори 
през 2014, 2009 и 2004 г. 


Депутатска група Общоевропейска партия Аудодсти  Здидати” | оИандати 
у Ру мртет Р 2014 2009 2004 
ЕНП (Европейска народна Европейска народна партия 221 274 288 
партия) (ЕНП) (29.4390) (3796) (36.690) 
аа и Партия на европейските 191 194 218 
лан социалисти (ПЕС) (25.4306) | (2696) (07.306) 
демократите) 
ЕКР (Европейски консер- | Алианс на евроконсерваторите 70 57 1 
ватори и реформисти) и реформистите (АЕКР) (9.3200) (796) (3.796) 
) 
(Обе а 5 Партия на евролевите (ПЕЛ), 52 35 
и Р Северни леви еколози (6.9290) (490) (5.600) 
зелени на Северна Европа) 
пдкра падаас ин и Еврозелени и Европейски 50 57 
Дело ееараицаи свободен алианс (ЕЗ-ЕСА) (6.6606) (796) (5.7306) 
алианс) 
ЕСИД (Европа на свобода- Движение за Европа на сво- 48 32 21 
та и пряката демокрация) | бодите и демокрацията (ДЕСД) (6.3990) (490) (590) 
Неприсъединили се, Алианс на европейските 52 32 45 
в това число независими | национални движения (АЕНД) (6.9300) (490) (690) 

Крайно ниски резултати на тези избори получиха социалистите и социал- 
демократите в Унгария, Холандия, Гърция, Ирландия, Испания, Литва, Полша, 
Словакия, Словения, Чехия и Франция (вж. Табл. 3), въпреки че в Холандия, Лит- 
ва, Словакия, Чехия и Франция те са на власт. 


Таблица 3. Представителство на социалистическите и левите партии 
в Групата на социалистите и демократите след изборите през 2014 г. 


еее ооо |сазме 
ж Страна Партия 
през 2014 през 2009 
Социалистическа партия на Фландрия 
15 
Демократическа коалиция 
(6 | Црмания | Социалдемократическа партия | 2723 
С Гърия | Маслинено клонче Река | 4042) 19 | 
9 | Дания | Социалдемократическа партия | 3 | 3 
21 
2 
В 
4 
4 
1 


14 
15 
16 
17 
18 
19 
0 1 1 

| Словакия | < Социалдемократическататия | 45 
2 


Швеция Социалдемократическа партия 6 | 
Социалдемократическа партия | 1 | 


7 
1 
22 
23 4 
24 
2 < 
2 7 
27 5 
28 


1 
1 
ВСИЧКО! 191 (751) 159 (736) 


Нелоши резултати получиха опозиционните леви партии във Великобри- 
тания, Италия и Португалия, които изпревариха своите основни конкуренти от 
десницата, също на власт в тези страни. 





юре 

Като цяло тези европейски избори не промениха съществено съотношение- 
то на силите в Европейския парламент, в който както и преди основни фракции 
остават дясноконсервативната група на народняците и групата на социалистите 
и демократите. Трябва да признаем, че независимо от нарастването на протест- 
ните движения, свързани с проявите на кризата в Европа (увеличение на безра- 
ботицата, съкращаване на социалните разходи), социалистите така и не можаха 
да закрепят своите позиции и да умножат своя политически капитал на тези из- 
бори. Въпреки че към началото на избирателната кампания техните шансове за 
победа бяха напълно реални (Гуселетов, Б., 2014). 

При това социалистите сключиха неформално коалиционно споразумение 
със своите отдавнашни опоненти от Европейската народна партия, в резултат на 
което им се наложи да подкрепят Ж.-К. Юнкер за поста председател на Евро- 
пейската комисия. На свой ред представителят на социалистите М. Шулц запази 
за още 2 години и половина поста си на председател на Европейския парламент. 
Едва ли това споразумение ще издигне авторитета на Партията на европейските 
социалисти в близко и по-далечно бъдеще. 

По съвсем друг начин изглежда ситуацията в страните от Латинска Амери- 
ка, които днес се превръщат в център на лявото движение. Този регион, който 
след края на 80-те години беше превърнат в лаборатория на неолибералните ре- 
форми, се отказва от модела на „капиталистическия рай” и все повече върви към 
демократизация на обществения живот, към кейнсианска икономическа систе- 
ма, към защита на своите национални интереси в глобализиращия се свят. 

През 2003 г. във водещата страна на Латинска Америка - Бразилия, след 
дълги години управление на десницата президент стана лидерът на Партията 
на труда Л. да Силва, който заемаше този пост до края на 2010 г. През 2000- 
те години, благодарение на неговата политика, в Бразилия настъпи огромна 
икономическа и социална промяна, ключови точки на която бяха твърдата фи- 
нансова политика и контролът над инфлацията. Освен това правителството на 
Л. да Силва разработи система от социални програми, главната от които беше 
т.нар. семеен пакет, благодарение на които 12 млн. най-бедни бразилски семей- 
ства получиха неголеми ежемесечни парични добавки, при условие че децата 
им ходят редовно на училище и че са им направени необходимите имунизации. 
Според данните на бразилския Фонд за изучаване на общественото мнение и 
за социални изследвания „Ж. Варгас” благодарение на политиката, провеждана 
от Л. да Силва, социалното неравенство е сведено до най-ниските си нива за 
последния половин век: от 1994 г. до 2010 г. равнището на бедност в страната е 
спаднало на 67.390, при което половината от това намаление се случва именно 
по време на президентството на Л. да Силва. През 2011 г. за президент на Бра- 
зилия отново е избран представител на Партията на труда - Д. Русеф, която 
продължи политиката на Л. да Силва. През ноември 2014 г. тя беше преизбрана 
на президентския пост. 

В друга водеща латиноамериканска страна - Чили, през 2000 г. за президент 
на страната беше избран лидерът на Социалистическата партия Р. Лагос, който 
през 2006 г. беше сменен от М. Бачелет, също от Социалистическата партия. През 
2013 г. тя беше преизбрана за президент на Чили. 

През 2003 г. за президент на Аржентина беше избран Н. Киршнер, основател 
и лидер на лявоцентристката партия „Фронт за победа”. През 2007 г. той беше на- 
следен на президентския пост от съпругата си К. де Киршнер, също политически 
активист във „Фронт за победа”. 

През 2010 г. за президент на Уругвай беше избран Х. Мухика, кандидат на 
лявата политическа коалиция „Широк фронт”, обединяваща редица политически 
партии основно със социалдемократическа ориентация: от комунисти и малки 
троцкистки организации до християндемократи. Х. Мухика е наричан от своите 
съотечественици „най-бедният президент”, защото дарява почти цялата си пре- 
зидентска заплата за благотворителност. 

Голямата популярност на вече покойния президент на Венецуела У. Чавес, 
който заемаше този пост от 1998 г. до 2013 г., беше директно свързана с полити- 
ката му за защита на интересите на мнозинството венецуелци. Тя предизвикваше 
истинска ярост у местния икономически елит и неговите северноамерикански 
партньори, защото получаваше все по-голяма подкрепа сред населението. 

През 2006 г. в Боливия - страната с най-висок процентен дял на индианци 
в света, за първи път в историята на целия континент за президент беше избран 
индианецът Ево Моралес, основател на партията „Движение към социализъм”. 
Той започна структурни реформи в интерес на обикновените хора. През 2014 г. 
Е. Моралес беше преизбран за трети път за президент. 

През януари 2007 г. в още една латиноамериканска страна - Еквадор, на въл- 
ната на масови социални и индиански движения, които консолидираха хората 
срещу неолибералната политика, за президент беше избран неизвестният дото- 
гава млад икономист Р. Кореа. След полагане на президентската клетва той обяви 
началото на гражданска революция в страната, последва примера на Венецуела 
и Боливия за свикване на Конституционна асамблея, което е първа стъпка към 
участието на широки слоеве от населението в управлението на страната, и за- 
почна икономически реформи. През февруари 2013 г. Р. Кореа беше преизбран за 
трети път за президент. 

През ноември 2006 г. в Никарагуа на власт се завърна левият лидер на сан- 
динистите Д. Ортега, който вече беше президент на страната от 1984 г. до 1990 г. 
През 2011 г. той беше преизбран за трети път с разрешение на Върховния съд на 
Никарагуа. 

В съседната на Хондурас страна Салвадор, която е най-гъсто населената и 
промишлено най-развита държава на Централна Америка, през 2009 г. на прези- 
дентските избори победи журналистът и представител на Фронта за национално 
освобождение „Ф. Марти” М. Фунес. През 2014 г. той беше наследен от друг пред- 
ставител на Фронта - С. Салвадор. 

В Тватемала лидерът на социалдемократическата партия „Национален съюз 
Надежда” А. Колом, който бе президент в периода 2008-2014 г., предприемаше 
умерени опити да постигне по-голямо социално равенство в страната, раздирана 
от контрастите между крещящата бедност на мнозинството граждани и оскър- 
бителния на този фон разкош, в който живеят малцина. Той се опита да укрепи 
ролята на профсъюзите, да създаде механизми за граждански контрол над власт- 
таи - което беше най-рискованото - да разследва престъпленията на крайнодес- 

ните „ескадрони на смъртта”, отвлекли и избили хиляди гватемалски граждани 
по време на дългогодишната гражданска война, водена от правителството, под- 
крепяно от САЩ, срещу левите въстаници. 

Разбира се, социализмът на латиноамериканските експерименти е далеч от 
системната и рафинирана европейска социалдемокрация, чиято история обхва- 
ща повече от 150 години, но тенденцията към социалдемократизиране на лати- 
ноамериканските страни в политиката и икономиката става все по-отчетлива. 

Що се отнася до радикалните леви и комунистически партии, те много сери- 
озно пострадаха след разпадането на СССР и след прехода на страните от бившия 
социалистически лагер към пазарни реформи и либерализация на икономиката 
и политиката. Въпреки това в страни като Гърция и Чехия комунистическите 
партии традиционно запазват своите избиратели и продължават активно да 
участват в политическата борба, имайки свои представители и в националните 
парламенти, и в местната власт. Изборите за Европарламент, които донесоха на 
евролевите и зелените 52 мандата, също показват, че те имат възможности да ра- 
ботят продуктивно в рамките на парламентарната демокрация. 

Отделен въпрос е, че не всички радикални леви движения са готови и искат 
да работят в рамките на парламентаризма. Наричайки себе си антикапиталисти, 
те прокламират необходимостта от разрушаване на съвременния капитализъм 
и възможността за установяване на „нов ред. Антикапиталистическите лявора- 
дикални движения са близки до антиглобалистите и до някои групи на зелените. 
Техен манифест стана книгата на Негри и Харт „Империя”. От тяхна гледна точка 
политиката на глобализация (новата имперска власт) включва най-различни еле- 
менти в общия „претопяващ котел” на новия световен ред, възпроизвежда нера- 
венството и дискриминацията, запазва бюрократичното управление на система- 
та, която обхваща всички нива и минава през всички граници. Този процес обаче 
има и друга страна - възниква армия от извънтериториална, мигрираща работна 
ръка, наречена от Негри и Харт „нов пролетариат” или „контраимперия”, които 
могат и са длъжни да се стремят към световна република (Наг!, М., А. ест, 
2002). Този нов пролетариат, включен в новите форми на протестни движения, 
може да се превърне в една от силите, дестабилизиращи съвременната западна 
социална система. На него разчитат радикалните леви по целия свят. 

Заедно с това левите радикали в Европа не са еднородни, тяхното движение 
е мозаечно и често няма организационна структура, което обаче не им пречи да 
участват активно в уличните протести, мобилизирайки големи маси от радикал- 
но настроена младеж. Липсата на идеологическо единство често води до разколи 
вътре в тези движения, както се случи през 2008 г. в Италия, където от утвърде- 
ната вече партия „Комунистическо възраждане” (Кйопдагопе) се отдели Асоци- 
ацията на радикалните леви (575а СгШса), които имат намерението да рево- 
люционализират политиката. Основният акцент в програмата на тази партия е 
поставен върху класовия подход, който изключва правителствените коалиции 
и участието в избори. Тези леви групи не виждат участието в изборите като не- 
обходим и резултатен политически инструмент. Радикалните антикапиталисти- 
чески леви са доста по-търпими, отколкото „революционните леви”, и пред тях 
има определени политически перспективи. Дори според мнението на редица екс- 

перти те са реална алтернатива на социалистите. Като аргумент се сочи успехът 
на Ж.-Л. Меланшон, лидер на Левия фронт, който на последните президентски 
избори във Франция през 2012 г. получи повече от 1190 от гласовете. 

Такива дълбоки разминавания дават основания на някои анализатори да 
обособят на крайнолевия фланг две течения и да посочат различията между 
„радикалните леви” (Кайса! Пей) и „революционните леви” (Кеуошонагу Гей). 
Първите включват редица комунистически партии и се идентифицират с онези 
сили, които са срещу неолиберализма и се опитват да създадат алтернатива на 
„социаллиберализма” на социалдемократите. Вторите се асоциират с организа- 
циите, които са предани на идеите за социалистическа революция. Тези органи- 
зации членуват в ГУ Интернационал (троцкистки). 

Световната финасово-икономическа криза до голяма степен спомогна за ус- 
пеха на радикалните леви движения, докато в същото време социалдемократите 
се опитват да намерят алтернатива на философията на дребните дела, която те 
изповядват от края на ХХ в., ида предложат нова програма, по-адекватна на гло- 
бализацията. 

Глобализацията - дори от гледна точка на социалдемократите - се характе- 
ризира с нарастващото влияние на международните организации върху социал- 
но-икономическото, стопанското и културното развитие на света, което ограни- 
чава ролята на националните правителства при регулирането на много аспекти 
от живота върху намиращите се под тяхна юрисдикция територии. В този смисъл 
процесът на глобализация влиза в конфликт с ключови елементи на либералната 
демокрация като отчетност пред гражданите от страна на избраните от тях ор- 
гани на властта и възможност на гражданите да влияят върху процеса на взема- 
не на политически решения. Слабият интерес към изборите за Европарламент и 
ниският залог на тези избори са само едни от симптомите на това явление. 

Въпреки че националните правителства не губят своята роля, както се очак- 
ваше в края на ХХ в., и много автори както и преди разглеждат националната 
държава като важен актьор на съвременността (Аррайигар, А. (ед.). СТобайгайол. 
2001; Аррайига, А. Ееаг 0 5тай Хитетв. 2006), все пак на фона на загубата на 
национален суверенитет се формира нов тип суверенитет, т.нар. суверенитет на 
империята (по Негри) без територия и център, който както и преди запазва пра- 
вото на държавата в извънредна ситуация да взема решения относно употребата 
на сила (Нат, М., А. Хеет;, 2002). 

За социалистическото движение основен принцип на борбата с глобализа- 
цията, по-точно с либералната политика, е социалната справедливост - принци- 
път, който последователно е разработен в програмите на много социалистически и 
социалдемократически партии и който е реализиран на практика от тях. Отчитай- 
ки ролята им на парламентарни и управляващи партии, може да се говори за въз- 
можностите на социалистите да предложат нова архитектура на международните 
отношения, включително реформи в ООН, където активни участници стават не 
само традиционните субекти на международното право, но и институции на гло- 
балното гражданско общество (Ке/отт но те ОМ (ог а Хеу Соба! Авепда, 2005). 

Формирането на нови отношения в условията на глобална икономика и 
глобална политика стана особено актуално в публичния дискурс във връзка със 

световната финансово-икономическа криза и се превърна в централна тема на 
поредица от важни политически срещи и мероприятия на световното и европей- 
ското социалистическо движение. 

На 1 декември 2008 г. на заседанието на Съвета на ПЕС в Мадрид, в навече- 
рието на юнските избори за Европарламент, беше приет Манифест на Партията 
на европейските социалисти, чиито основни теми станаха анализът на причини- 
те за кризата и изработката на предложения за излизането от нея. В Манифеста 
като лайтмотив може да се проследи темата за дихотомията между консервативна 
и прогресивна Европа. „Консерваторите вярват в пазарното общество и дават 
възможност на богатите да станат още по-богати в ущърб на останалите. 
Ние вярваме в социалната пазарна икономика, която позволява на всеки член на 
обществото максимално да използва възможностите на глобализацията. Ние 
вярваме в солидарността между поколенията, а не в десния индивидуализъм” 

Социалистите разглеждат ЕС като най-важния механизъм за сплотяване в 
епохата на глобализацията, който дава на европейските страни по-големи пре- 
димства при решаването на глобалните проблеми, чиито последици се стоварват 
на локално ниво. 

През последното десетилетие обаче акцентите се променят. Името на Ма- 
нифеста говори само по себе си - „Първо са хората. Нов път за Европа”. В цен- 
търа на икономическата политика е поставен човекът и неговото благополучие, 
а справедливото общество, което евросоциалистите искат да строят, е общество, 
ориентирано на първо място към хората. „Новият социализъм в Европа - това 
е справедливо спазване на правата на гражданите независимо от тяхното по- 
ложение и място на раждане. Ние можем да решим проблема с неравенството, 
слагайки акцент върху подобряването на живота на хората при едно европейско 
сътрудничество” (РЕХ МапЦезю, 2009). 

Дискредитацията на старите неолиберални догми породи нова версия 
на кейнсианството в политиката и в науката. Този нов модел на кейнсианство 
предполага изработването на нов тип партньорство, основано върху концепции- 
те за устойчиво развитие, за индустриална политика, за растеж и за постигане на 
високи заплати, за справедливо разпределение на ресурсите. Като се отчитат сис- 
темността и включването на социалистическото движение в световната полити- 
ка, става разбираемо възникването на предположението за нов консенсус вътре в 
западните елити, който може да придобие формата на хибрид между европейска- 
та социалдемокрация и социалния либерализъм на „новия курс” - нещо, което 
Уолдън Бело нарече „глобална социалдемокрация” (Ве!о, И/, 2008). 

Концепцията за глобална социалдемокрация в известен смисъл е опози- 
ция, по-точно алтернатива на „неолибералната глобализация. Тя не отрича 
глобализацията, а се опира на нейната благотворност като цяло и на необхо- 
димостта от промяна на политиката на неолибералите на първо място на ос- 
новата на по-справедливо разпределение на ресурсите, при което социалната 
политика за интеграция трябва да бъде свързана с интеграцията на пазарите и 
на финансите. 

Сред основните принципи, към които се придържат поддръжниците на гло- 
балната социалдемокрация, можем да отбележим следните: 

. “Икономическото развитие и справедливостта могат да влизат в кон- 
фликт и в този случай трябва да се даде приоритет на справедливостта. 

. “Свободната търговия в дългосрочна перспектива може да се окаже не 
толкова благотворна и може да постави по-голямата част от човечество- 
то в бедност, поради което е важно търговските споразумения да бъдат 
подчинени на социални и екологични условия. 

. “ Необходима е реформа на международните финансови институции и на 
търговските споразумения. 

. „ Глобалната социална интеграция трябва да бъде съпътствана от глобал- 
на пазарна интеграция. 

». “Военните намеси за решаване на проблеми трябва да отстъпят място на 
дипломацията и на „меката сила”, въпреки че е необходимо да се пред- 
приемат хуманитарни военни интервенции в ситуации, когато става 
дума за геноцид. 

. “ Необходимо еда се преодолее бедността в най-бедните региони на света 
преди всичко чрез осъществяването на т.нар. втора зелена революция. 

Отделна тема на глобалната социалдемокрация е проблемът за устойчиво- 
то развитие и екологичната безопасност. Тази проблематика активно се изучава 
както от Социнтерна, който създаде Комисия за устойчиво развитие на света, 
така и от многочислени дружески на Социнтерна организации като Глобалния 
прогресивен форум. Възникна цяло течение и политика на „зеленото кейнсиан- 
ство” („Стееп Кеупезанви”), или „зелен капитализъм” („Стееп Сарйайзт”). 

Проблемът се решава не само на глобално ниво, но и в регионалните со- 
циалистически и социалдемократически организации. Например въпросите за 
устойчивото развитие на прибалтийските държави и този регион са предмет на 
внимателно наблюдение на организацията ХАМАК, която обединява прибалтий- 
ски партии и съюзи със социалистическа ориентация. 

Социалистите признават факта, че бедността и унищожението на при- 
родната среда се превръщат в един от най-важните световни проблеми. Отго- 
ворността на развитите индустриални страни за неговото решаване трябва да 
бъде по-голяма, отколкото на развиващите се. При това в рамките на „Целите на 
развитието за хилядолетието”. Северът трябва да задейства мащабна програма 
за помощ, или план „Маршал” за Юга, и да осигури значителни инвестиции, за 
да насочи глобалната икономика по пътя на по-голямо зачитане на екологията. 
Важно е, че решението на тези проблеми се разглежда в контекста на реализация- 
та на принципа за справедливост и взаимна отговорност, при което най-голяма 
част от намалението на вредните емисии и на парниковите газове трябва да бъде 
поето от развитите страни. 

Епохата на бурен растеж на глобалния капитализъм „надлъж и нашир” 
(чрез включването на ресурсите на СССР и превръщането на Китай в „работил- 
ница за световна ширпотреба”) и „в дълбочина” (т.нар. нова виртуална икономи- 
ка) очевидно завърши с криза на световната финансово-икономическа система. 

Международното социалистическо движение днес е едно от системните по- 
литически движения, претендиращи за сериозна роля в националните и между- 
народните структури. Може да се каже, че то се превръща в една от най-важните 

структури на глобалното гражданско общество, която оказва противодействие 
на политиката на глобализация и на дейността на редица международни орга- 
низации. 


Социалистическите партии, организации и движения претендират днес за 


ролята на главен „субективен фактор” за създаване на по-прогресивно „постка- 
питалистическо общество”. Въпреки че политическото махало се намира вляво, 
днес тези идеи по-скоро остават в руслото на капиталистическия или социалли- 
бералния модел. 

световна икономика (Московски 
държавен институт за между- 

история (Институт за Далечния 
изток при АН на Русия), дългого- 
дишен посланик на Република Бъл- 
гария в КНР, бивш зам.-министър 
на външните работи. Има изда- 
дени книги и публикации в научни 
издания у наси в чужбина по про- 
блемите на Китай и на междуна- 
родните отношения. 


Дончо Дончев 


Н: 19 януари т.г. едно събитие привлече внимание- 
то на българските политици, общественици, ди- 
пломати и културни дейци. В зала „Средец” на софий- 
ския хотел „Шератон” беше представена преведената 
на български език книга на китайския пръв държа- 
вен и партиен ръководител Си Дзинпин „Китайската 
мечта за велико национално възраждане” (2015 г.). На 
представянето присъстваха президентите Росен Плев- 
нелиев и Петър Стоянов, посланикът на КНР у нас 
Н.пр. Уей Дзинхуа, главният редактор на издателство 
„Документално наследство” към Института за изслед- 
ване на партийното документално наследство при ЦК 
на ККП Сун Йели, изтъкнати български учени, дипло- 
мати, обществени и политически дейци, български и 
чужди журналисти. 

Книга с мислите на изтъкнат ръководител като 
президента на КНР и генерален секретар на ЦКна ККП 
Си Дзинпин винаги предизвиква огромен интерес. Си 
Дзинпин е роден през 1953 г. в Пекин в семейството на 
известния революционер, партиен и държавен деец от 
първото поколение китайски ръководители, бивш се- 
кретар на партийния комитет на провинция Гуандун, 
зам.-председател на ПК на Общокитайското събрание 
на народните представители (ОСНЦ), член на Полит- 
бюро и на Секретариата на ЦК на ККП Си Джунсюн. 
По време на културната революция, когато семейство- 
то му е репресирано, Си Дзинпин също е изпратен на 
превъзпитание на село. По-късно завършва инженер- 
ство в престижния пекински университет Цинхуа, а 
след това и аспирантура - доктор е на юридическите 
науки. Работи като секретар на партийни комитети 
на провинциите Фудзян, Джъдзян, на гр. Шанхай. На 
ХУП конгрес на ККП през 2007 г. е избран за член на 

ПК на Политбюро и на Секретариата на ЦК на ККП и за ректор на Партийната 
школа на ЦК, а през следващата година и за вицепрезидент на КНР. В това си ка- 
чество той посети България през есента на 2009 г. във връзка с честванията у нас 
на 60-годишнината от създаването на КНР и установяването на дипломатиче- 
ски отношения между България и КНР. На ХУШ конгрес на ККП през есента на 
2012 г. Си Дзинпин е избран за член на ПК на Политбюро и за генерален секретар 
на ЦК на ККП, а през пролетта на следващата година, на сесията на ОСНП, и за 
президент на Китайската народна република. 

През последните десетилетия в Китай стана традиция всеки пръв ръково- 
дител да оставя свой принос в теорията и практиката на партията и държавата, 
което се смята за развитие и обогатяване на марксизма-ленинизма в новите исто- 
рически условия. В началото това бяха идеите на Мао Дзедун и теорията на Дън 
Сяопин за строителство на социализъм с китайска специфика в КНР. Към тях се 
прибави постановката на Дзян Дзъмин за тройното представителство, по-къс- 
но - постановката на Ху Дзинтао за научното развитие. След избирането на Си 
Дзинпин за генерален секретар на ЦК на ККП дойде и неговият ред да направи 
заявка за собствен принос в партийната теория и практика. 

Две седмици след закриването на ХУШ конгрес на ККП, на 29 ноември 
2012 г., току-що избраните седем члена на най-висшето партийно ръководство 
- Постоянният комитет на Политбюро, неочаквано посещават Националния ис- 
торически музей в Пекин, за да разгледат изложбата „По пътя на възраждането”. 
След това Си Дзинпин произнася кратка реч, в която за първи път представя иде- 
ята си за „китайската мечта”. „Всеки човек има идеали и стремежи, всеки има своя 
мечта - казва той. - Сега, когато хората обсъждат китайската мечта, смятам, че 
реализирането на велико национално възраждане е най-значимата мечта в нова- 
та история на китайската нация. Тази мечта обединява съкровените желания на 
поколения китайци, отразява единството на интересите на китайската нация и 
на китайския народ, общите надежди и очаквания на всеки китаец. Историята 
ни учи, че бъдещето на всеки човек и неговата съдба са неразривно свързани с 
бъдещето на неговата държава и на цялата нация. Само когато държавата и наци- 
ята са добре, всеки човек ще е добре”! В края на речта си Си Дзинпин набелязва 
етапите на постигането на горната цел: „Аз твърдо вярвам, че до стогодишнината 
от създаването на Китайската комунистическа партия (2021 г.) ще успеем да реа- 
лизираме целите за цялостно изграждане на сяокан общество, до стогодишнината 
от създаването на нов Китай (КНР - бел.авт.) ще изградим просперираща демо- 
кратична, цивилизована и хармонична модерна социалистическа държава - със 
сигурност ще успеем да реализираме мечтата за велико национално възраждане.” 
Понятието сяокан общество не се споменава за първи път в китайската партийна 
терминология. За сяокан се говори още в една от древните класически китайски 
книги - „Шъдзин” („Книга на песните”). Подборът и редакцията на съдържащи- 
те се в този сборник 305 песни и стихотворения, създавани през Х1-У! век пр.н.е., 
се приписват на Конфуций. По онова време понятието сяокан е било използвано 
от древните мислители за определяне на представата за „уютно, подредено обще- 
ство”, основаващо се върху задружните семейства. Това понятие, влязло в лекси- 
кона на обикновения китаец чрез „Книгата на песните”, в буквален превод означа- 


22 ПОНЕДЕАНИК бр. 11/12 - год. ХУП 


МЕЖДУНАРОДНА ПОЛИТИКА 


ва „общество на малката заможност (благоденствие). То е използвано в края на 
70-те години от Дън Сяопин за характеризиране на китайския модел за модерни- 
зация на страната. По-късно и през 1984 г., и на ХШ конгрес на ККП през 1987 г. 
Дън дава допълнителни разяснения за идеята си сяокан. На Петия пленум на ХУ 
конгрес на ЦК на ККП през 2000 г., а след това и на ХУ1 конгрес на партията Дзян 
Дзъмин доуточнява това понятие. Става дума вече не за малка, а за средна замож- 
ност и за това, че Китай вече е навлязъл в етапа на „всестранно изграждане на 
сяокан общество”. Променят се и сроковете и целите, свързани с икономическото, 
социалното и образователното развитие на Китай. Както подчертава Ал. Лилов, 
„сяокан е обобщеният на китайски отговор на големия исторически въпрос: какво 
е социализмът и как той да бъде създаден. Сяокан е създаването до средата на века 
на всеобщо среднозаможно общество в Китай... Това е конкретното историческо 
съдържание на т.нар. начален стадий на социализма в Китай”. 

В речта си пред Първата сесия на ХП Общокитайско събрание на народ- 
ните представители през март 2013 г., когато е избран за президент на КНР, Си 
Дзинпин отново свързва изграждането на сяокан общество с „китайската меч- 
та” „Целите на борбата за реализирането на сяокан общество, изграждането 
на просперираща, демократична, цивилизована и хармонична модерна социа- 
листическа държава и реализирането на китайската мечта за велико национално 
възраждане са в същността си изграждане на просперираща и могъща държава, 
развитие на нацията и благоденствие на хората”, казва той”. Идеите си за „ки- 
тайската мечта за велико национално възраждане” Си Дзинпин развива много- 
кратно пред най-различни аудитории - в интервю с представители на медии от 
страните на БРИКС на 19.10.2013 г., на среща в Московския държавен институт 
за международни отношения на 23.0.2013 г., на среща с представители на изя- 
вени младежи от различни обществени кръгове на 04.М.2013 г., пред различни 
китайски и международни форуми. 

Още в речта си пред Първата сесия на ХП ОСНП Си Дзинпин пояснява, че 
„китайската мечта е преди всичко мечта на хората” . Той посочва три главни усло- 
вия за нейното осъществяване: задължително да се върви по китайски път, т.е. по 
пътя на социализма с китайска специфика, да се възвисява китайският дух, сър- 
цевина на който е патриотизмът, а също така и духът на епохата, чиято сърцевина 
са реформите и новаторството; да се обединят усилията на нацията; китайската 
мечта - това е мечта на цялата нация и мечта на всеки китаец. В китайските сред- 
ства за масова информация се отделя много място на изказвания и мнения на ки- 
тайски теоретици и на обикновени хора за китайската мечта. Някои я сравняват 
с американската мечта и виждат предимствата на китайската в това, че тя поста- 
вя акцента не върху успеха на индивида, а върху колективните усилия на цялата 
нация. Затова очевидно съставителите на сборника с изказвания на Си Дзинпин 
„Китайската мечта за велико национално възраждане” са включили цял раздел 
със заглавие „За да реализираме китайската мечта, трябва да консолидираме си- 
лите на Китай”. В него се цитира мисълта на Си, че „ако всички успеем да постиг- 
нем единомислие, това вече само по себе си е могъщество”. „Ето защо, казва още 
той, е необходимо да се обмисля в кои случаи може да се търси общото, при кои 
различия може посредством целенасочена работа да се формира консенсус или 

пък различията да се превърнат в единомислие, кога е възможно да се запазят 
различията. Намерим ли най-големия общ знаменател и фокусираме ли се върху 
него в работата ни по реформите и отварянето към външния свят, тогава с напо- 
ловина усилия ще постигнем двойно по-големи успехи” Затова той се обръща по 
различни поводи към работниците, селяните и интелигенцията от цялата страна, 
към армията, младежите, към всички етноси за „разгръщане на максимално ши- 
рок обединен патриотичен фронт”, за „консолидиране на всички възможни сили, 
за „подчиняване на личните интереси на службата в името на общото благо”. 

В книгата има раздел „Да реализираме заедно китайската мечта за велико 
национално възраждане”, в който са включени изказвания на Си Дзинпин за ки- 
тайците от специалните административни райони Хонконг и Макао и от Тайван. 
„Сънародниците от Хонконг и Макао, казва той, трябва да придават първостепен- 
на важност на общите интереси, на единното цяло, каквото представлява държа- 
вата заедно с тях”? Що се отнася до отношенията между двата бряга на Тайванския 
пролив, Си призовава „да се придържаме към цялостен подход, съобразен с 06- 
щите интереси на цялата китайска нация, неотклонно да защитаваме основните 
й интереси, както и общите интереси на всички синове и дъщери на Китай, вклю- 
чително и на сънародниците ни в Тайван”. Си отправя призив и към всички 
китайци, живеещи зад граница, „да поддържат и развиват прекрасната традиция 
на трудолюбие и добродушие на китайската нация, трябва да се стремят с всич- 
ки сили да дават своя принос за насърчаване развитието на родината и дружбата 
между китайския народ и местните хора в страните, където пребивават”. 

„Китайската мечта за велико национално възраждане” не може да бъде осъ- 
ществена без траен мир в света. Тази тематика е развита в раздела на книгата 
под заглавие „Китайската мечта е мечта за мир, сътрудничество и обща полза”. 
В много свои изказвания Си Дзинпин засяга проблемите на мира и сътрудниче- 
ството. „Заедно с международната общност, казва той в речта си в международ- 
ния конферентен център „Джулиус Ниерере” в Танзания, озаглавена „Да останем 
завинаги приятели и верни партньори”, ние трябва да съдействаме за реализира- 
нето на мечтата за дългосрочен мир и общ просперитет, да дадем нов и по-голям 
принос за благородната кауза на мира и развитието на човечеството”? 

Китай вече 35 години върви по прокламирания от Дън Сяопин път на ре- 
форми и отваряне към света. Този път се оказа небезконфликтен. В хода на рефор- 
мите в средите на китайските теоретици, партийни и държавни ръководители се 
оформят три мнения за тях. В лагера на реформаторите радикали има немалко 
привърженици на абсолютното господство на пазара и на частнособствениче- 
ските отношения, на широкото развитие на икономическата и политическата 
демокрация. Тези неолиберали не само отхвърлят предишните компрометирани 
маодзедуновски социални експерименти, но не допускат и мисълта за възмож- 
но реформиране на социализма под каквато и да е форма. Противостоящи на 
това крило са други екстремисти - запазилите позициите си привърженици на 
социализма, основаващ се върху идеите на Мао, които виждат в провеждани- 
те реформи реставрация на капитализма. Умерените реформатори, получили 
подкрепата на Дън Сяопин, особено след тянанмънските събития от лятото на 
1989 г., са за постепенна демократизация на обществения живот в Китай, но без 

посегателство върху решаващата политическа и икономическа роля на държава- 
та и на комунистическата партия. Това именно се разбира под формулираното 
от Дън Сяопин понятие „социализъм с китайска специфика”. Приглушената за 
известно време полемика по тези въпроси отново се разгаря след смъртта на Дън 
през 1997 г. В началото на ХХ1 век, когато се изостря икономическата ситуация 
в страната, отново възниква въпросът за промени в стратегията на развитие. 
Предстои осъществяването на далеч по-сложни реформи за решаването на три 
блока проблеми: 1) икономически проблеми, свързани с особеностите на исто- 
рическото развитие на Китай, за които е необходимо по-продължително време; 
2) проблеми, породени от самите пазарни преустройства, включително от тяхна- 
та незавършеност и от допуснатите грешки при провеждането им; 3) проблеми от 
международно естество, по-специално свързани със световната финансово-ико- 
номическа криза. Напоследък тази линия преминава като червена нишка в ре- 
шенията на всички важни партийни форуми в Китай - конгреси на ККП, пле- 
нуми на ЦК, заседания на Политбюро. Новият икономически модел има за цел 
да се запази приемствеността с досегашния пазарен курс и да се осигурят високи 
темпове на растеж, като едновременно с това смени приоритетите и ликвидира 
възникналите диспропорции в народното стопанство и в обществото. 

Първостепенните задачи са: преход към интензивен път на развитие с по- 
вишено внимание към ефективността на производството и пестенето на ресурси; 
реструктуризация на промишлеността с акцент върху развитието на отрасли, ге- 
нериращи интелектуална рента, и съкращаване на излишните мощности в базо- 
вите отрасли; промени в данъчната система с цел понижаване на социалната ди- 
ференциация, увеличаване на данъчната тежест върху богатите; повишаване на 
вътрешното търсене посредством растеж на доходите и разширяване на сферите 
на образованието и здравеопазването; ускоряване на урбанизацията; укрепване 
на държавното макрорегулиране на икономиката, борба с „пазарния фундамен- 
тализъм”; подобряване на работата на административния апарат, борба с коруп- 
цията; активизиране на политическата реформа; легитимиране на поземлените 
отношения; повишено внимание към икономическите проблеми; отслабване на 
зависимостта на икономиката от външни фактори“. Доста ясно се разграничават 
функциите на държавата и на пазара. Държавата следва да намали намесата си в 
микроикономиката, но да запази позициите си в макроикономиката, особено що 
се отнася до големите структуроопределящи проекти. 

Си Дзинпин не допуска ни най-малко съмнение относно избора на пътя за 
по-нататъшно развитие на Китай - това е изграждането на социализъм с китайска 
специфика. Социализмът с китайска специфика е „квинтесенцията на най-глав- 
ната мечта на китайската нация в новата й история - реализирането на велико на- 
ционално възраждане, осъществяването на прекрасните мечти на човечеството за 
социализъм и неуморните търсения на нов път”, казва Си на семинар за изучаване 
и въплъщаване в живота на духа на ХУШ конгрес на ККП за новите членове и кан- 
дидат-членове на ЦК, проведен на 05.1.2013 г. По-нататък в речта си Си Дзинпин 
почертава, че „социализмът с китайска специфика е единственият път за цялост- 
ното изграждане на сяокан общество, за ускореното придвижване на социалисти- 


ческата модернизация и реализирането на велико национално възраждане”. 

Включването в китайската мечта на целта за национално възраждане би 
трябвало да се разбира като официална реабилитация на традиционната китайска 
мисъл, като своеобразен ренесанс на конфуцианството. След свалянето на монар- 
хията в Китай през 1911 г. и особено след победата на китайската революция и 
образуването на КНР през 1949 г. конфуцианството загубва позициите си на дър- 
жавна идеология. Съживяването си в наше време конфуцианството дължи на Дън 
Сяопин, който възражда обществения интерес към конфуцианската идея сяокан. 
Повишеното внимание към конфуцианството и към древните културни тради- 
ции днес може да се разглежда като своеобразна реакция срещу разрушителното 
въздействие на уестърнизацията, нахлуваща в Китай чрез каналите на пазара. 

Трябва да се приветства инициативата на издателство „Изток-Запад. да из- 
даде на български език книгата с избрани откъси от речи и изказвания на пре- 
зидента на КНР и генерален секретар на ЦК на ККП Си Дзинпин под заглавие 
„Китайската мечта за велико национално възраждане”. Много висока оценка за- 
служават усилията на преводачите Евелина Хайн и Тодор Радев за прекрасния 
превод от китайски на български език. Особено ценни и полезни са обясненията 
в края на книгата на редица чисто китайски понятия, поговорки, исторически мо- 
менти, без които много мисли биха останали недостатъчно разбрани от читателя. 

Китайската мечта е постановка, която е в началото на своето развитие, но 
трябва да се разглежда като основа за новата фаза на строителството на социали- 
зъм с китайска специфика в КНР. Тя има и далеч по-универсален характер и може 
да бъде мечта не само на китайския народ и не само за китайското национално 
възраждане, но и мечта за възраждане на всяка нация, за изграждане на социалис- 
тическо общество, което освен общите закономерности да отчита спецификата на 
всяка отделна страна. 

ЗА СИРИЗА И ПАРТИЯТА 
НА ЕВРОПЕЙСКАТА ЛЕВИЦА 
ОТВЪД МИТОВЕТЕ 





Дилян Начев - завършил е пра- 
во в Лион, Франция. Асистент епо 
обща теория на правото в СУ „СВ. 
Климент Охридски" и адвокат в 
Софийската адвокатска колегия. 


Дилян Начев 


Вес на безспорния триумф на Коалицията 
на радикалната левица, известна повече с акро- 
нима СИРИЗА, на предсрочните парламентарни из- 
бори в Гърция в началото на 2015 г. темата за нея 
стана актуална в Европа и всевъзможни анализато- 
ри изписаха тонове мастило за нея. Водещи бяха не- 
гативните коментари, като основният акцент в тях 
бе върху идеята, че СИРИЗА е популистка, ултраля- 
ва, антиевропейска, проруска, националистическа 
левица от сталинистки тип. Това са най-често сре- 
щаните определения за новото политическо явление 
в Европа, чието най-отчетливо проявление е гръцка- 
та СИРИЗА, но към което могат да бъдат причисле- 
нии други партии като испанската „Подемос”, френ- 
ския „Ляв фронт” и други. 

Несъмнено програмата на Алексис Ципрас е пове- 
че от амбициозна и за мнозина изглежда неизпълнима. 
Декларираните в нея цели са свързани с разбиване на 
статуквото в Европейския съюз, водещо до все по-го- 
лямо неравенство между държавите, членуващи в него, 
и до все по-засилващо се влияние на финансовия капи- 
тал върху политическия живот в Европа. СИРИЗА си 
поставя за задача и да намери разумно и най-вече рабо- 
тещо решение за справяне с неконтролируемия външен 
дълг на страната, без да отрича нуждата от водене на 
диалог между различните държави в ЕС. Програмата 
на новата гръцка левица е трудноосъществима, но ка- 
тегорично твърдя, че тя не е неизпълнима. Дали обаче 
Ципрас и неговият екип ще успеят да постигнат поло- 
жителните резултати, на които се надява гръцкият на- 
род, е въпрос, чийто отговор само времето ще покаже. 
Всичко останало би било в рамките на политическите 
спекулации и абстрактните прогнози. 

Целта на тази статия е друга. Чрез нея искам да покажа, че някои от Харак- 
теристиките, които се приписват на СИРИЗА, са обикновени клишета, които 
осезаемо се различават от действителността. Кои са най-популярните митове 
за новата управляваща партия в Гърция и можем ли да погледнем отвъд тях, 
за да осмислим по-добре случващото се Именно това е задачата на този текст. 


Първи мит: СИРИЗА е радикална левица 


Една от най-често срещаните заблуди за партията на Алексис Ципрас е, че 
става дума за ултраляво политическо формирование в противовес на умере- 
ната демократична левица, чийто представител в Гърция би следвало да бъде 
ПАСОК. Смятам, че това е погрешно възприятие на актуалната политическа 
ситуация, по една проста причина - радикалността на СИРИЗА се измерва 
в чисто сравнителен план с днешното политическо позициониране на други 
партии, носещи номинално определението „леви”. Това е формален критерий 
за оценка на ситуацията, който се основава на идеята, че всяка партия, която е 
по-лява от съвременните социалдемократически партии, е задължително ра- 
дикално лява. 

Един по-задълбочен анализ на положението обаче показва, че в действи- 
телност през последните тридесетина години социалдемократическите партии 
са се изместили от своето традиционно политическо място в посока към центъра 
и сега са по-близки по позиции до либералните ии дори до дясноцентристките пар- 
тии, отколкото до истински левите партии. Илюстрация на това е, че социал- 
демократическите партии в Европа все повече подкрепят ултралибералния 
характер на ЕС, продължават да отхвърлят възможността за съществуване на 
алтернатива на капитализма и се застъпват за ограничаване ролята на граж- 
даните в интерес на брюкселските бюрократи и на финансовия сектор. Раз- 
гледана в този контекст, СИРИЗА се явява по-скоро класическа лява партия, 
която отстоява традиционни леви позиции. Вероятно от гледна точка на всеки 
либерал или дясномислещ човек твърдението на Ципрас, че Гърция ще се съ- 
противлява срещу настояванията на финансовата клептокрация за реформи в 
страната, изглежда тревожно, нереалистично и дори абсурдно. От позициите 
на левицата обаче тези действия са не просто полезни, а дори задължителни. 
Не такова беше поведението на последния министър-председател, излъчен от 
ПАСОК - Георгиос Папандреу. Още едно доказателство, че социалдемократи- 
зирането на част от левицата в Европа води до нейното отдалечаване от автен- 
тичните леви ценности. 

Признавам, на пръв поглед изглежда странно твърдението, че политическа 
сила, която носи наименованието „Коалиция на радикалната левица”, всъщ- 
ност не е радикална, но според мен това противоречие изчезва, щом разгледа- 
ме наименованието на СИРИЗА от гледна точка на нейните цели и програма. 
Основната задача, която си поставя новата гръцка левица, е осъществяването 
на радикална лява (а не радикално лява) промяна на политико-икономическа- 
та организация в Гърция и в Европа. Мисля, че именно в този смисъл трябва 
да се възприема и нейното име. 

Втори мит: СИРИЗА е популистка партия 


Същественият проблем на това доста разпространено клише е, че то се 
обляга на дума, чието политическо значение е изключително абстрактно и не- 
ясно. Какво точно означава в политиката една партия да бъде популистка, е 
въпрос, на който трудно може да се намери еднозначен отговор. По всичко 
личи, че понятието „популизъм” следва да се схваща като даване на нереа- 
листични обещания и поддържане на курс, близък до желанията на народа. 
Нека разгледаме всеки от тези два аспекта последователно, за да видим дали 
СИРИЗА се вписва в тази логика. 

На първо място стои въпросът дали новата гръцка левица поема пред 
избирателите си неосъществими ангажименти. Една от централните точки в 
програмата на новото гръцко правителство е намаляването и преструктури- 
рането на публичния дълг на страната, като СИРИЗА отхвърля идеята, че това 
може да се случи чрез прилаганата досега политика на бюджетни икономии. 

Да видим дали това е невъзможно, като извадим на преден план някой от 
аргументите на Ципрас и неговия екип, придружен с исторически примери. 

Важно е да се отбележи, че през последните няколко години партиите на 
статуквото в Гърция безусловно и стриктно прилагаха политиката на финан- 
сови ограничения с афишираното намерение да намалят значително публич- 
ното финансово бреме на страната и да увеличат икономическия растеж. Ре- 
зултатите от тяхното управление обаче са повече от смущаващи. През 2007 г. 
размерът на държавния дълг на Гърция се равнява на около 10090 от БВП на 
страната, докато през 2014 г., т.е. след „ползотворната” политика на бюджетни 
икономии, размерът на дълга представлява малко над 17590 от БВП". Такива 
данни могат да се посочат и за останалите държави от Южна Европа (Испа- 
ния, Португалия, Италия...), на които бе наложена подобна политика. Безпре- 
цедентно тежки са и социалните последици от нея”. В този смисъл отказът от 
продължаването йе признак на разум и реализъм, а не на популизъм. Истин- 
ски притеснителното би било прилагането на една и съща политика с очаква- 
нето тя да произведе различни резултати. Във връзка с това е хубаво да се при- 
помни определението за „лудост”, което дава Алберт Айнщайн: „Лудост е да 
правиш едно и също нещо отново и отново и да очакваш различни резултати” 

Какво предлага СИРИЗА вместо политиката на остеритет? Партията на 
Ципрас смята, че далеч по-смислено би било да се водят преговори за преструкту- 
риране на дълга на Гърция. Иска още частично опростяване на дълга или неговото 
изкупуване от Европейската централна банка. Нито едно от тези две предложения 
не е неосъществимо или неосъществявано. Практиката за изкупуване на държа- 
вен дълг от централна банка е почти рутинна при подобни ситуации, а за частич- 
но опрощаване на публичен дълг е била прилагана в миналото, включително през 
1953 г. по отношение на огромния дълг на Германия, последица от тежките резул- 
тати от Втората световна война за страната. Днес именно тази Германия се проти- 
вопоставя на такъв подход спрямо Гърция. Същата тази Германия, която по време 
на същата война окупира Гърция и я накара да плати разноските за окупацията. 
Някои вероятно ще нарекат абсурдни твърденията на Ципрас, че Германия дължи 

на Гърция възстановяване на съответните разходи отпреди 70 и повече години, 
тъй като става дума за дълг, направен от друг политически режим и от неговото 
съществуване е минало доста време. Но същите тези не бяха на това мнение, когато 
през 1996 г. руският президент Борис Елцин реши да върне дълга на Царска Русия 
към Франция, анулиран през 1918 г. от болшевиките. 

Колкото до аргумента, че СИРИЗА е популистка партия заради това, че 
следва желанията на народа, смятам го за неоснователен по следните причини: 
първо, в тежката ситуация, в която обективно се намира Гърция днес, нейното 
икономическо и социално възстановяване може да се осъществи единствено 
с управление близко до хората и техните потребности и ако се търси макси- 
мално широк консенсус в обществото; второ, няма автентична лява партия, 
която да не се вслушва в желанията и в настроението на гражданите. Вероятно 
заслужава да се напомни, че исторически именно така възниква разделението 
по оста „ляво-дясно”. Според десните политическият елит следва да разполага 
с механизми за ограничаване желанията на народа, тъй като само този елит 
може да прецени дали те са разумни и справедливи, докато левите настояват 
за пълна и безрезервна свобода на гражданите при определяне политическата 
посока на страната, разбира се, в рамките на това, което те заедно са решили, 
израз на чието съгласие е Конституцията. В този смисъл фактът, че редица со- 
циалдемократически партии в Европа, включително и ПАСОК, твърде дълго 
пренебрегваха исканията на своите избиратели, по-скоро показва, че те са се 
отдалечили от изконните ценности на левицата, а не че СИРИЗА търси по- 
пулистко одобрение от гражданите. 


Трети мит: СИРИЗА е антиевропейска партия 


Силно разпространена заблуда е, че СИРИЗА е антиевропейска партия”. 
Тя се основава на погрешната според мен представа, че ЕС такъв, какъвто е той 
днес, е социално справедлива и икономически ефективна организация. Тази 
представа за съжаление е повече от спорна. Но действително всеки, който си 
позволи да критикува ЕС, се явява противник на социалния прогрес и на ико- 
номическия възход, който той олицетворява. Един по-задълбочен анализ оба- 
че показва, че все повече европейски граждани изразяват критично отношение 
към сегашното състояние на ЕС. Редно е да се направи и едно допълнително 
разграничение, което показва защо СИРИЗА не бива да бъде възприемана 
като антиевропейска партия. Това е разграничението между евроскептичните 
партии, т.е. тези, които в голяма степен отричат нуждата от институциона- 
лизирано сътрудничество в Европа (такива са голяма част от крайнодесните 
партии в Европа!), и еврокритичните партии, сред които, мисля, трябва да се 
сложи и гръцката СИРИЗА, т.е. партии, които не отричат нуждата от ЕС, но 
смятат, че той трябва да бъде радикално реформиран, за да бъде действител- 
но полезен за всички държави членки и за техните граждани. Показателен за 
това, че СИРИЗА не отрича нуждата от такова сътрудничество, е фактът, че 
Ципрас и неговият екип никога не са настоявали Гърция да напусне еврозона- 
та или ЕС като цяло. 

Четвърти мит: СИРИЗА е проруска партия 


СИРИЗА се противопоставя на сериозната конфронтация между ЕСи Ру- 
сия, която се засили през последните месеци. Това се тълкува от мнозина като 
доказателство, че тя е проруска партия. Този мит до голяма степен е свързан с 
внушението, че СИРИЗА е антиевропейска партия. Не са малко тези, които по- 
ставят знак на равенство между двете. Смятам, че позицията на новата гръцка 
левица за премахване на икономическите санкции срещу Русия и съответно 
за падане на насрещните мерки срещу Европа не е проруска, а изцяло проев- 
ропейска. Тя е в противоречие с интересите на част от политическия елит от 
двете страни на Атлантическия океан, но за сметка на това в огромна степен 
обслужва интересите на европейските граждани. Несъмнено наложените на 
Русия санкции дават изключително негативни резултати както в самата Русия, 
така ив Европа. Те не са от полза за нито една от двете страни. Това усложнява 
още повече икономическата криза в Европа и създава все по-голяма вероят- 
ност от засилване на нейната зависимост от външни фактори. Не бива да се 
пренебрегва и истината, че Русия е един от стратегическите партньори на ЕС в 
бъдеще и изострянето на отношенията между тях може сериозно да застраши 
сътрудничеството им. 

Фактът, че Ципрас донякъде оспорва легитимността на сегашното прави- 
телство в Киев, също не бива да бъде схващан като проруска, а като принцип- 
на позиция. Тя е повече от разбираема с оглед на обстоятелствата, при които 
се осъществи смяната на властта в Украйна, и на партиите, които участват в 
управлението. 


Пети мит: СИРИЗА е националистическа партия 


Друго невярно твърдение относно СИРИЗА е това, което се опитва да 
приравни новата гръцка левица с националистическите партии, позициони- 
ращи се крайнодясно в политическия спектър. Действително може да се каже, 
че в Европа има нова вълна от партии както от ляво, така и от дясно, които 
можем да определим като суверенистки. Между тях обаче не може да става и 
дума за тъждество. Разликите между партии като СИРИЗА и крайнодесните 
националистически партии са ценностни и идеологически. Както вече беше 
споменато, националистическите партии са евроскептични, докато СИРИЗА 
е еврокритична партия. Нейните суверенистки искания са за ограничаване на 
властта на бюрократите от Брюксел, които не притежават легитимост да взе- 
мат решения с отражение върху живота на милиони европейски граждани, но 
без да се отхвърля нуждата от ЕС. Разликата между тези две течения се вижда 
и в това, кого считат те за виновник за кризата. Докато националистическите 
партии обявяват за отговорни за икономическата ситуация предимно чуж- 
денците, социално слабите, мюсюлманите, според партиите от Европейската 
левица, включително и според СИРИЗА, вина за кризата носят преди всичко 
банките и финансовият капитал. СИРИЗА по никакъв начин не се обявява 
срещу чужденците в Гърция, както например го прави партията „Златна зора”. 

Доказателство за това е и фактът, че един от депутатите в Европейския пар- 
ламент, избран през 2014 г. с листата на СИРИЗА, е българката Костадинка 
Кунева. 


Шести мит: СИРИЗА е комунистическа партия 
от сталинистки тип 


Несъмнено голяма част от политическите лидери на партията са идейно 
и биографично свързани с Гръцката комунистическа партия. Това обаче съв- 
сем не е достатъчно, за да се твърди, че СИРИЗА е такъв тип партия. Смятам, 
че съществуват важни аргументи за обратното. На първо място, СИРИЗА не 
може да бъде наречена доктринална партия, а именно това е една от основните 
характеристики на комунистическите партии. Напротив, Алексис Ципрас вся- 
чески показва, че ще търси нови, оригинални идеи за изваждането на Гърция 
от кризата. Положението безспорно изисква подобна иновативност. Второ, 
СИРИЗА е по-скоро модерна левица от нов тип, непознат досега в Гърция, 
това се вижда както от факта, че Ципрас успя за кратко време да разруши ре- 
дица реминисцентни традиции в гръцката политика, включително и полага- 
нето на религиозна клетва, така и от това, че за пръв път от много време насам 
в управлението на Гърция е разрушен монополът на ПАСОК и на „Нова де- 
мокрация”. На трето място, по всичко личи, че СИРИЗА е успяла да осъзнае, 
за разлика от останалите леви партии в Гърция, че редом с класическия сблъ- 
сък труд-капитал днес все по-актуално става едно друго разцепление, което 
противопоставя реалната икономика и финансовия капитал. Като допълните- 
лен аргумент може да се отбележи и обстоятелството, че нито СИРИЗА, нито 
Гръцката комунистическа партия изразиха желание за тясно партньорство по- 
между си преди или след изборите. 


Кой има полза от налагането на тези митове за СИРИЗА? 


Именно това е големият въпрос. Според мен основната причина, поради 
която в обществото се налагат подобни представи за СИРИЗА, е желанието тя 
да бъде изначално дискредитирана, да се създаде страх от ляво алтернативно 
управление и да бъдат объркани левите избиратели. Полза от това имат както 
партиите на статуквото, така и финансовият сектор. Тази пропаганда обаче 
беше силно разколебана след победата на СИРИЗА. Именно затова и успехът й 
дава надежда на всички, чието желание е осъществяването на радикална лява 
промяна в Европа. Предизвикателствата пред новата гръцка левица обаче са 
огромни. Тя трябва да покаже политически нюх за събитията, да прояви твър- 
дост срещу опитите за саботаж и да обори предположенията за разминаване 
между декларираното и реално направеното. Само времето ще покаже дали 
Ципрас и неговият екип ще се справят с тези тежки задачи. Желая им успех! 

1. Иай, А. 15 Сгеек ОеБ! КеаПу ОпзизтатаВ!е?. Масгоесопопис Ройсу пя ше, (апиагу 2015, р. 1. 

2. Напр. през 2007 г. безработицата в Гърция е под 1096, докато през 2013 г. вече е осезаемо 
над 2500 (данни от Мапо5 Ма!задап!, “Те ОСгеек С15!5: боса глрас! апа Ройсу Кезропзех, 
Кометбег 2013, едк. „Епеййсп Ебетл 51 Кипа”). 

3. Тук под,„антиевропейска" трябва да се разбира „анти-ЕС“. 

4. Напр. Националният фронт във Франция, Партията на независимостта на Обединеното 
кралство във Великобритания и др. 

СЛЕД 25 ГОДИНИ: 
ОЛИГАРХИЗАЦИЯ 
НА БЪЛГАРСКАТА ПОЛИТИКА“ 





Ивка Цакова -- доктор по полито- 
логия, доцент в катедра „Полито- 
логия, факултет „Международна 
икономика и политика“ в УНСС. Ра- 
боти в облаатта на политология- 


та и политическата икономия на 
гражданското общество и лобизма. 
Автор е на 4 книги: „Гражданска- 
та култура на средношколците в 
България“ (1997), „Лобизъм и демо- 
крация“ (2005), „Лобизмът“ - ци- 
къл лекции (2012), „Как да лобира- 
ме в Брюксел“ - кратък наръчник за 
лобиранев ЕС (2013), както ина мно- 
жеатво научни студии и апатии по 
проблемите на политическата 0- 
циализация и гражданското обра- 
зование, гражданското общество, 
демократизацията, лобизма и ка- 
питализма в България в условията 
наевроинтеграция и глобализация. 


Ивка Цакова 


(С“ 25 години преход от държавен социализъм с 
еднопартиен монопол към уж демократичен ка- 
питализъм за всички стана ясно, че либералната плу- 
ралистична, представителна демокрация е била само 
красив лозунг, фасада на нещо друго. От прехода спе- 
челиха малцина, т.е. управлението през тези години е 
било в полза на едно малцинство, а не на мнозинство- 
то български граждани. Оказа се, че суверен на власт- 
та е не народът, а парите и хората с много пари!- т.е. 
олигарсите! Равносметката на резултатите от прехода 
за нашата държава и общество е доста печална. Вместо 
така очакваната демократизация у нас се разгърна про- 
цес на олигархизация на политиката. 

Разочарованията от либералната многопартийна 
демокрация днес са толкова големи, че идеологемите 
„демокрация“ и „свобода“ губят от мобилизиращата 
си сила. Изрично правя уговорката, че все пак демо- 
крацията (дори в елитаристката си форма) е за пред- 
почитане пред диктатурата (авторитаризма). През 
изминалия четвърт век в социалните науки у нас се 
наблягаше повече на електоралната и по-малко на ели- 
тарната демокрация, а класически автори елитаристи 
като Г. Моска, В. Парето, Р. Михелс и др. не са преведе- 
ни на български. 

В случая ще се позова на елитаристкия възглед за 
демокрацията на Ч. Райт Милси на неговата книга „Вла- 
стовият елит“. Известна и все още валидна е схемата му 
за властовия елит в САЩ като „гриумвират“, включващ: 


«Статията е въз основа на доклад, изнесен на националната 
научна конференция: „25 години: какво?, организирана от 
Института за изследване на обществата и знанието към БАН, 
5 ноември 2014 г. 

а) едрия бизнес; 6) висшите военни; в) политическите клики около президента. За 
Милс още през 1956 г. (когато пише книгата) либералната демокрация в САЩ ебила 
по-скоро симулация, нямаща нищо общо с демократичния идеал за политическо 
равенство, поради очерталата се комбинация между икономическа власт, бюрокра- 
тичен контрол и привилегирован достъп на определени фигури до най-високите 
равнища на изпълнителната власт в държавата. Благодарение на тази именно ком- 
бинация (а не чрез избори и представителни институции), олицетворена от ограни- 
чен кръг хора, в САЩ ключовите исторически решения се вземат най-вече в сфе- 
рата на отбраната, външната политика и стратегическата икономическа политика. 
Милс не говори за олигарси, но очертава изходната база за тяхната поява. 

Базирайки се на модела на Милс, осъвременен с новите реалности на неоли- 
бералната глобализация, ще очертая някои щрихи на процеса на олигархизация 
на българската политика. Знанията си за олигархията извличам от едноименната 
книга на Джефри Уинтърс? и ги осмислям чрез емпирични доказателства за оли- 
гархични практики в България в годините на прехода. 

Около понятието за олигархия е налице концептуална бъркотия. Например 
в една авторитетна енциклопедия за социални науки“ олигархията се дефинира 
като: „форма на управление, при която политическата власт е в ръцете на малци- 
на, на малцинство“. Етимологията идва от гръцката дума „ойоа Кта” - „ооуегитет 
о е еи“ (управление на малцина), с две съставки: ойо? (малцина) и атКрет 
(управлявам). Това определение не е прецизно, защото не прави разлика между 
елити (най-вече политически) и олигарси, между олигарси и богати хора. Защото 
не всяко управление на малцинство е олигархично и не всички богати, заможни 
хора са олигарси. Има разлика между плутокрация и олигархия. Важен смисъл 
носи тази част от определението в Енциклопедията, където се твърди, че става 
дума не просто за малцинство, а за ограничено малцинство (за могу). 

Дефинирането на олигархията се прецизира” с уточнението, че тя е свързана 
не просто с богатство, а с концентрация на огромно богатство в ръцете на малци- 
на, което политически овластява олигарсите. Огромното персонално материално 
богатство води до съответна олигархична власт. Олигархичната власт и политика- 
та подкопават както демократичното управление, така и свободния пазар. Затова 
олигархията е нападана и ОТЛЯВО, и ОТДЯСНО. 

Доскоро олигархията и олигархичното управление рядко се отнасяха до раз- 
витите западни държави, те се приписваха най-вече на постколониални и постко- 
мунистически страни (напр. „руските олигарси“). Западните системи на управле- 
ние бяха определяни като „полиархии“ - понятие, въведено от Робърт Дал, за да 
опише особена плуралистична демокрация, която не допуска олигархия. Това 
вече не е така! 

С разгръщането на неолибералния глобален капитализъм електоралната, 
представителна и мажоритарна демокрация повсеместно е поставена под въпрос. 
Джефри Уинтърс определя САЩ като „гражданска олигархия“ или като своеобраз- 
на сплав между демокрация и олигархия. В изследването на олигархията той тръгва 
от конкретните олигарси, от техния брой и от базовите им характеристики. Светът 
на олигарсите е населен с най-богатата 1/10 от единия процент на населението и 
американските олигарси като количество, образно казано, могат да напълнят Ми- 

чиганския стадион. Олигарсите от дъното печелят средно по около 4 милиона до- 
лара, докато олигарсите на върха печелят по около 350 милиона долара годишно". 

Уинтърс нарича властта на олигарсите материална власт (таепа!роуег), по- 
зовавайки се на К. Маркс и на неговото материалистическо разбиране на история- 
та. Важно уточнение във връзка с това е, че олигарсите са така екстремно богати 
и овластени тъкмо за сметка на другите, на останалата част от населението. Оттам 
идва популярният слоган на движението „Окупирай!“ - 190 срещу 9990! Олигарси- 
те са се концентрирали дори в едната десета (1/10) на единия процент! 

Теорията за олигархията на Уинтърс се фокусира върху властта на богат- 
ството и върху специфичните политики (олигархични политики), които съпро- 
вождат тази власт. След като огромните материални богатства са изразени в пари 
и става дума за „власт на парите“ (роуиег отопеу), важен изследователски въпрос 
е как „големите пари“ влияят върху държавната публична власт и политика. По- 
соката, в която се търси отговорът, е, че политическите интереси на олигарсите са 
насочени към защита и умножаване на тяхното богатство. Защита на богатството 
на олигарсите от посегателства на държавата и умножаване на това богатство с 
помощта на държавата! И това се случва при редуцирания национално-държавен 
суверенитет в условията на неолиберален глобален капитализъм. 

Олигарсите са винаги отделни индивиди, а не корпорации и други колектив- 
ни тела. Те защитават своето богатство (във вид на собственост и доходи) чрез 
конкретни олигархични политики (решения, закони, договори и пр. нормативни 
актове), предприемани от публичните власти и институции. Олигарсите следва 
да се разграничат от други категории хора”. Разликата например между полити- 
чески елити и олигарси е, че политиците, конкурирайки се демократично за власт, 
подлежат на смяна, докато олигарсите - не. Освен това един олигарх не следва 
еднозначно да се приравнява с капиталист, собственик на бизнес, корпоративен 
мениджър. Уинтърс акцентира на собствеността върху средствата за производ- 
ство от Марксовата теория за класите и респ. класата на капиталистите. Но ако 
Маркс обяснява властта на капиталистите икономически, при Уинтърс фокусът 
върху властта на олигарсите, разполагащи с материални ресурси, е политически. 
Правейки тези тънки разграничения, авторът твърди, че собственикът на няка- 
къв бизнес би могъл да е капиталист, но поради това, че притежава твърде малко 
материална власт, не е олигарх. Мениджърът - изпълнителен директор на корпо- 
рация, може да притежава солидни материални ресурси, но той е на заплата, коя- 
то в определен момент може да се редуцира и той да не е в състояние да упражни 
олигархична власт. Всеки индивид (от трите случая: капиталист, собственик на 
бизнес и мениджър) е член на определен корпоративен елит, но не всеки е оли- 
гарх. Заемащите висши постове в правителството (управлението) са също елити, 
които ежедневно разпределят милиарди чрез националния бюджет, боравейки 
персонално с огромни ресурси. В случаите, когато някои от тези политици се ко- 
румпират и натрупат лично състояние, те могат да бъдат едновременно и част от 
управленския елит, и олигарси, ангажирани с политика в защита на богатството. 

След тези по-подробни концептуални уточнения преминавам към българския 
случай. Когато говоря за олигархизация на българската политика след 25 години на 
политически и икономически промени, имам предвид това, че успоредно с демокра- 

тичните публични политики в интерес на мнозинството държавните институции в 
България са предприемали и политики в защита на богатството на отделни частни 
лица - в ущърб и за сметка на мнозинството. Олигархизацията на българската по- 
литика е само процес, тенденция, но достатъчно тревожна, за да бъде отбелязана и 
подложена на интелектуална и политическа критика. Акцентът ми ще бъде върху 
конкретни олигархични политики, стимулиращи екстремни материални неравен- 
ства. Ще разгледам поне три измерения на олигархизацията на политиката у нас: 
а) Кои са българските олигарси 6) Ще дам примери за конкретни олигархични по- 
литики; в) Ще обясня как се легитимира този процес в ситуация на огромно социал- 
но неравенство. Няма да привеждам числа, за да доказвам огромното социално 
разслоение и неравенство в българското общество след 25 години „демократични и 
пазарни промени“. Акцентирам на това, че до прекомерното неравенство се е стиг- 
нало с участието на политици от всички партии чрез прокарване на съответни за- 
кони. В някои случаи огромното персонално богатство е натрупано и чрез употреба 
на сила (визирам периода на т.нар. борчески, силови групировки). 

Започвам с въпроса: кои са българските олигарси? Персоните, съставляващи 
свръхбогатото и овластено малцинство, печелившите от 25-те години преход мо- 
жем да обособим условно в няколко категории. 

Първата обхваща представители на едрия бизнес („големите пари“), които 
през първата половина от прехода се обединяваха в групи като „Клуб 13, Биз- 
несклуб „Възраждане“. Голяма част от тях са олицетворение на монополи в раз- 
лични сектори - наши и чужди (монополи, създадени с помощта на държавата). 
Само държавата може да създава и да премахва монополи! Законът за защита 
на конкуренцията не е застрашил по никакъв начин богатството на ултрабогати 
олигарси, чийто бизнес има монополно място в страната. Вече излизат списъци с 
имената и размера на богатството на българските олигарси - от информационни 
течове (на И/КПеакв и сайта „Бивол”) и от книги на журналиста Григор Лилов. 

Втората категория олигарси обхваща бивши политици и висши админи- 
стратори (шефове на регулаторни агенции), запознати добре с „кухнята на взе- 
мане на решения“, които са обвързани в мрежи както с предходните (с големите 
пари), така и с настоящи административни звена на различни държавни инсти- 
туции. Към тези мрежи са включени и собствениците на корпоративни медии. 
Всички те упражняват бюрократичен и медиен контрол върху обществените дела 
(върху политиката като рибйс айайз) в интерес на олигархията. Като казвам бюро- 
кратичен, имам предвид „пленяване“, „превземане“ на административни агенции 
(асепс!ез сариге) - примерно агенция „Митници”, Агенция за приватизация, за 
обществени поръчки и пр., а по отношение на медиите - в корпоративните медии 
политиката е пазар, а не форум за обсъждане и защита на общия интерес. 

Третата категория олигарси можем да търсим сред малобройни партийни 
клиентели във всички партии (в техните ръководства, наричани от някои „ком- 
прадорски елити“). Можем да ги разпознаем по това, че са несменяеми или труд- 
но сменяеми. Железният закон за олигархията, формулиран от Михелс, е в пълен 
ход. Тези олигарси - политически предприемачи, а не партийни лидери - са пре- 
върнали партиите в търговски дружества за извличане на лична печалба. Затова 
българските партии напоследък разчитат повече на спонсори, а не толкова на съ- 

мишленици! Въпреки наличния упадък на парламентаризма, за олигархията пар- 
ламентът е важен, защото сме парламентарна република. Може би ако бяхме пре- 
зидентска или полупрезидентска република, олигарсите щяха да бъдат улеснени 
- ще упражняват своето влияние върху един президент, а не върху 240 депутати. 
Макар че и сега в условията на „неолиберален ултралиберализъм“ (Цв. Тодоров) 
отделни личности сключват важните международни договори извън парламента, 
а именно от тези договори олигарсите извличат най-големи печалби! 

Ако трябва да кажа колко са олигарсите в България (и обслужващите ги 
също така богати хора), предпочитам да цитирам проф. Проданов, който говори 
не за персони (както прави Уинтърс), а за малка олигархия от 4-590 от населе- 
нието, натрупала гигантски богатства „за сметка на“ гигантското обедняване на 
останалата част от населението”. 

Без да се ангажирам с конкретни примери, мога да кажа, че български оли- 
гарси изпитват силни изкушения за заемане на политически позиции. И понякога 
заемат такива позиции. Но в повечето случаи те разчитат на индиректна намеса 
в управлението чрез свои подставени лица - обикновено анонимни висши дър- 
жавни чиновници. Те са, които възпрепятстват политики за преразпределение и 
редуциране на богатството (на олигарсите) и способстват за формулиране и реа- 
лизация на политики за увеличаване на това богатство. Затова българските оли- 
гарси предпочитат да са по-скоро политически инертни и извън светлината на 
прожекторите. 

Вторият въпрос, на който ще се спра, са конкретните политики в защита 
на богатството, способстващи за олигархизацията и респ. подкопаващи демо- 
крацията. Чрез различни закони и договори (приватизационни, концесионни, 
международни, в които България е страна) може да се стигне дотам, че българ- 
ската политика да загуби публичния си характер и да се превърне в инструмент за 
удовлетворяване на лични, частни интереси (на олигарси)". Това са по същество 
олигархични политики. 

Според изследвания на чл.-кор. Иван Ангелов, през последните 25 години в 
България са отнети, буквално откраднати от трудовите хора и от обществото като 
цяло не по-малко от 90-95 млрд. лева. Това е правено чрез престъпната привати- 
зация и заробващите концесионни договори, сключени от продажни български 
политици и висши държавни чиновници; чрез несправедливата данъчна система; 
чрез злоупотребите с монополно положение; чрез укриването на обороти и дохо- 
ди и неплащането на данъци от частни компании; чрез незаконните трансфери на 
печалби в чужбина от действащите у нас чуждестранни компании...!! Всичко това 
е станало законно - чрез съответни решения на компетентни държавни институ- 
ции! Тези именно решения са олигархични, а не демократични! 

Подкрепа за натрупване на огромни богатства предоставя и Конституцията 
на Република България, чийто чл. 17, алинея (3) гласи: Частната собственост е 
неприкосновена.“ При положение че в предходната алинея става ясно, че собстве- 
ността у нас е частна и публична - за публичната собственост не се предвижда не- 
прикосновеност! Т.е. режимът на собственост в България е в полза на олигарсите. 

Друг фрапиращ пример за олигархично законодателство през 2001 г. - по 
време на управлението на НДСВ, е премахването на текст от Наказателния кодекс, 

предвиждащ затвор за банкерите, които раздават необезпечени кредити”. Това 
несъмнено има връзка с днешния казус около Корпоративна търговска банка - 
която е със специален статут по отношение на държавата и на няколко български 
правителства. 

И последният пример за „не-вземане на решение“ в полза на олигарсите е 
целенасочено поддържан правен вакуум в началото на 1990-те години, който 
предшества банковата криза от 1997 г. Фактите са следните: „Само през 1992 г. 
БНБ издава 964 разрешения за покупко-продажба на валута. Предвид обстоятел- 
ството, че Сметната палата е възстановена през 1995 г., а започва да функционира 
през 1996, БНБ не е контролирана от държавен контролен орган в продължение 
на около шест години. Последната проверка на БНБ е направена от Комитета за 
държавен и народен контрол в средата на 1990 година”. 

Основна заплаха за олигарсите е облагането на тяхното богатство с пропор- 
ционален данък. Може би затова изключително трудно, почти невъзможно из- 
глежда премахването на „плоското“ и преминаването към „прогресивно“ данъчно 
облагане в България. Така и не проработи законът за отнемане на имущество от 
незаконно забогателите (2012), както и Комисията „Кушлев“, която трябваше да го 
приложи. Да не говорим за идеите за въвеждане на „данък лукс“... Много са приме- 
ритеза политики в защита на богатството... Може би един успешен опит на българ- 
ската държава да „опитоми“ олигарсите в някаква степен е да стимулира промяна- 
та на някои от тях от олигарси-борци в олигарси-застрахователи... 

Третата особеност на олигархизацията на българската политика е свързана 
с начините за леитимиране на олигархичните политики в ситуация на огромно 
социално неравенство и масово споделяно чувство за несправедливост. Това се 
прави доста успешно от могъщи неолиберални идеологически апарати - частни 
медии, училища, университети, които успяха да наложат неолибералната идейна 
хегемония“. Водеща е ролята на анализаторите и експертите от външно финан- 
сираните частни изследователски институти (ииК-анйз) като част от глобални 
мрежи за влияние. За това, че се справят успешно с легитимиране на властта на 
олигархията и формиране на съответно обществено мнение, свидетелства фактът, 
че дори гражданските протести срещу олигархията и монополите през лятото на 
2013 г. не можаха да се справят с въпроса „КОЙ?“ и същият ТОИ, след като не 
стана шеф на ДАНС, в момента седи на първата банка в парламента като депутат. 

Несъмнено в България има свръхбогати частни лица, които наричаме оли- 
гарси и които открито или в сянка се намесват в управлението, за да защитят и 
увеличат своето богатство. В техните олигархични политически мрежи са включе- 
нии не чак толкова богати интелектуални и културни елити, които срещу солидно 
възнаграждение легитимират ключови олигархични политики и отклоняват вни- 
манието на хората от реалните им проблеми, насочвайки и мотивирайки редови- 
те граждани към политика на идентичност, разделения на етнически, религиозен 
и пр. признак, наблягайки на ценности от различен порядък. 

„Експертите по демокрация“ (по неолиберална демокрация) промиват масо- 
вото съзнание с идеологически клишета за свобода, плурализъм, многопартийност 
и пр. „демократични ценности“, а въпроси за грабежа на национално богатство от 
малцина, за преминаването на огромната държавна собственост от времето на 

„държавния социализъм“ в ръцете на ограничен кръг хора остават неосветени за 
обществото. Така властта на българските олигарси се оказва силно устойчива през 
годините. Дори Хартата, инициирана от български интелектуалци за разграждане 
на плутократичния модел у нас, впоследствие промени заглавието си на безобид- 
ното „Харта 2013 в защита върховенството на закона“... Думата „плутокрация“ се 
оказа опасна за неолибералната пропаганда и бе предвидливо отстранена от спе- 
циалистите по „управление на новините“ (иеууз тапафетет, зри достотв). 

В момента процесът на олигархизация на политиката е във възход. В години- 
те на прехода българската държава не направи никакви опити да ограничи зако- 
ново свръхконцентрацията на власт и богатство в ръцете на малцина. И резулта- 
тите са налице - огромни финансови ресурси се пускат в действие за финансиране 
на медии, за създаване на партии, за купуване на гласове... Става дума за огромна 
властова асиметрия в ситуация на огромно социално неравенство! И понеже за 
„демократичните ценности“ (свобода и равенство) вече никой не иска да слуша, 
напоследък отново се възражда дискурсът за цивилизационни и евро-атланти- 
чески ценности. А зад тях като зад параван всъщност се крие циничното лице на 
олигархията. 

еоретическите аргументи на разцеплението на 

българската социалдемокрация са формулира- 
ни в Берлин. През 1896 г. на страниците на „Ди нойе 
цайт” е публикувана поредица статии на Едуард Берн- 
щайн под заглавие „Проблемите на социализма”, съ- 
брани в книгата му „Предпоставките на социализма 
и задачите на социалната демокрация”. С тази малка 
брошура той започва безпрецедентна атака срещу хе- 
гелианските корени на марксистката диалектика. Ста- 
тиите му подлагат на съмнение теорията за принаде- 
ната стойност и за капиталистическата експлоатация. 
В тях Бернщайн се осмелява да отхвърли концепция- 
та за неотвратимостта на социализма и свежда исто- 
рическия материализъм на Карл Маркс до банална- 
та „желателност”, като подлага на съмнение тезите му 
за историческата гибел на капиталистическия строй 
с твърдението, че с течение на времето капитализмът 
ще става все по-силен, че Марксовият възглед за по- 
стоянното обедняване не се потвърждава от живота, 
че капитализмът ще се модифицира и приспособява 
към развитието на технологиите и ще става все по-ху- 
манен и справедлив строй. Че либерализмът е създал 
непреходни ценности, които трябва да се съхранят 
и вземат на въоръжение от работническите партии. 
Борбата на класите е отживелица от миналото, която 
по необходимост се заменя с класово сътрудничест- 
во. „Ако победата на социализма се явява иманент- 
на необходимост - пише Бернщайн още в първата си 
статия, - то в нейното основание трябва да бъде по- 
ложено доказателство за неизбежния крах на капита- 
листическото общество. Такова доказателство не е 

дадено и не може да бъде дадено” Напротив, историята и практиката на проф- 
съюзното и социалдемократическото движение принуждават буржоазията към 
ред отстъпки, способни да подобрят материалното положение на работническа- 
та класа чрез постоянни реформи. Оттук и знаменитият му тезис, който разделя 
германската социалдемокрация, европейските работнически партии и Интерна- 
ционала на два враждуващи лагера: социалистическата идея като идея на далеч- 
ното бъдеще отклонява борбата на работническата класа за по-добро настояще. 
„За мен движението е всичко, а онова, което обикновено наричат крайна цел на 
социализма, е нищо.” А след като това е така, какво друго му остава на пролетари- 
ата освен да замени класовата борба с класово сътрудничество за реформи, кои- 
то ще доведат до мирното врастване на социализма в капитализма. „Свтрудни- 
чество на класите в името на общо национално дело... защото с избирателната 
бюлетина, с демонстрациите и други подобни средства ние днес прокарваме та- 
кива реформи, за които преди сто години са били потребни кървави революции” 
(Лондон, 20 октомври 1898 г.). 

Какво още е прочел Янко Сакъзов в „Пе Хеие Хей” Марксисткото учение 
следва да се развива чрез критика. Необходимо е да си дадем сметка за празнотите 
и противоречията на теорията. Този, който осъзнае тези противоречия, ще усети и 
необходимостта да ги разчисти. Това е задачата на учениците, а не вечно да повта- 
рят думите на Учителя. Днес работническото движение има необходимост, освен 
от борци, от обобщаващи умове, които да отделят пшеницата от къклицата и да 
„мислят доста широко, за да съгледат и признаят онова растенийце, което не е про- 
раснало в тяхна, ами в чужда ограда; работническото движение се нуждае от умове, 
които не са генерали, а редници в областта на социалистическото мислене”. И така 
глава след глава се предлага безпрецедентна ревизия на марксизма чрез перото на 
един от най-влиятелните теоретици на германската социалдемокрация и на Вто- 
рия интернационал, един от най-близките приятели и сподвижници на Фридрих 
Енгелс, който в завещанието си го удостоява с великата чест на единствен издател, 
тълкувател и разпоредител на Марксовото теоретично наследство. 

Няма никакво съмнение, че Янко Сакъзов посреща с голямо задоволство 
теоретичните аргументи за правилността на собственото си политическо поведе- 
ние до този момент. Всъщност в концепцията на Бернщайн за „общонационално 
дело, чрез сътрудничество на класите, за постигането на големи и неотложни демо- 
кратични задачи, което произтича от едно широко разбиране на марксизма” - за 
него няма нищо ново. Нещо повече, той определено се гордее - както свидетелства 
Симеон Радев, че неговата концепция за широкия социализъм е с по-стара дата. 
Впрочем и Димитър Благоев му отдава дължимото, като свидетелства в „Приноса”, 
че широкият социализъм на Янко Сакъзов е най-малко с две години по-стар от 
ревизирания марксизъм на Бернщайн. И все пак „бернщайниадата” придава нова 
интелектуална и политическа енергия на българските общоделци. Те вече образу- 
ват в София плътно ядро - Димитър Димитров, Илия Янулов, Еню Марковски, 
Стефан Димитров, Иван Коларов, Петър Джидров и Янко Сакъзов са в основата 
на новата идейна фракция. И, както сам Янко Сакъзов разказва в една бележка под 
линия на брошурата си „Гревога за призраци”: „Гихо и напрегнато ние работихме 
и над себе си, над своето умствено развитие и в софийските организации. Дими- 


44 ПОНЕДЕДНИК бр.11/12- год. ХУП 


ЛЕВицаТА - МИНАЛО, НАСТОЯЩЕ И БЪДЕЩЕ 


тър Димитров, който тогава за пръв път се заемаше с практическа деятелност, не 
мъдруваше празнословно, а се тури начело на една организационна деятелност 
между софийските работници, потъна в нея и даде ни възможност да създадем Ра- 
ботническо училище и да турим начало на софийските синдикати. Сведението е 
точно - работи се тихо и напрегнато, почти конспиративно. Защото „Предпостав- 
ките на социализма и задачите на социалната демокрация” предизвиква бурен гняв 
и отпор в световното социалистическо семейство: 

„Едуард, ти си едно магаре! Това не се говори, а се върши” - тези думи на 
Ауер, един от най-видните депутати и синдикалисти на германската социалде- 
мокрация, задълго разсмиват читателите не само на социалистическата, а и на 
буржоазната преса". 

„Скотина тъ, скотина!!” - гневно драска по полетата на „Пе Хеие Хей” Теор- 
ги Валентинович Плеханов. А самият Бернщайн с типична немска методичност 
(и известна гордост) цитира в „Предпоставките” бурната публична реакция на 
бащата на руския марксизъм пред Щутгартския конгрес: „Гози филистер трябва 
да бъде погребан от социалната демокрация като невежа с поразителна умствена 
нищета и безумен и сляп последовател на буржоазните реформи, който удря гру- 
бо социалистическите теории по лицето и - съзнателно или безсъзнателно, това 
е безразлично - се стреми да погребе тези теории за удоволствието на съедине- 
ните реакционни маси” 

„Социалната демокрация не може да приеме тези възгледи, но трябва да бла- 
годари на автора за подтика, които той даде на конгреса (в Щутгарт, октомври 
1898 г. - б.м.) чрез своите статии” - Карл Кауцки. 

„Теоретически - невероятно слабо; повторение на чужди мисли. Фрази на 
критиката, а дори няма опит за сериозна самостоятелна критика... безграничен 
опортюнизъм и посибилизъм, при това все пак страхлив опортюнизъм, тъй като 
Бернщайн не иска да засяга програмата открито. Едва ли човек може да се съмня- 
ва в неговото фиаско” - Ленин (в писмо до майка си от 1899 г.). 

В идейно-теоретичната канонада срещу ревизионизма участват още много 
гръмки имена и талантливи социалистически пера: Франц Меринг публикува в 
„Ди нойе цайт” поредица от статии, които отхвърлят „критическия“ социали- 
зъм на Бернщайн, внасяйки в полемиката изящен ироничен виенски привкус. 
Основателите на Германската социалдемократическа партия Август Бебел и 
Вилхелм Либкнехт заемат безкомпромисна критична позиция с изявленията, че 
всеки, който е готов да приеме замяната на революционната социалдемокрация 
с демократична реформистка партия, повече не принадлежи към ГСДП, но от- 
хвърлят исканията на редица местни организации за незабавното изключване на 
Бернщайн от партията. 

Пак по същото време Карл Кауцки публикува серия от статии на Роза Люк- 
сембург под заглавие „Социална реформа или революция“, която излиза като са- 
мостоятелна книга през 1898 г. В тази блестяща полемична работа, оплаква се 
Бернщайн, госпожица Люксембург се осмелява не само да му прочете цял курс 
по диалектически и исторически материализъм, а и директно да изиска изхвър- 
лянето му от партията. „Дилемата е следната - пише тя, - ако ревизионизмът 
има право що се отнася до еволюцията на капитализма - тогава социалистиче- 

ската трансформация е една утопия. Ако пък социализмът не е утопия, то тогава 
факторите за адаптацията на капитализма не издържат на марксистката критика. 
Кой е прав - Маркс или Бернщайн? Па 15 Ше дпезПоп.“ Самата тя има катего- 
ричен отговор на хамлетовския въпрос: „Г-н Бернщайн е един дребнобуржоа- 
зен прогресивен демократ, чиято книга е от огромна важност за германското и 
международното движение, защото за първи път тя оповестява намерението му 
да даде една теоретична база на всички стихийни и практически опортюнисти в 
европейската социалдемокрация. 2 

Полемичният талант и марксистката ерудиция на Роза Люксембург й спе- 
челват славата на един от най-видните лидери и теоретици на германския револю- 
ционен марксизъм. „Вие стоите в първата редица на борбата срещу Бернщайн“ 
- ласкаво й пише Франц Меринг а Ленин малко по-късно ще я оприличи (с иро- 
нично-хиперболичен подтекст) на един орел на германската социалдемокрация. 

Българският резонанс от най-голямата теоретична дискусия в историята на 
Втория интернационал е доста шумен“. 

Димитър Благоев, разбира се, е в курса на събитията. И няма никакво съм- 
нение, че внимателно следи дискусията в германското „Ново време“. Теоретичният 
орган на ГСДП през 1898 г. е безспорният идеен законодател на европейската со- 
циалдемокрация. Авторитетът на „папата на социализма“ Карл Кауцки, публика- 
циите на най-видните лидери и теоретици на марксизма правят от „Пее Хеие Хей” 
верен идеен и политически компас и съвсем не е случайно съвпадение, че Благоев 
кръщава през 1897 г. собственото си списание „Ново време“. Няма съмнение, че 
той внимателно щудира всяка от статиите от цикъла „Проблемите на социализма“. 
Чете в оригинал, защото толкова добре владее немски, че само няколко години 
по-късно се осмелява да преведе първия том на „Капиталът“. Името на Бернщайн 
също му е отдавна известно. Както и фактът, че втората „ерфуртска“ програма 
на ГСДП (приета от БСДП на Втория конгрес през 1892 г.) е написана от двама 
от най-приближените следовници на Маркс - Карл Кауцки и Едуард Бернщайн. 
Така че той не бърза да вземе отношение по спора - нали адептите на социализма 
в България са кръщавани и кръщават чрез символ-веруюто, написано с ръката на 
отстъпника. Още повече че стихийният, провинциален „широк“ социализъм на 
Янко Сакъзов и Никола Габровски няма никакви претенции да атакува научните 
основи на марксизма. Тогава, през 1898 г., опортюнистични грехове имат всички 
- дори понякога и самият Благоев, който е принуден да прави политически конце- 
сии, за да спечели партията му още някое и друго кметско или депутатско място. 

В България отекват като закъсняло ехо думите „общо дело“, „сътрудниче- 
ство на класите, „широко разбиране на теорията и фактите от обществения и 
икономическия живот“ - това долавя теоретическият слух на Янко Сакъзов, 
Илия Янулов, Кръстю Пастухов, Димитър Димитров и Петър Джидров. 

Димитър Благоев, Георги Кирков, Гаврил Георгиев, Георги Бакалов, Васил 
Коларов и Христо Кабакчиев чуват друго: „ревизионизъм и опортюнизъм”, „0т- 
стъпничество от социализма“, „освобождаване на социалдемокрацията от фи- 
листерите и шарлатаните“, „идейна чистота в партията“. 

И двата лагера разполагат със собствена теоретична база: Сакъзов - „Пред- 
поставките на социализма“, Благоев - „Бернщайн и социалдемократическата 

програма. Антикритика“ на Карл Кауцки. Само че докато теоретичните наслед- 
ници на Маркс полемизират по европейски и Кауцки е категорично против из- 
ключването на Бернщайн от партията („Аз съвсем не изпитвам потребност във 
връзка с неговата книга да крещя за предателство и да възбуждам против него 
всеобщо негодувание“), а самият Бернщайн храни основателната надежда, че и 
Кауцки като Енгелс „..няма да бъде толкова ограничен, че да иска приятелите 
му да са безусловно съгласни с неговите възгледи“, нашата теоретична дискусия 
много скоро се превръща в жестока и мрачна балканска крамола за междата меж- 
ду марксизма и ревизионизма в българската социалистическа нива. 

Засега обаче бъдещите противници търпеливо изчакват, трупат теоретиче- 
ски муниции и копаят окопи за бъдещите сражения. От време на време приплам- 
ват спотаени теоретически страсти, но до появата на списание „Общо дело“ това 
са само мандарински спорове, възприемани в партията като буря в чаша вода. 
Затишието и прегрупирането на силите в тесния ив широкия лагер продължават 
почти до края на 1899 г., когато в политическия речник на българската социалде- 
мокрация трайно навлиза военната терминология. 

Димитър Благоев: „Борбата на двете течения става толкова по-наложи- 
телна и на живот, и на смърт за едното от тях в партията, защото дребно- 
буржоазното течение все повече разширява социализма и дейността на мнозин- 
ството от партийните членове.” 

Янко Сакъзов: „Социалистическите дейци нямат нищо общо с лишените 
от своя мисъл и от своя воля казармени войници, които сляпо вървят и които 
сляпо изпълняват чужди заповеди. Социалистическите дейци са ония модерни 
милиционери, просветени граждани на свободна страна, на които се дава са- 
мостоятелна военна задача за изпълнение” 

Дрънкането на оръжие става още по-шумно след първия разузнавателен 
рейд на Янко Сакъзов из страната, в който той се опитва да изведе прегрупира- 
нето на партията върху „широката“ теоретична основа и дейност. Сказката му 
„Икономическата и финансова криза в България, нейните причини и нейният 
лек“ предизвиква шумна партийна дискусия, защото в нея, без да се позовава 
на ревизионистката концепция по отношение на държавата, Сакъзов започва да 
пледира за една истинска народна държава, която да се грижи за земеделците, 
занаятчиите и търговците. Държава, която е длъжна да осигури на „производя- 
щите слоеве“ икономически и социален просперитет. 

Няма съмнение, че изостреният теоретически нюх на Димитър Благоев вед- 
нага долавя къде е зарито кучето. Той е сигурен, че след внимателно опипване на 
почвата Сакъзов, крачка по крачка, неминуемо ще спре до бернщайнианския те- 
зис за „общото национално дело и сътрудничество на класите, за които демокра- 
цията еи цел, и средство“. И няма никакво съмнение, че реакцията му през 1900 г. 
е същата, както я е изразил в „Приноса“ през 1906 г. Сакъзов ни поднася „едно 
вулгарно демократично обясняване и на кризата, и на свойствата и характера на 
държавата, и на произхода на партиите, и на явленията в българския живот... Той 
не ев състояние да види зад процеса на „разорението“ на тия „производителни 
класи“ процеса на надигането на нови форми на производството и съответните 
нови класи - капиталистическата и пролетарската“. Оттук и безапелационната 

му присъда - преповтаряща думите на Роза Люксембург за Бернщайн от 1898 г.: 
„Един обикновен дребнобуржоазен демократ“. И понеже в раздразнението това 
определение му се вижда тясно, Благоев го разширява - „един много прост, обик- 
новен дребнобуржоазен демократ“. 

През 1900 г. Янко Сакъзов много малко го е еня за теоретическите присъди 
на редактора на българското „Ново време“, защото редакторът на германското 
„Ново време“ прокарва на Парижкия конгрес на Социалистическия интерна- 
ционал своята компромисна резолюция по въпросите на общоделството, която 
в очите на българските му последователи направо извежда Сакъзов в авангарда 
на европейската социалдемокрация. Няма никакво съмнение за огромното на- 
прежение, с което Сакъзов следи идейната баталия, разиграваща се в Париж. Там 
в сблъсъка между най-големите в европейската социалдемокрация - Жюл Тед, 
Жан Жорес, Георги Плеханов и Карл Кауцки, се пробива една тясна теоретическа 
вратичка по въпросите на политическата тактика, която отваря огромни възмож- 
ности за широка социалистическа дейност. Още с първата си реч Жан Жорес, 
най-красноречивият трибун на Интернационала, категорично отстоява правото 
на социалиста Милеран да участва в буржоазното правителство на Валдек Русо. 
Аргументите му се базират на високото равнище на френската демокрация, коя- 
то позволява да се изпробва нова тактика, „нов метод. за експроприация на бур- 
жоазията, чрез участие в правителството. Срещу тази нова тактика решително 
се изправя с целия си авторитет основателят на Френската работническа партия 
Жюо Гед, който категорично осъжда участието на социалисти в буржоазни пра- 
вителства, защото то може да бъде само резултат от безпринципни компромиси 
с буржоазните партии и отстъпление от пролетарската стратегия и тактика на 
класовата борба. „С влизането на социалисти в правителството могат да бъдат 
постигнати в най-добрия случай само частични реформи, които с почти нищо 
няма да променят положението на пролетариата като класа. Да измени това по- 
ложение може само централната власт, но за това е необходима диктатура на 
пролетариата“ - заявява Жюл Гед, изпратен с гръмки аплодисменти от мнозин- 
ството делегати на конгреса. 

В крайна сметка страстите са уталожени с изказването на Карл Кауцки. В 
присъствието на своя близък приятел и бивш единомишленик Едуард Бернщайн 
„папата на социализма“ ловко успява да успокои духовете и да примири непри- 
миримото: „..участието на социалистите в буржоазно правителство не може да 
се схваща като нормално начало към завоюването на политическата власт и след- 
ва да се разглежда като временна и изключителна крачка, извършена при нали- 
чията на особени обстоятелства“. Според Кауцки въпросът за наличие на такива 
„особени обстоятелства“ в една или друга страна е въпрос не на принципи, а на 
тактика, която не подлежи на обсъждане на международните конгреси. 

След бурни дискусии „Каучуковата“ - по думите на италианския делегат 
Енрико Фери - резолюция е приета с мнозинство в следния вид: „В съвременната 
демократическа държава завоюването на политическата власт от пролетариата 
не може да бъде достигнато с един удар, то може да се яви само като резултат от 
продължителната и трудна работа в областта на икономическата и политическа- 
та организация на пролетариата, резултат от неговото физическо и нравствено 

възраждане и постепенното завоюване на депутатски места в общинските съве- 
ти и парламентите.“ 

За Янко Сакъзов тази резолюция си е направо една лична услуга. Защото 
сега вече спокойно може да громи тесните идеи на Димитър Благоев под заслона на 
широкия теоретически гръб на Карл Кауцки. Така той се избавя и от неудобството 
да е последовател на (както сам пише) „крайното учение на Бернщайна-. Повече 
няма да го изключват от партията под предлог, че не си изпълнява задълженията 
и не спазва партийната дисциплина, защото думите на Емил Вандервелде - „Ние 
не сме нито съд, нито събор за отлъчване от църквата“, след като са валидни за 
един конгрес на Интернационала, са несъмнено още по-валидни за конгресите 
на БРСДП. Повече няма опасност някой български Ауер да го нарече „магаре“ 
- от тук нататък той ще работи според Бернщайн, а ще говори според Кауцки. 
И вече няма никакво значение, че българската делегация на Парижкия конгрес 
(Марио Гед и П. Недевски) гласува за резолюцията на Жюл Гед. Важното е, че 
конгресът с мнозинството си е подкрепил Карл Кауцки, а следователно е под- 
крепил и него - Янко Сакъзов. Настъпило е времето за открита широка социа- 
листическа дейност, времето за онази „временна и изключителна крачка“ - по 
думите на Кауцки - предвид особените обстоятелства на политическото поло- 
жение в България. 

Веднага след закриването на международния социалистически конгрес през 
септември 1900 г. Янко Сакъзов прави тази крачка и прецапва перловския Руби- 
кон с първия брой на списание „Общо дело“ в ръка. 

„Положението“ е заглавието на уводната статия на Янко Сакъзов. И, раз- 
бира се, то съвсем не е случайно. Сакъзов добросъвестно се опира на изисква- 
нето на Парижката резолюция - една промяна на тактиката, допускаща класово 
сътрудничество, може да се основава само на извънредните обстоятелства на 
конкретното обществено и политическо положение в една страна. Та ето какви 
са особените обстоятелства на политическото положение в България: 

„Насилието и безправието, това е атмосферата, която обгръща българина от 
толкова години... Свободите на българския народ са станали играчка в ръцете на 
меняващите се управници, плодовете на неговия труд се изтръгват от ръцете му, 
разграбват се, пилеят се най-произволно и всичко това се прави от всички ония, 
които, по чийто и да е каприз, са стоели и стоят на кормилото на управлението.“ 

„Съзнавайки всичко това, какво имаме ние да противопоставим на това 
стремително летене към пропастта! - риторично пита Янко Сакъзов и бърза 
да съобщи своя отговор: „На първо място - земеделското движение, което все 
по-ясно съзира своята подтиснатост в икономическо и политическо отноше- 
ние. В тези непокътнати млади и буйни сили не съзирате ли вие могъщ лост 
за изменяване на досегашния държавен вървеж. При една правилно насочена 
организация не може ли да се създаде тука една сила, която ще иска да тури 
скромност и пестеливост в обществените ни учреждения, равноправност в 
държавните тегоби, демократичност в учебното и военното дело, строга отго- 
ворност към всички държавни служители.“ 

На второ място са занаятчиите. „При едно целесъобразно упътване, съвсем 
без значение ли ще бъде енергията на този работен слой на българския народ за 

премахването на един насилнически, грабителски, безотговорен, служащ само на 
непроизводителни слоеве режим”“ 

На трето място са търговците и индустриалците. Те според Сакъзов имат 
интерес от една демократична държава, която да се грижи за пътната мрежа и 
съобщенията, за евтини банкови кредити, за правилно експлоатиране на земните 
и подземните богатства. 

И накрая е младото работническо движение, което набира своите привърже- 
ници от пропаднали и пропадащи занаятчии, селяни и търговци, дребни чинов- 
ници, учители и ученици. „Гова са реалните течения, в които се е проявил днес 
българският обществен живот и всяко едно от тях носи в себе си малко или много 
елементи, които биха могли да създадат един нов вървеж на държавните ни рабо- 
ти... На беззаконието и насилието България може да противопостави общите жиз- 
нени интереси на своите производящи слоеве чрез общите техни усилия.“ ? 

Накратко: в първата от общо петте теоретични статии, публикувани в дву- 
седмичното му списание, Янко Сакъзов извежда пет ключови думи - „Общо дело 
на производящите слоеве”. Посланието е изпратено, отговорът е получен тридесет 
години по-късно, когато Едуард Бернщайн ще напише, че Янко Сакъзов е един от 
най-усърдните и верните му ученици. А Димитър Благоев изчаква само две сед- 
мици, За да открие един от най-зрелищните теоретически дуели в историята на 
българската социалдемокрация - дуела между „Ново време“ и „Общо дело“, който 
ще продължи цели три години и ще завърши с разцеплението през 1903 година. 

Спектакълът започва „алафранга“ - с взаимни поклони и ритуално повди- 
гане на рапирите: „Другарят Сакъзов“, „Нашият приятел Димитър Благоев“ - в 
обръщенията. Много скоро обаче полемиката набира такъв темп, мощ и страст, 
че читающата публика веднага разбира за какво става дума: тези двамата не са 
нито приятели, нито другари - те са противници на живот и смърт. 

Димитър Благоев в „Рго ото зиа”: „Днешното положение, а също и начинът, 
по който може да се излезе от това положение - всичко това той (Янко Сакъзов 
- б.м.) го разглежда независимо от общата теоретична основа на Работническа- 
та социалдемократическа партия и без всякакво съотношение към социализма 
и към партията. Систематичното избягвание да се споменува за социализъм у 
нас, както и за съществуването на социалистическата партия в България... ние 
виждаме в уводните статии на двата първи броя на „Общо дело“, които статии са 
определящи принципиалното направление на списанието и са излезли из перото 
на др. Сакъзов.“ 

Янко Сакъзов в „Ош! рго дио": „Нашият добър приятел (Димитър Благоев 
- б.м.) има особен начин на разбирание обществените учения, който изключва 
всякакво развитие, разширявание и задълбочавание на самото учение, който го 
изсушава и свежда до няколко едва ли не безжизнени формули. После крайно 
сложният живот на обществата приема у него един твърде опростен схематичен 
характер и едва ли не се явява едно въплощение на дадените формули.“ 

Димитър Благоев, в „Пак Рго дото зиа“: „Сакъзов нее точен визраженията си. 
Той не одобрява моя начин на разбирание на „обществените учения“. Аз говорих 
само за едно учение, а именно за Марксовото. Какъв е начинът ми на разбирание 
другите обществени учения е друг въпрос. Може би на др. Сакъзов действително 

му се вижда моят начин на разбирание Марксовото учение за тесен? Нека ми дока- 
же, ако може. Но аз не вярвам, че може, защото го предадох почти със собствените 
изражения на Маркса... Сакъзов за жалост не ни казва какво е това „ново“ раз- 
бирание на Марксовото учение (породило умствено брожение сред марксистите 
- б.м.). Той споменава за „крайното бернщайнианско учение“, обаче то не е никак 
Марксово учение, или по-вярно то е пряма противоположност на него... Налага 
ли се партията да измени тактиката си и означава ли, че нашата партия трябва да 
се тури начело на буржоазията и да работи за развитието на капиталистическите 
форми на производство: Това означава нашата партия да престане да бъде социа- 
листическа, да се обърне в една буржоазна прогресивна партия.“ 

Янко Сакъзов: „...нека разгледаме и тази страна на нашите мними или 
действителни разногласия. Най-първо заговори за това Благоев в статията си 
„Рго Фото зиа”, но това, което той каза там, беше повърхностно нищожно... плод 
на отвлечените теоретически абстракции, които ние заучаваме като същност на 
марксизма. Трябва и у нас да се яви като последствие от подробното изучавание 
на борбите в живота, а не като калъп, в който ще искаме да втиснем живото раз- 
нообразие на обществените явления.“ 

Цитатите могат да бъдат продължени. Полемиката, която едва ли ще се вмес- 
ти в няколко обемисти фолианта, сама по себе си е един безпрецедентен пробив 
в теоретическата и политическата мисъл на следосвобожденска България. В този 
смисъл тя надскача праговете на вътрешнопартийната дискусия и се превръща 
в национален генератор на социална и политическа теория. Защото дуелът Бла- 
гоев - Сакъзов се следи с напрегнато внимание от радикали, демократи, либера- 
ли и земеделци. Дискусията ражда зрели плодове по въпросите за националното 
развитие, модернизиране и еманципиране на българската политическа система и 
в този смисъл е не по-малко полезна на дребнобуржоазните и буржоазните пар- 
тии, отколкото на българската социалдемокрация. 

Разбира се, теоретическият пробив, започнал през първата година на два- 
десетия век, не може и не трябва да се персонифицира само с имената на лиде- 
рите. В него участват най-талантливите умове и пера и на двата лагера: Георги 
Кирков, Гаврил Георгиев, Георги Бакалов, Христо Кабакчиев, Кръстю Раковски, 
Васил Коларов срещу Кръстю Пастухов, Петър Джидров, Илия Янулов, Павел 
Брънеков, Димитър Димитров - това са авторите на българската социалдемо- 
кратическа библиотека от брошури, статии и памфлети, която не само се чете, а 
и грижливо се подвързва в кожа за библиотеката на всяка културна и напредни- 
чава българска фамилия. 

С течение на времето играта, разбира се, загрубява. Накалените страсти за- 
почват да бълват обиди вместо аргументи. Справедливостта изисква обаче да се 
уточни - най-дълго време добрият тон се поддържа от Благоев и Сакъзов. И ко- 
гато Благоев пише един от най-блестящите си теоретически памфлети „Маркси- 
зъм или бернщайнианство“, с който веднага се вмества в авангарда на критиците 
на ревизионизма и нарежда името си до имената на Плеханов, Бебел, Лабриола 
и Гед. И когато Сакъзов обосновава общоделската си концепция във фейлето- 
на „Щура полемика“, с което директно заема мястото си на виден теоретик сред 
адептите на ревизионизма като Вандервелде, Жорес, Ауер, Ансел. 

Впрочем и двамата са единодушни (до 1903 г.) само в едно. Последната 
дума, тежката теоретична присъда, изключителното право на арбитраж при- 
надлежи само на един безспорен социалистически авторитет - на Карл Кауцки. 
Затова и двамата се облягат на него. Благоев го цитира с уточнението: „Така 
каза компетентният Кауцки... нашата социалистическа литература има много 
писано, има и ред преводни книги от видни марксисти като Карл Кауцки...“, 
а Сакъзов се позовава на него с думите: „Дори Кауцки, най-строгият от после- 
дователите на Маркса, забелязва, че една от главните цели, с която е написал 
своята книга, е да противодейства на едно закостеняло и израждащо някои важ- 
ни теоретически положения разбиране на марксизма от тогавашните немски 
социалисти. Голяма поука ще почерпи от тия книги оня български социалист, 
който има възможност да се предаде на внимателното тяхно изучаване.“ 06- 
щият проблем и на двамата е, че Кауцки продължава да произвежда каучукови 
концепции и след Щутгартския конгрес. В това се убеждава първи Янко Са- 
къзов - когато подлага на неговия арбитраж теорията си за селските произво- 
дителни слоеве „като един могъщ лост за изменяване на сегашния държавен 
вървеж“. Кауцки - както пише Димитър Благоев с неприкрито злорадство - от- 
върнал, че не от селското, а предимно от градското население ще се изкове този 
лост. Впрочем Благоев много скоро разбира, че твърдата теоретическа база на 
Кауцки почива върху движещи се пясъци - когато прочита в „Пе Хеие Хей” ив 
„Общо дело“ отвореното му писмо до Енрико Фери, озаглавено „Двете тенден- 
ции“. В него се допуска възможността от известни буржоазни фракции и от 
пролетариата да се създава една нова реформистка партия, способна да вземе 
участие в управлението на държавата. Е, разбира се, Кауцки уточнява, че това 
се отнася само до определени специфични условия в дадена страна, което е въ- 
прос на тактика и се решава от всяка партия самостоятелно за постигането на 
определени (временни) национални задачи. 

Няма съмнение, че и Сакъзов, и Благоев са поставени в доста неловка си- 
туация. Защото какво общо дело може да проповядва Янко Сакъзов, ако в него 
не участва селският производителен слой: Да се разчита само на партиите, пред- 
ставляващи класовите интереси на занаятчии, търговци и индустриалци, е уто- 
пически абсурд. За Димитър Благоев препотвърждаването на „каучуковата“ 
резолюция в писмото до Фери срива блестящите марксистки аргументи в „Анти- 
критиката“. Следователно какво друго им остава освен да противопоставят Кауц- 
ки на Кауцки. Сакъзов ще се опира на писмото до Фери, Благоев ще цитира отго- 
вора до Сакъзов по отношение на селяните. Освен това и двамата ще се погрижат 
да компенсират идейната си недостатъчност с привличането на нови европей- 
ски авторитети. Заради това Сакъзов започва усилено да публикува Жан Жорес, 
Емил Вандервелде и Милеран, а Благоев набляга на Бебел, Плеханов и Парвус“. 

В крайна сметка разцеплението започва да протича по линия на противо- 
речията между стратегия и тактика. И в този случай историята не си спестява 
удоволствието да се присмее на всеки опит за проникване в бъдещето. Партий- 
ната програма на БРСДП (от 1892 г.) е като полюсите на кантара - стратегията от 
Кауцки, тактиката от Бернщайн. Единият клони наляво, другият надясно, но два- 
мата съществуват в единство. Сакъзов разбира иронията на Клио и затова пише 

брошурата си „Тревога за призраци“. Благоев също е наясно с нейните гримаси и 
затова публикува отговора си „Призраци и действителност“. В българските ус- 
ловия призраците си устройват лов на вещици, докато в Европа заедно честват 
Деня на вси светии. 

Впрочем Балканите са много особено място за теоретически експерименти. 
Те са зона на крайностите: всичко или нищо, свобода или смърт, хляб или свинец, 
Маркс или Ласал, Кауцки или Бернщайн, Благоев или Сакъзов. Като истински 
македонец, Димитър Благоев е напълно наясно, че практиката е критерий за ис- 
тината. А тя, практиката, му показва, че отстъплението от марксизма в български 
условия означава край на собственото му дело. Че пътят на Бернщайн означава 
ликвидация на БРСДП и превръщането й в дребнобуржоазна радикална партия 
- както става с Румънската социалдемократическа партия през 1899 г., когато тя 
се саморазпуска и като фракция се влива в либералната партия на Йон Братиану. 
И всички, които познават личността на Димитър Благоев, неговата воля, харак- 
тер и интелект, са наясно, че той, първосъздателят на Работническата социалис- 
тическа партия в България, няма да допусне ликвидацията на партията. Дори с 
цената на нейното отслабване от предстоящото разцепление. 

С това е наясно и Янко Сакъзов и колкото и да е странно, позицията на 
неговия опонент само разширява възможностите му за теоретични търсения и 
експерименти. Защото отговорността се носи от друг и защото има стожер, който 
да предпазва широкия социализъм от размиване в необятното дребнобуржоазно 
блато в България от началото на двадесетия век. Искрен и истински социалдемо- 
крат, Сакъзов продължава да ратува за обединението на всички унижени и ос- 
кърбени, мислещи и ограничавани от личния режим на княз Фердинанд българи 
- за обединението на целия народ в едно общо дело, което да е от полза на същия 
този народ. Но той знае - това е възможно само при условие, че съществува и 
другата, „тясната“ част на везната. Защото българският социализъм е невъзмо- 
жен без взаимното уравновесяване - без него сметката е винаги без кръчмар. 
Затова те двамата са принудени да съществуват заедно - от разцеплението през 
1903-та до преврата на Народния сговор от 1923 година. И когато през 1924-та 
умира Благоев, заедно с него погребват и партията на Сакъзов. 

За всичко това в следващи броеве на списание „Понеделник”. 

ПОКОЛЕНИЯТА ЩЕ НИ СЪДТТ - 
ПЕРМАНЕНТНАТА КНИГОХРАНИЛИЩНА 
КРИЗА НА БЪЛГАРСКАТА 
НАЦИОНАЛНА БИБЛИОТЕКА 





Конапантинка Калайджиева -- 
старши научен сътрудник. Дълго- 
годишен директор на Народната 
библиотека (1965-1983), а преди 
това заместник-директор и на- 
учен секретар. Автор е на над 100 
научни публикации и на книгата 
„Материали за историята на На- 
родната библиотека, 1944-1978. 
Заслужил деятел на културата. 


Константинка Калайджиева 


В-« суверенна държава създава своите нацио- 
нални институции, задължени да изпълняват 
функции, гарантиращи в съвкупност държавност- 
та. Националната библиотека е трезор на национал- 
ното писмено културно наследство. Нейната главна 
мисия е събирането, библиографирането и предоста- 
вянето за ползване на националната книжнина и 
съхранението като неприкосновен архив на нацио- 
налните писмени паметници, печатната продукция 
на държавата, включително съвременните, дигитал- 
ни информационни форми. В епохата на глобализа- 
ция националната библиотека опазва националната 
идентичност на всеки народ. Особено на малките на- 
роди като българския! Държавата, от своя страна, е 
задължена да осигури условията, необходими на на- 
ционалната библиотека за нормалното изпълнение на 
нейните задачи - сграда, редовно финансиране, ква- 
лифицирани кадри. 

Тази статия е кратък разказ за това как българ- 
ската държава е (или по-точно не е) изпълнявала едно 
от основните си задължения към Националната биб- 
лиотека - осигуряването на сграда. 

В края на Х1Х век националните библиотеки в 
Европа са престижни културни институти, разпо- 
ложени в дарени от монархиите дворци или в спе- 
циално построени, забележителни за своето време 
сгради. Архитектурата на В 2бгагу (Британската 
библиотека) в Лондон става еталон за библиотечно 
строителство, Имперската публична библиотека в 
Петербург е настанена във великолепна сграда, укра- 
сена със скулптури на велики мислители, Но БПотек 
във Виена е част от дворцовия ансамбъл, а Унгарската 
национална библиотека получава от граф Сечени не 

само грижливо комплектувани книжни колекции, но и специално построената с 
негови средства огромна сграда (тя се използва до края на ХХ век). Българската 
народна библиотека (НБ) е основана един век след европейските национални 
библиотеки при неравностоен старт. 


Началото (1878-1911 г.) 


Софийската публична дружествена библиотека е създадена по инициати- 
ва на губернатора на София Пьотър Алабин през 1878 г. През 1879 г., с указ на 
руския имперски комисар княз Дондуков, тя получава статута на национален 
институт на издръжка от държавния бюджет. 

На новоназначения библиотекар Иван Шумков Алабин възлага намирането 
на подходяща сграда!: „Върви сега търси по София някоя голяма и хубава къща. 
Имаш на разположението си 150-200 наполеона да й направиш стаите по-го- 
леми и щом бъдеш готов, дойди да обадиш на губернатора“ (княз Дондуков). 
Шумков продължава: „Сдобиен|с 150-200 наполеона, спуснах се низ София да 
търся къща и намерих една от най-големите турски къщи ия предадох на пред- 
приемача да я направи по мой план и вкус до 10-15 дни.“ Тази къща най-вероятно 
се е намирала на мястото на днешната Българска народна банка. Алабин напуска 
България в края на 1878 г., но не престава да проявява жив интерес към съдбата 
на новосъздадената библиотека. В писмо до Марин Дринов от януари 1879 г. 
той изразява безпокойството, „че помещението, устроено от мен, със суми на 
славянското общество за публичната библиотека, е взето за Императорския 
комисар. Много скръбно ми беше да чувам тази вест: Вие знаете как вредно въз- 
действа на библиотеката, особено тази, която вече е подредена, прехвърлянето 
й от помещение в помещение... Но най-главното и най-важното за нещастие е 
това, че такъв род прехвърляне от място на място лишава библиотеката от 
значението й в очите на обществото, лишава я от този престиж, какъвто ние 
искахме да й придадем. Ние наистина мислехме да направим от библиотеката 
нещо от рода на светилище.“ Алабин сякаш е предсказвал предстоящата участ 
на Народната библиотека. В следващите десетилетия на библиотеката й е съдено 
да се мести от сграда в сграда, коя от коя по-неподходящи. 

Скромните книжовни сбирки се прехвърлят от ремонтираната със съдей- 
ствието на Алабин турска къща в черквата „Св. Николай” (Руската черква), от 
черквата - в Конака, а през декември 1879 г. - в Голямата джамия (Бююк джа- 
мия - сегашния Национален археологически музей). В средата на 1880 г. за гла- 
вен секретар на Министерството на народното просвещение е назначен Кон- 
стантин Иречек, на когото са възложени и грижите за Народната библиотека. 
За Иречек библиотеката-джамия е ориенталска екзотика, но той проявява под- 
чертано желание да я приведе в готовност за бъдещата й дейност. Иречек пише 
в дневника си: „Сутринта (3/15.УП) с Емлера посетих библиотеката-джамия, 
бях за първи път вътре. Склад парцали. Почти влажно... Пълно е с прах и сте- 
ните от дим (от пушека) са почернели. Огромни масивни стълбове като в би- 
рария. Голяма десиметрия. Единствената възможност е да се използва като 
цяло, да се баданоса, да се направят огромни долапи околовръст и във вести- 

бюла да се образуват две зали.“ (Цитатите за периода 1879-1929 г. са от Исто- 
рията на НБ - Велико Йорданов.2)Тези напълно изпълними подобрения не се 
възприемат поради липса на средства. В записка до министъра от август 1880 г. 
Иречек пише: „Помещението вече сега не стига. Съжалявам, че не са се захва- 
нали тия поправки и пристройки при джамията, които предлагах в предиш- 
ната си записка според инжинерските планове на господина Емлера: особено 
когато те не изискваха никакви огромни разноски. През зимата ще бъде късно 
за такова едно предприятие.“ Липсата на каквито и да било оздравителни и 
архитектурни преустройства и нездравословната атмосфера в джамията е една 
от причините Иречек да напусне България преди изтичането на подписания от 
него договор. Преди това той отново предупреждава: „Библиотеката не може 
да остане в джамията, защото в нея няма никаква бъдещност. Влагата, коя- 
то захваща да заразява и книгите, мишките, които нощем се разхождат по 
цялото помещение, теснотията, която не позволява нито един шкаф повече 
да се тури, тъмнотата, която захваща вечер рано след пладне, нездравий въз- 
дух, който действа на чиновниците и отбива охота на читателите - всичко 
това прави това помещение невъзможно... След няколко месеца оставам както 
съм обявил българската служба и следователно ще се разделя с библиотеката.“ 
Това не са капризи на изнежен европеец. Следващият директор, Васил Стоянов 
(1883-1894 г.), още в първия си рапорт до Министерството констатира: „По- 
мещението има силна влага, задуха, тъмнина, теснотия и мястото е ниско 
и в земята, та се образува тежка и много вредителна миризма и задуха от 
вилеснивелите вещества по стаите.“ 

Тези категорични становища все пак изиграват някаква роля. Управлява- 
щите се наемат да преместят библиотеката в сградата на новопостроената кла- 
сическа гимназия, след като тя бъде освободена от Народното събрание. Иречек 
разглежда освободените помещения и констатира, че тази сграда също е без- 
перспективна и не може да побере дори наличния скромен фонд. С тази конста- 
тация Иречек напуска България през 1884 г. 

В началото на 1885 г. Министерството на просвещението предоставя на НБ 
сградата в парка на Конака (сегашния Природонаучен музей на бул. „Руски”). 
Тя е тясна за нуждите на библиотеката, а и не издържа тежестта на книгите и 
се напуква. Министерството допълнително затруднява НБ, нареждайки й да 
отдели помещение за Висшия педагогически институт (бъдещия Софийски 
университет). 

Когато напукванията застрашително нарастват, Министерството наема 
частна сграда на ул. „6 септември” и „Вълкович” и през 1894 г. библиотеката се 
пренася в нея. Наемът е висок, а сградата отново непригодна. 

През 1900 г. Министерството неочаквано закупува сграда, строена за кази- 
но, на ъгъла на „Раковски” и „Славянска. Не позволяват на тогавашния дирек- 
тор Александър Козарев (1899-1901 г.) да направи дори малък ремонт. Сградата 
пак е неподходяща. В нея се урежда само една малка читалня, а книжовният 
фонд няма къде да се подреди. По този повод следващият директор, Пенчо Сла- 
вейков (1901-1911г.), пише гневен протест до Министерството, завършващ с ду- 
мите: „И сега, за последен път изтъквам тия неуредици... И настоявам за тях- 

ното премахване, като се построи специално здание за Народната библиотека 
в София.“ Две години по-късно Славейков е наказан с уволнение за дръзкото си 
държание. По този повод Велико Йорданов отбелязва: „Неговият тон на негоду- 
вание, на възмущение от нерадостното състояние на библиотеката все повече 
се повишава, и то с пълно право, докато най-после в своя рапорт до Министер- 
ството от 17 октомври 1909 г. той надава вече зов, силен, невъздържан на всео- 
слушание, зов на отчаяние - до бога.“ 


За нова сграда на Народната библиотека (1916-1937 г.) 


След категоричното становище на Иречек за непригодността на Бююк джа- 
мия правителството на Петко Каравелов с указ от юли 1885 г. определя терен за 
построяване на сграда в градинката срещу сегашния Военен клуб. Но когато Ва- 
сил Стоянов се позовава на този указ и настоява да се започне строителството, 
правителството не предприема нищо. След обвиненията на Пенчо Славейков 
министърът на просвещението Никола Мушанов подготвя законопроект за по- 
строяване на сграда за НБ на определеното място. Законопроектът не става за- 
кон, защото „когато дойде ред да се направи нещо за библиотеката, за нея обик- 
новено не стигат средства“. През 1914 г. се правят напразни опити строежът да се 
финансира от фонда „Братя Евлоги и Христо Георгиеви“. После идват войните. 

Следващият ръководител на НБ, който отново алармира за тежкото положе- 
ние на библиотеката, е Стилиян Чилингиров (1916-1922 г.). С писмо до кмета на 
София той моли да се забрани преминаването на тежкотоварни коли по ул. „Ра- 
ковски, предупреждавайки, че библиотечната сграда може да се срути поради 
неотдавнашното земетресение. Министърът на просвещението от земеделско- 
то правителство Стоян Омарчевски прокарва през Народното събрание закон 
за даване на концесия за построяване на НБ и на Народен музей. Свалянето на 
земеделското правителство попречва и на този проект. Не престават да се пра- 
вят предложения за построяването на нова сграда. През 1929 г. ръководството на 
библиотеката настоява да се осигури в бюджета кредит от 850 000 лева. Всички 
усилия обаче остават напразни и по финансови причини кредитът не е отпуснат. 
„През 50-годишното съществуване на НБ в София едва ли е имало някой от 19-те 
нейни директори, който да не е повдигал въпрос за нейното помещение. Това ще 
сторя и аз“ - пише Велико Йорданов (1928-1934 г.) в своя общирен доклад до Ми- 
нистерството. „Положението на библиотеката се влошава и тя се разстройва 
вече. А започват ли да се трупат книгите на купища, тя престава да е библиоте- 
ка и не може да обслужва публиката. „Йорданов напомня, че в постановлението на 
Министерския съвет от септември 1929 г. е казано, че трябва да се проучи въпро- 
сът за нова сграда според изискванията на съвременната библиотечна наука, за 
да послужи най-малко за един век напред и да съответства на Народния театър и 
на храма-паметник „Александър Невски” по художественост, по монументалност. 
Той предлага да се вземат средства от завещанието на Евлоги и Христо Георгиеви, 
които да послужат за основаване на фонд „Народна библиотека“, София. Появява 
се и идеята за сливане на Народната библиотека с Университетската библиотека, 
чийто започващ строеж се финансира от фонда „Евлоги Георгиев“. 

Ръководството на НБ търси подкрепата на обществеността срещу нехай- 
ното отношение на управниците. Интересен е паралелът, който прави по този 
повод Никола Бобчев (1911-1913 г.) ведна своя статия по повод 50-годишнината 
на Народната библиотека и 50-годишнината на дружество „Славянска беседа“: 
„И двете учреждения са създадени с усилията и любовта на нашите освободи- 
тели... От основаването им те изпъкват пред нас като разсадници и фактори 
за нашите културни връзки със славянските братя. Неволно се запитваш, като 
съпоставяш 50-годишнините на двете учреждения - как е могло едното дело на 
частна инициатива да се сдобие със свое помещение още от втората година 
на своето съществуване, а едно държавно учреждение, назначението на което е 
било и е на първо място да събира и пази словесното творчество на българския 
дух, е трябвало да се скита в несгодни и тесни помещения цели 20 години.“ (По- 
вече подробности виж: Анелия Вълчева. Развитие на НБ.2) 

След 50-годишнината на библиотеката ръководството й с още по-голяма 
упоритост продължава да търси начини за построяване на нова сграда. Велико 
Йорданов предлага да се образува фонд за изграждането на НБ, чиито средства 
да се набират, като се отделя процент от фондовете за тази цел на Министер- 
ството на правосъдието и на Министерството на финансите, както и от печал- 
бата на Българската земеделска кооперативна банка: предлага да се издават по- 
щенски марки за празника на Кирил и Методий или на Будителите и прочее. 
„Построяването на ново помещение трябва да се предприеме по възможност 
в най-скоро време, защото положението е неудържимо, отчаяно. Електриче- 
ската инсталация е разнебитена и стара: цялото здание е извънредно опасно 
в пожарно отношение... човек може само да се чуди как досега не е изгоряло до 
основи.“ Велико Йорданов подготвя едновременно и общественото мнение. В 
продължение на няколко години в печата се срещат статии, подкрепящи кау- 
зата на Народната библиотека и укоряващи нехайството на правителствените 
органи. Особено важни са статиите на Тодор Боров във вестник „Мир“: „Едва 
ли има по-ярка картина на престъпно небрежие (за да употребим най-меките 
думи) на българската държава към българските културни институти от тая 
история за помещението на НБ... Построиха се какви ли не излишни сгради... 
похарчиха се десетки милиони на вятъра, за библиотека все не можеха да се 
намерят пари.“ 

През 1933 г. държавните органи подемат въпроса за строеж на НБ. Предла- 
га се мястото между Народното събрание и Софийския университет. В управи- 
телния съвет на фонда са включени видни общественици и учени. За управител 
е избран Стоян Омарчевски - народен представител и бивш министър на народ- 
ното просвещение. Временният комитет за строежа, създаден към библиотека- 
та, подготвя законопроект за внасяне в Народното събрание. В пресата излиза 
съобщение за него, но резултати няма. В тази безнадеждност ръководството 
на библиотеката предлага дори проектопостановление за уреждане на въпро- 
са чрез държавната лотария, но и то не е прието. Възмущението на български- 
те граждани води до нова акция през 1937 г. по страниците на ежедневниците. 
Главна трибуна за гнева срещу престъпната безотговорност по отношение на 
националната ни книжнина са вестниците „Мир“ и „Зора“. Едновременно изли- 


59 


ОБщество 


зат статии на видния държавник Михаил Маджаров, на проф. Гавраил Кацаров, 
на Борис Вазов, на бившия директор на библиотеката Велико Йорданов и други. 
Правителството е предизвикано и министърът на народното просвещение М. 
Николаев дава официално изявление: „Моята грижа, като министър на народ- 
ното просвещение и в съгласие с колегите от Министерския съвет, е да намеря 
средства за по-скорошното задоволяване на тая належаща нужда.“ 


Строежът и съдбата на библиотеката 
през войната (1937-1945 г.) 


На 12 декември 1937 г. е обявен конкурс за изработване на идеен проект. 
Втора награда печели проектът на архитектите Иван Васильов и Димитър Цо- 
лов. Журито не дава първа награда и предлага да се насрочи нов конкурс. Опре- 
делена е делегация, която да влезе във връзка с управлението на Рокфелеровата 
фондация и да предприеме проучвания в Швейцария, Англия и САЩ за подо- 
бряване на плановете. Втори конкурс не се провежда и проучвания в чужбина 
не се извършват - избухва Втората световна война. Тогава се взема решение ар- 
хитектите да нанесат поправки в първоначалния проект и да изготвят оконча- 
телните планове с оглед на 4 декември 1939 г. да започнат изкопните работи на 
мястото на царския манеж. Грубият строеж е приключен до края на 1943 г. След 
това работата замира. 

Със започването на войната ръководството на библиотеката се замисля за за- 
пазване на библиотечния фонд. Директорът Райчо Райчев (1934-1944 г.) неколко- 
кратно повдига пред Министерството въпроса за евакуация на книжното имуще- 
ство. Той се колебае дали сам да вземе решение и вместо това действа да бъдат 
отпуснати средства за построяване на подземно хранилище в двора на библиоте- 
ката. Министерството обръща внимание, че това място не е защитено от нападе- 
ния, и възлага на директора да търси решение в провинцията. На 5 октомври 1939 г. 
Райчев представя план за изнасяне на библиотечния фонд във вътрешността на 
страната. Министерството обсъжда план за евакуиране, но не взема решение, за да 
не създава „безпокойство и тревога сред обществото“. През април 1941 г. то нареж- 
да да се изнесат най-ценните сбирки. Ръкописната, старопечатната, ориенталската 
и архивната сбирка са пренесени в сандъци в сутерена на Първа девическа гим- 
назия, но в края на годината, пак по нареждане на Министерството, са върнати в 
библиотеката, а през 1942 г. отново са пренесени в гимназията. След зачестилите 
бомбардировки през 1943 г. идват указания „да се вземат мерки за запазване и на 
останалата част на библиотечния фонд, но това да се извърши така, че да остане 
незабелязано от обществото“. Оттук нататък започват тежките грижи на ръковод- 
ството на библиотеката само да се справя с огромните трудности на евакуацията. 
Липсват средства за купуване на сандъци - необходими са 250-300 000 лева, а Ми- 
нистерството отпуска едва 25 000. Невъзможната евакуация извън София води 
до решение книжният фонд да се складира на първите два етажа на книгохрани- 
лището в двора на НБ, като се зазидат прозорците и вратите и се прекъсне водо- 
проводът. Планът е изпълнен от служителите на библиотеката за 3 седмици. От 
февруари 1943 г. библиотеката е затворена за читатели. На 10 януари 1944 г. кни- 

гохранилището е ударено от бомба, но книгите остават под бетонните плочи. Ди- 
ректорът се опитва да евакуира част от фонда в Съдебната палата, но се разболява 
и в негово отсъствие главният библиотекар Иван Панайотов поема цялата грижа. 
Преди това Райчев полага големи усилия да разреши въпроса за транспорта, но 
без резултат: „Онези учреждения, които притежаваха собствени камиони, лесно се 
справяха. Те имаха възможност да изнесат дори покъщнината на чиновниците си, 
дори фикусите им, а за Народната библиотека камион нямаше.“ Министерство- 
то изоставя библиотеката и по-голямата част от имуществото й е спасено по една 
щастлива случайност - служителката Вера Григорова осигурява 40 души от Тру- 
дови войски благодарение на брат си, техен командир. От 3 февруари 1944 г. започ- 
ва работата по разчистването на развалините и разбиването на бетонните плочи, 
под които е затиснат библиотечният фонд. При много тежки условия книгите са 
извадени и пренесени мокри в сутерена на Съдебната палата. Към 23 февруари ра- 
ботата по пренасянето е почти привършена. Много книги са повредени, но все пак 
са спасени. В сградата на библиотеката остават дублетите на българските книги 
до 1937 г. (архивът на българската книга), дребните публикации (афиши, позиви, 
бюлетини) от създаването на библиотеката до момента, конфискуваната нелегал- 
на комунистическа литература, голямата част от справочния фонд, румелийският 
архив, известна част от турските документи и служебни архиви на библиотеката. 
Офицерът, отговорен за трудоваците, отказва да ги пренесе, понеже не са подвър- 
зани и пакетирани и не могат да бъдат поставени в сандъци, каквито няма. Не ус- 
пяват да приберат дори каталозите на библиотеката. На молбата на Райчев за нови 
превозни средства министърът на народното просвещение Борис Йоцов отговаря: 
„Директорът на Народната библиотека да се справя сам, да прави каквото може. 
Министерството камион няма.“ Благодарение на Министерството на благоус- 
тройството все пак се намират превозни средства. В Съдебната палата са прибрани 
сандъците с ценните книги, ръкописи и архиви от Първа девическа гимназия, но 
за останалото в сградата на библиотеката имущество не идва ред. След бомбарди- 
ровката над София на 15 март 1944 г. започва масова евакуация. Културният отдел 
при Министерството на народното просвещение нарежда да бъде евакуирано и 
останалото библиотечно имущество. На 27 март министърът нарежда веднага да 
бъдат изнесени каталозите, а персоналът евакуиран. Бомбардировката на 30 март 
1944 г. окончателно разрушава и опожарява зданието на библиотеката. Каталозите 
изгарят в деня, определен за тяхното евакуиране - изнесени до входната врата, за 
да бъдат закарани в Съдебната палата. Изгарят и всички мебели, инвентарът, кни- 
говезницата и книговедските материали „и това, което оцеля от книжния имот на 
библиотеката, което бе нахвърлено като цепеница в няколко зимни дни от трудо- 
ваците на камиони, и то остава куп изгоряла хартия. Библиотеката бе безвъзвратно 
унищожена.“ 


Довършването на сградата 


Идват тежките следвоенни години. София е разрушена, хиляди софиянци 
са останали без подслон. От 1 декември 1944 г. директор на НБ става проф. То- 
дор Боров. През 1945 г. той успява да издейства от Министерския съвет средства 

за строежа на НБ, но Министерството на благоустройството го оставя на заден 
план. През 1946 г. държавата отпуска отново 50 000 000 лева за НБ, но Традо- 
устройствената дирекция не започва работа. В тази трудна обстановка Тодор 
Боров предприема нови енергични действия за възобновяване на строежа, раз- 
казани в публикацията „Как бе построена Народната библиотека“. На 30 януари 
1946 г. Боров внася доклад с необорими аргументи до министъра на информация- 
та и изкуствата, с копия до министъра на финансите, Парламентарната комисия 
за информацията и изкуствата, Бюджетната комисия и управителния съвет на 
Писателския съюз. Успоредно провежда кампания в ежедневниците. 

На Министерството на информацията е отпуснат целево заем от Държавна- 
та спестовна каса за строежа на библиотеката. Създава се специален Строителен 
комитет, натоварен с проектирането, ръководството и изпълнението на строежа, 
който в продължение на 10 години се събира най-редовно. Архитектите Цолов 
и Васильов отново извършват огромна проектантска работа, тъй като изисква- 
нията до 1939 и след 1944 г. са различни. Преработени са повечето архитектур- 
но-строителни и инсталационни планове и проектосметната документация. 

Тъй като старата сграда е напълно унищожена, най-напред се изгражда юж- 
ното приземно крило на сградата, където се настаняват библиотечни служби, 
малка читалня и временно книгохранилище с дървени стелажи. Строителните 
дейности се извършват при ненормални условия - пътищата на библиотекари 
и строители непрекъснато се пресичат и те взаимно си пречат. Сроковете за 
завършване се удължават поради неритмичното отпускане на средства и заба- 
вянето на вноса на най-важните библиотечни съоръжения - стелажите на кни- 
гохранилището. Допълнителни пречки създава настаняването в празното кни- 
гохранилище на скулпторния колектив, който прави Паметника на Съветската 
армия и освобождава помещението едва през 1957 г. Нормално за библиотечен 
строеж е изграждането на книгохранилището да предшества читалните и биб- 
лиотечните служби. У нас то се извършва по обратен ред. Читалните и всички 
отдели и служби са готови през 1952 г., но се използват примитивни книгохра- 
нилища. Това спъва развитието на библиотеката и затруднява обслужването 
на читателите. В желанието си да бъде полезно, ръководството на НБ прави 
грешка, която води до допълнително забавяне - преди да е завършена сградата, 
библиотеката официално се открива за читателите на 1.ХП.1952 г. Въпреки че 
предстоят още много строителни работи, за пред обществото НБ е построе- 
на. Лошото е, че финансистите също смятат така и престават да предвиждат в 
бюджета средства за завършване на строежа. Строителният комитет е закрити 
директорът на НБ Георги Михайлов (1949-1965 г.) се бори за нови кредити и за 
внос на стоманените съоръжения за книгохранилището. 

През 60-те години НБ най-после е настанена в свой дом - една от най-кра- 
сивите сгради на София, планирана по подобие на Швейцарската национална 
библиотека в Берн. Много сполучливо е решен вътрешният план на библиотеката с 
оглед бързото обслужване на големи читателски потоци, организирането и съхра- 
няването на фондовете. Но в сградата не беше изградена пневматична инсталация, 
свързваща книгохранилището със заемната служба и читалните, и не се климати- 
зира книгохранилището. Не се осигурява внос на метални стелажи от Франция. 

Поради войната и следвоенните трудности строежът на НБ продължава 
цели две десетилетия (1939-1959 г.) ипри окончателното му завършване новата 
сграда вече е тясна. Тя е проектирана за срок от 20 години, след което е предви- 
дено разширение в източна посока в обем по-голям от първия етап на застроя- 
ването. При откриването на сградата този срок е вече изтекъл. От друга страна, 
проектозаданието от 30-те години не е могло да предвиди новите тенденции в 
развитието на националните библиотеки през втората половина на ХХ век. НБ 
престава да бъде предимно архив на националната книжнина и започва усиле- 
но да набавя чуждестранна литература и документация. Дори при пестеливо и 
внимателно подбиране библиотечните фондове нарастват многократно. Съз- 
дават се нови специализирани колекции: издания на международни организа- 
ции, специализирани сбирки за музика, карти и графика, служебни издания, 
изобразително изкуство. 20 пъти нараства количеството на получаваните чуж- 
дестранни периодични издания, справочници и монографии. Разликата между 
проектираното и реалното нарастване на библиотечните фондове е огромна. 

Още през 60-те години НБ (вече наречена Народна библиотека „Кирили Ме- 
тодий, НБКМ) е принудена да настанява част от фондовете във временно наети 
сгради ви извън София. В отчета на библиотеката за 1959 г. се констатира: „През 
1959 г. цялото библиотечно имущество бе подредено в новото книгохранилище 
и обхвана всички етажи, предназначени за библиотеката. В настоящия момент 
има място за прираст само за два-три месеца и скоро най-новата и най-търсе- 
ната литература трябва отново да се подрежда в приземния етаж.“ Междувре- 
менно резервните фондове (те се набират от отчислените книги на библиотеките 
в страната след 1945 г.) се нареждат по тавани и приземия на библиотеката ив 
складове извън София. 

Нарастващото население на столицата и бързото увеличаване на броя на 
висшите учебни заведения и на научните институти създават огромен брой 
читатели, които се редят на опашки за свободно място в читалните. Предвоен- 
ната НБ е раздавала годишно около 40 000 тома, а през 60-те години - близо 
1000 000 годишно. Не е могло да се предвиди създаването на нови служби като 
научно-методичен център и развитието на научноизследователска и издателска 
дейност, междубиблиотечно заемане, ведомствена печатна база, книговезница, 
ксерокопирна и микрофилмова служба, лаборатория за хигиена и реставрация 
на хартията. Освен това новата сграда се превръща в „дядовата ръкавичка“ - в 
нея през 1951 г. се настанява Държавният библиотекарски институт, който пре- 
чи на нормалната дейност в библиотеката в продължение на 29 години. 

Всичко това довежда отново до книгохранилищна криза, до остър недостиг 
на помещения и до належаща необходимост от разширение на сградата. 


Борбата за разширение на сградата (1965-1981 г.) 


През 1965 г. новоназначеният директор - Константинка Калайджиева, пра- 
ви постъпки за разширение на сградата. Група към НБКМ разработва задание, 
което се внася с аргументиран доклад в Комитета за култура. В началото на 1967 г. 
ръководството на библиотеката изпраща нов доклад, който предупреждава, че 

„мудното придвижване на въпроса за разширението ни създава много грижи и 
тревоги. Неосведомени и незапознати със задачите и нуждите на НБКМ среди 
проявяват аспирации към дворното място, което далновидни хора още преди 30 
години са предвидили за разширение на националната ни библиотека“. 

Наистина, през 1966-1967 г. комисии начело с министъра на архитектурата 
Георги Стоилов и с участието на председателя на Софийския градски народен 
съвет (СГНС) Георги Петков на няколко пъти оглеждат двора на библиотеката 
в търсене първо на терен за дом на младоженеца, после за ново съветско по- 
солство и накрая - за градски комитет на БКП. При всяка от тези визити ди- 
ректорът на НБКМ трябваше да доказва, че дворът не може да се използва за 
други цели. При връчването на писмения доклад от 1967 г. Калайджиева устно 
докладва на председателя на Комитета за култура за непосредствената опасност 
от отчуждаване и застрояване на терена. Преценявайки неотложните нужди на 
НБКМ и възможните своеволия, Павел Матев възлага на Съюза на българските 
архитекти (САБ) и на Главпроект градоустройствено проучване и планово за- 
дание. През 1968 г. СГНС уведомява Комитета за култура, че разширението на 
сградата по принцип се разрешава, и е изготвена скица на „Квадрат 545-център“. 

Опирайки се на това официално становище, Комитетът за култура „кани 
всички български архитекти да участват в явен конкурс за идеен проект“ със 
срок от 8 месеца и начална дата 1.Х1.1970. САБ приема програма на конкурса, а 
Министерството на финансите дава разрешение и осигурява средства за участие 
и на чуждестранни колективи. Архитект Васильов приема да ръководи бъдещия 
проектантски колектив. Първата неприятна изненада идва, когато българските 
архитекти не проявяват никакъв интерес към обявения конкурс, докато по съ- 
щото време в конкурса за сградата на Иранската национална библиотека участ- 
ват към 30 български колектива, включително на главния архитект на София 
Владимир Роменски. От изтекла по-късно информация става ясно, че разшире- 
нието на сградата задкулисно е минирано и обречено на провал. По неофициал- 
но нареждане на Роменски разширението на НБКМ не е включено в предстоя- 
щото градоустройствено разширение на зона А (централната част на града). 
Това вероятно е било известно на българските архитекти. Те може би са си дава- 
ли сметка и за сложността на обекта, а сигурно и за трудността да се доизгражда 
архитектурен паметник, чийто автор е още жив, но не е в състояние сам да го 
довърши. Такива причини могат да обяснят, но не и да оправдаят бягството от 
този конкурс. Във всяка страна сградите на националните институции - банка, 
библиотека, театър, съдебна палата - са проектирани от най-добрите архитекти 
на своето време. Българските архитекти пропуснаха една голяма и много рядка 
възможност. 

При тази ситуация Комитетът за култура възлага идейния проект на колек- 
тив от Софпроект с ръководител Атанас Перфанов. Резултатите от проучването 
се докладват на 19.11.1968 г. пред Експертния съвет при Комитета за култура, 
който решава, че разширението не нарушава околната среда, и приема градо- 
устройственото проучване. Проектантите на Софпроект и групата технолози в 
НБКМ разработват задание за проектиране според всички съвременни изисква- 
ния за функционалност на библиотечните процеси. Постоянният съвет на САБ 


64 ПОНЕДЕДНИК бр. 11/12 - год. ХМИ 


ОБщество 


обаче разрешава разширението да стане не по оригиналния проект, а само 27 
метра в източна посока, плътно до съществуващата сграда. 

През 1973 г. на заседание на Върховния съвет за архитектура на САБ, 
председателствано от министър Георги Стоилов, арх. Перфанов докладва двата 
варианта. Директорът на НБКМ Калайджиева раздава на присъстващите копия 
от оригиналния проект на разширението, като мълчалив упрек към палиати- 
вите, предлагани от съвременните архитекти. Тя запознава съвета с основните 
задачи на съвременната НБКМ, с нуждата от повече читателски места, служеб- 
ни помещения и по-голяма вместимост на книгохранилищата, като обяснява, че 
това „е единствената библиотека в страната, в която всеки момент трябва 
бързо да се намери всяка българска книга. Това означава, че фондът от български 
книги не остарява морално и е изцяло оперативен. За оперативен се счита и 
фондът от периодични и други издания на чужди езици, издадени през послед- 
ните 20-25 години...“. По-старите чуждестранни фондове ще се изпращат в де- 
позиториум и в бъдеще няма да се търси ново разширение на сегашната сграда. 

Пръв след директора на НБКМ се изказва арх. Владимир Рангелов, за- 
местник завеждащ отдел „Строителство” на ЦК на БКП, който е категорично 
против проектираното разширение, защото било „голяма грешка спрямо наша- 
та национална култура“! Предлага разширение от 12, метра: „максималното, 
което може да се даде, и повече не може да се позволи нито крачка напред. Ако 
50 000 м? не задоволяват, тогава да се предложи на правителството да по- 
строи библиотеката на друго място“. Подобно становище застъпват и други 
„асове“ на българската архитектура като Панчо Греков от САБ и Владимир Ро- 
менски. Намират се и порядъчни хора като архитектите Петър Ташев, Стефан 
Стайнов и Атанас Дамянов, които заявяват, че не са изчерпани възможностите 
за разширение на библиотеката, че няма да се получи влошаването й като ар- 
хитектурен паметник, и подкрепят разширението от 35 метра. В заключение 
Георги Стоилов отхвърля и двата обсъждани варианта и предлага „подземно 
изграждане на хранилище и някои други спомагателни помещения, като се взе- 
мат под внимание съществуващите дървесни насаждения“. Фактически това 
отменя разширението, защото подземен строеж е невъзможен без унищожава- 
не на съществуващите дървета. 

В края на 1974 г., въз основа на решението на Върховния съвет за архитек- 
тура, ръководството на НБКМ внася в Комитета за култура проекторешения 
както за разширение на сградата, така и за строителство на книгохранилища 
върху други терени. В началото на 1976 г. председателят на Комитета за култура 
Людмила Живкова и новият министър на архитектурата Григор Стоичков вна- 
сят доклад в Министерския съвет за утвърждаване на технико-икономическите 
условия на обекта „Разширение на НБКМ“ Ръководството на НБКМ успява да 
получи разпореждане на МС Ж119/5.У1.1976 г., което гласи: „Утвърждава техни- 
ко-икономически условия за разширение и модернизация на Народната библио- 
тека „Кирил и Методий” при показатели капитални вложения 9 500 000 лв., 
общ застроен обем 154 500 м? (в това число за разширение 96 700 м?), капаци- 
тет 4 500 000 тома, читални 1000 места.” Предвидената сума изглежда задо- 
волителна, показателите за читателски места и обем на книгохранилищата също 

са обнадеждаващи. През същата година Изпълнителният съвет на СГНС с про- 
токол Мо27/30.ХП.1976 г. утвърждава списък на обектите за проектиране в центъ- 
ра на София: Национална художествена галерия, Национален музеен комплекс, 
Народна опера и други основни сгради, които дават облика на националната 
култура. Разширението на НБКМ фигурира в този списък под Хо29. 

Наближава 100-годишният юбилей на Народната библиотека „Кирил и 
Методий“ и всички държавни институции, от които зависи строежът, са благо- 
разположени. Всички, с изключение на най-важната - самия Комитет за култу- 
ра. Във връзка с предстоящото честване на 1300-годишнината на българската 
държава Комитетът за култура замисля нещо грандиозно - строежа на НДК. 
Под скромното заглавие „Национална конгресна и концертна зала“ той фигу- 
рира в утвърдения от МС и СГНС списък на културните институции, които 
приоритетно трябва да се построят. За да се хареса на Л. Живкова обаче, ръко- 
водният екип по капитално строителство в Комитета за култура насочва всич- 
ки средства към грандиозните юбилейни строежи, като тихомълком пречи на 
построяването на други културни сгради - дори на тези, чието строителство 
вече езапочнато. Не само разширението на НБКМ е спряно, спрени са и плани- 
раните - Художествена галерия, Национален исторически музей, Етнографски 
музей, Народна опера, Художествена академия. Замразено е строителството на 
Хореографското училище, Музикалната академия, библиотечното книгохрани- 
лище в село Осоица. 

Държавният комитет за планиране продължава да се отнася с разбиране 
към нуждите на НБКМ и всяка година включва целево в държавния план пред- 
видените за разширението 9 500 000 лева. Макар „целево“ в административ- 
ната терминология да означава задължително, „Капитално строителство“ на 
Комитета за култура не предприема нищо под претекст, че не е напълно завър- 
шена предпроектната документация. В това време строежът на НДК започва 
без пълна проектна готовност, а извънредният труд, необходим за щурмуване 
на сроковете, оскъпява допълнително и без това скъпия строеж. Само сграда- 
та, без оформено околно пространство, струва 158 000 000 лева. Без проектна 
готовност започва и строежът на Галерията за чуждестранно изобразително 
изкуство на Международната фондация „Л. Живкова“. Вместо Национална ху- 
дожествена галерия за българското изобразително изкуство, което се похабява 
в непригодни помещения, като гъба изниква тази сграда, в която са вложени 
12 000 000 лева. През този период се посяга и на един от най-хубавите архитек- 
турни паметници на София - Съдебната палата, построена образцово според 
изискванията за този вид институции. Ударното й преустройство в Национа- 
лен исторически музей струва 8 000 000 лева (без вътрешното обзавеждане с 
витрини и други съоръжения). След време, за възстановяване на същата сграда 
като Съдебна палата, се хвърлят още много пари. Със средствата за двете пре- 
устройства България можеше да има специално построена сграда за Нацио- 
нален исторически музей. Влага се безумно много и в „монументални“ памет- 
ници. Този в Шумен, посветен на 1300-годишнината на българската държава, 
е глътнал 23 000 000 лева, а паметникът пред НДК - 15 000 000 лева по проек- 
тосметна документация. 

Тъжно е, че в това време е възможно отделянето на необходимите сред- 
ства за планово построяване на най-важните национални културни инсти- 
тути, с което достойно бихме посрещнали 1300-годишнината на българската 
държава. Историческата вина не е на Людмила Живкова, а на обкръжението й 
от съветници, чиято роля е да предпазват ръководителя от неправилни реше- 
ния. Непростимо е, когато тези хора представляват една от най-творческите 
и общественополезни професии - тази на архитектите. Липсата на достойно 
професионално и гражданско поведение на тогавашния министър на архитек- 
турата - арх. Георги Стоилов, е жалка: както вече бе казано, през 1966-1967 г. 
той е готов да предостави двора на НБ за построяване на Съветско посолство 
или на сграда за градския комитет на БКП, а по-късно при обсъждания на раз- 
ширението на библиотеката в Постоянния и Върховния съвет на САБ проя- 
вява лицемерна загриженост за унищожението на няколко дървета и за опас- 
ността от допускане на „градоустройствена и архитектурна грешка“. Стоилов 
и приближените му архитекти бяха премълчали за изсичането на дървета при 
разширяването на софийски булеварди, не протестираха срещу присвояване- 
то на Съдебната палата за музей, не бяха намерили смелост да възразят срещу 
построяването на жилищен блок на ъгъла на ул. „Оборище” и ул. „Васил Лев- 
ски” върху терен, предвиден в градоустройствения план на Мусман за културен 
институт в рамките на културния център на София. Има и други случаи, кога- 
то български архитекти „благоразумно“ не вземат отношение срещу очевидни 
градоустройствени грешки, защото се страхуват да „ритат боси срещу ръжен“. 
В Комитета за култура арх. Пею Бербенлиев и инж. Милчо Брайнов, които са 
задължени да съдействат на НБКМ, насочват всички средства към грандиозни- 
те обекти и пречат на важни строежи в сферата на културата. 

В края на юбилейната за НБКМ 1978 г. става ясно, че положението със строе- 
жа е безнадеждно. Заради НДК разширението на библиотеката се отлага за 1984 г. 
В новия градоустройствен план на центъра на София разширението на библиоте- 
ката не фигурира и Софпроект протака работните проекти. Тогава Калайджиева 
решава да спечели за каузата на библиотеката извънредно влиятелния по това вре- 
ме народен архитект Никола Николов, проектант на устройствения план „Център, 
и да му предложи той да се заеме с цялостното проектиране на обекта. Целта е 
била той да включи в градоустройствения план разширението в първоначалния му 
вариант. Големият колектив на арх. Николов би бил в състояние с бързи темпове 
да разработи всички работни проекти. Това е отчаяна постъпка, която е неетична 
спрямо арх. Перфанов, затова Калайджиева предлага двата колектива да работят 
по-нататък съвместно. Арх. Николов приема предложението, очарован от класи- 
ческото решение за разширението на сградата, оставено като наследство от нашите 
именити архитекти, предвидили „сездаването на един храм на книгата, прибли- 
жаващ се до античните храмове със своята простота, чистота на формите и 
изящество“. Той се заема с разширението и смята, че всичко друго би било крачка 
назад. Новият председател на Комитета за култура - Георги Йорданов, дава своята 
подкрепа: „Заради няколко дървета няма да допуснем да се пречи на развитието на 
Народната библиотека. Работете по проекта.“ Арх. Бербенлиев потвърждава с 
писмо до директора на НБКМ новото решение: „Намирам за основателна вашата 

загриженост относно проектирането на обекта „Разширение и модернизация на 
НБКМ” и включването му в плана за строителството в настоящата петилетка. 
При така създадената обстановка решихме да възложим на народния архитект 
Никола Николов ново обемно, градоустройствено проучване за изграждане на вто- 
рия етап на Народната библиотека „Кирил и Методий” в духа на основния проект 
на авторите. От друга страна, разчитаме, че той (архитект Никола Николов) 
като автор и отговорник за градоустройственото решение на „Зона А в която 
попада и НБКМ, ще предложи и защити пред градоустройствения съвет застро- 
яване, отговарящо на изискванията на програмното задание.“ Бербенлиев декла- 
рира, че „поема всички задължения но възлагането и контрола на проектирането“. 
Подобно писмо се изпраща и до ДСО „Софстрой“ и се иска възлагане на проекти- 
рането на „Главпроект“. 

През 1981 г. Калайджиева подава оставка като директор с надеждата, че 
назначеният след нея ще има по-добри връзки с управниците и ще успее „да 
уреди” разширението на сградата в оригинално предложения вид. Новият ди- 
ректор - Петър Караангов, не познава дългата история и перипетиите на проек- 
та. На 14 октомври 1983 г. арх. Бербенлиев свиква съвещание, на което успява 
да осигури присъствието на заети хора като Георги Йорданов (председател на 
Комитета за култура), Чудомир Александров (председател на Градския комитет 
на БКП), Петър Междуречки (председател на СТНС), арх. Роменски (главен ар- 
хитект на София) и Петър Караангов (директор на НБКМ). Единствена точка в 
дневния ред е поредната отмяна на проектирането на разширението на НБКМ. 
Арх. Николов не е поканен. Взема се следното решение: „1) Доизграждането 
на НБКМ не може да заеме петно, по-голямо от 27 метра източно в двора на 
библиотеката, следователно не може да се реализира проектът на народния 
архитект Никола Николов и трябва да се разработи нов. 2) Едновременно с 
утвърждаване петното за застрояване на разширението да се определи петно 
в чертите на столицата за изграждане на депозиториум, в който ще бъдат 
изградени звена с чисто производствен характер.“ 

Това скандално съвещание връща проектирането на изходната позиция 
отпреди 15 години. Въпреки че книгохранилището на НБКМ отдавна е препъл- 
нено, тя успява да функционира, като изнася по-старите фондове в склад на 
ул. „Кирил и Методий”, в читалищната сграда в село Богданлия и в училищни- 
те сгради в селата Бенковски, Подгорие и Осоица. Освен трудностите при до- 
ставяне на поискани от читателите материали, пръснати извън библиотеката, 
съвсем реална е опасността от похабяване и унищожаване на фондовете по- 
ради крайно неблагоприятните условия на съхранение. Проблемът не е само в 
книгохранилищата. Сградата вече е морално остаряла, което не позволява ав- 
томатизиране на библиотечноинформационните процеси, разгръщане на спра- 
вочната дейност за правителствените органи, реставриране на похабените от 
употреба български вестници и други материали, създаване на автоматизирана 
служба за бързо и акуратно книгозаемане за читателите от цялата страна... из- 
брояването може да продължи. Сградата става пречка за по-нататъшното раз- 
витие на НБКМ, която през 50-те години е успяла да настигне, а през 60-те да се 
изравни с най-добрите европейски национални библиотеки. 

Бюрократичната машина на Комитета за култура пречи и на построяване- 
то извън София на книгохранилище за неприкосновения национален архив на 
българската книжнина, както и на депозиториум за по-малко търсена чужде- 
странна литература. След намаляването на строителното петно за разширение 
на сградата на НБКМ се взема решение да се построи военновременно книго- 
хранилище извън София. През 1968 г. Комитетът за култура възлага на районна 
проектантска организация да разработи проект за такова хранилище в земли- 
щето на село Чурек. Щабът на Гражданската отбрана два пъти сменя указания- 
та си за местонахождението и два пъти се разработват нови проекти с пълни 
проучвания и съгласуване. Това отнема 10 години, а и въпреки проектната го- 
товност строежът се отлага поради запълнения капацитет на строителните ор- 
ганизации. През 1980 г. започва строежът на фондохранилището в село Осоица, 
където в училищната сграда е настанен архивът на българската книжнина. Той 
така и не е завършен досега. За депозиториум на стара чуждестранна литерату- 
ра ръководството на НБКМ още през 1970 г. прави официални постъпки пред 
дирекция „Архитектура и благоустройство“ на СГНС за строително петно от 
около 10 000 м? в границите на София, която разработва строителна програма 
ия представя в Комитета за култура, където се назначава Комисия за избор на 
терен. Комисията предлага петно на 6-и километър на Цариградско шосе, като 
препоръчва част от петното да се използва за търговска база на „Печатни про- 
изведения“. СГНС дава съгласие, но впоследствие отменя решението си и препо- 
ръчва да се търси ново строително петно. През 1972 г. Комисията търси терени в 
селата Обеля и Казичене. Избрано е с. Обеля, но селото оспорва отчуждаването 
на земята. Библиотеката прави трето настойчиво искане, но и то остава безре- 
зултатно. Така не се решава и въпросът за депозиториум. 

Такава е хронологията на една изгубена 15-годишна битка с бюрокрацията 
и безотговорността. След оставката си бившият директор на НБКМ Калайджие- 
ва продължава да анализира фактите (дадени по-обстойни в публикацията „Ма- 
териали за историята на Народната библиотека, 1944-1978“, с. 36-43) и търси 
причините. Истината излиза наяве три десетилетия след онова необяснимо съ- 
вещание на отговорни ръководители, където фактически е отменена директива, 
недопускаща възражение. Един от малцината живи свидетели на онези събития, 
пожелал да остане анонимен, през 2014 г. разкрива истинската причина за бло- 
кираното разширение на библиотечната сграда. Това е секретно указание да не 
се допуска строежът, защото живеещите зад Докторската градина (на ул. „Сан 
Стефано”) партийни шефове не са искали да виждат пред прозорците си зидове. 
Цели 15 години е симулирано проектиране без истинско намерение за строител- 
ство. Единици са били посветените в тази нечистоплътна игра. Калайджиева си 
спомня със задна дата, че на всяко съвещание на Постоянния и на Върховния съ- 
вет на Съюза на архитектите, когато се разглежда разширението на библиотеката, 
винаги пръв взима думата и дава тон на изказванията арх. Рангелов. Неизменно 
той твърди, че ще бъде престъпление да се допусне унищожаването на вековни 
дървета в парка (става дума всъщност за принадлежащ на НБКМ двор), че ще 
бъде градоустройствено престъпление в центъра на София да се строи книго- 
хранилище, че ако в краен случай се вземе решение за разширението, то трябва 

да бъде долепено до сегашната библиотечна сграда и да не бъде по-широко от 12, 
метра в източна посока. За архитектите чиновници Рангелов е бил ветропоказа- 
тел на партийната линия, по който са се ориентирали те в поведението си. 

Тъжна е равносметката, че първото правителство на следвоенна България 
намери средства, за да дострои НБКМ и даде простор за нейното развитие. И 
точно когато библиотеката се превърна в деен и полезен за обществото инсти- 
тут, тясната сграда попречи на по-нататъшното й развитие. Причината бе не за- 
щото в държавата липсваха средства, а поради неразбиране на приоритетите и 
на действителните нужди на българската култура. 


Преходът: 1989-2014 г. 


На фона на отличното състояние на основните дейности на НБКМ, Пре- 
ходът получи тежко наследство по отношение на сградния фонд - претъпкано 
книгохранилище в основната сграда, временни книгохранилища в приземния 
етаж и в подпокривното пространство, наети училищни и читалищни сгради в 
околностите на София. За всички „временни“ книгохранилища се използват дър- 
вени вместо метални стелажи. През цялото й повече от вековно съществуване в 
НБКМ не са създадени елементарни климатични, хигиенни, светлинни и други 
условия за опазване на книжните фондове. Разширението на сградата е осуете- 
но. Започнатият след много перипетии строеж на книгохранилище в с. Осоица е 
спрян поради недостатъчно финансиране и липса на строителна организация с 
необходимия капацитет. 

За съжаление новите ръководители на НБКМ подценяват проблема и про- 
пускат редица възможности за поне частично преодоляване на кризата. Финан- 
совият колапс, в който изпада библиотеката през първите години на Прехода, 
прави нереалистично възобновяването на постъпките за разширение на сгра- 
дата. Възобновяването на започнатия през 80-те години строеж на книгохрани- 
лище в село Осоица би било реално осъществимо. Този строеж се амортизира с 
годините и вече е негоден, останките му загрозяват селото и не се вземат мерки 
поне да бъдат разчистени. В съседство с незавършения строеж се намира солид- 
ната училищна сграда, предоставена на библиотеката от кметството на селото. 
Там се съхранява неприкосновеният архив на българската книга за периода след 
1944 г. Покривът има нужда от ремонт и теч поврежда част от уникалния фонд 
„Дисертации” от архива. Кметството на Осоица е недоволно както от изоставе- 
ния строеж, така и от неподдържането на училищната сграда и с пълно право 
настоява библиотеката да я освободи. Необяснимо е, че Министерството на кул- 
турата и НБКМ нито правят постъпки за закупуване на сградата, нито предлагат 
увеличение на наема. Изпусната бе възможността да се запази една солидно по- 
строена сграда извън София. 

Започва трескаво издирване на нова. Тогавашният заместник-министър 
на културата - Надежда Захариева, търси неизползвани училища, въпреки че в 
това време съкращаването на войскови части освобождава казармени помеще- 
ния. Изборът й се оказва неподходящ - училището в село Мещица (Пернишко) 
се намира в стара, строена с гредоред, непригодна за книгохранилище сграда. 

Към това се прибавя и лош късмет - селото попада в епицентъра на земетресе- 
нието през 2012 г. Появяват се застрашителни пропуквания, за които аларми- 
ра и вестник „Преса”. Вместо да използва земетресението за мобилизиране на 
общественото мнение за тежката книгохранилищна криза в библиотеката, ди- 
ректорът Боряна Христова в интервю за „Преса” заблуждава, че пострадалият 
библиотечен книжовен фонд не е част от неприкосновения архив. 

Следва ново прехвърляне - в незавършена сграда в квартал „Изток, 
бул. „Г. М. Димитров” 52, (зад сградата на Първа инвестиционна банка), безвъз- 
мездно предоставена на НБКМ още през 90-те години. Строежът е проектиран 
от БДЖ, но поради финансови затруднения не е завършен. Довършването му се 
забавя поради липса на средства. През първите години средства са предвидени: 
през 1992 г. - 2300 000 лева; 1993 г. - 4 500 000 лева; 1994 г. - 8 500 000 лева; 1995 г. 
- 8400 000 неденоминирани лева. Благодарение на това в усвоените етажи се 
преместват печатницата, книговезницата и част от архива на българската книга 
с перспектива да бъде пренесен изцяло на едно място. След 1996 г. обаче Мини- 
стерството на културата не отпуска повече средства и не урежда формалностите, 
свързани с узаконяването на собствеността. Строежът остава недовършен. 

Не е разбираемо защо без план и организация се прехвърля (а всъщност се 
изхвърля) архивът на българската книга от село Осоица в село Мещица и оттам 
в сградата в софийския квартал „Изток. В историята на НБКМ такова хаотично 
пренасяне е имало само веднъж - през 1944 г. при усилените бомбардировки 
над София. След войната Народният съд търси отговорност на тогавашния ди- 
ректор Райчо Райчев за проявена безстопанственост (впоследствие е оправдан). 
През 1946 г. обаче пренасянето на библиотечния фонд от приземията на Съдеб- 
ната палата в новостроящата се сграда на НБКМ се извършва образцово и по 
план, с цел да се запази всяко оцеляло листче. 

В миналото директорите на НБ - Пенчо Славейков, Стилиян Чилингиров, 
Божан Ангелов, Велико Йорданов, Райчо Райчев - не само отправят директни 
обвинения за безхаберието на поредното правителство, но и организират го- 
леми акции в печата, за да създават обществено мнение, стряскащо правител- 
ствата. Сега, в началото на ХХ! век, НБКМ тихомълком изпраща за претопяване 
стотици томове подвързани чуждестранни списания, за да освободи няколко 
десетки линейни метра в книгохранилището. Това е финансово и културно 
престъпление, за което никой не търси сметка. Министерството на културата е 
доволно, че НБКМ не протестира, не вдига шум като театъра в Смолян. 

Докато ние пазим „благоприлично мълчание”, светът с небивали темпове 
и мащаби строи нови сгради за националните библиотеки - въпреки апокалип- 
тичните прогнози за отмиране на Гутенберговата ера и за настъпване на без- 
книжно общество. Културните страни се стремят да запазят своето писмено 
културно наследство, като същевременно въвеждат усилено новите технологии. 
Без да се жалят средства, за новите библиотечни сгради се отделят централни, 
скъпоструващи терени в столичните градове. На Капитолийския хълм срещу 
Белия дом правителството на САЩ построи през 1980 г. трета сграда на Кон- 
гресната библиотека, най-голямата държавна сграда след Пентагона. Новата 
Британска библиотека, завършена през 2000 г., е разположена върху 112 000 м2, 

на 14 етажа, от които 9 под земята. Построена е на централно място в Лондон, 
съхранява 150 000 000 библиотечни единици с ежегодни нови постъпления от 
3 000 000 тома. Книгохранилището е снабдено с 625 километра лавици, а новото 
книгохранилище на клона в Бостон-Спа е с 270 километра дължина на лавици- 
те. През 2000 г. е завършена новата сграда на Руската национална библиотека 
в центъра на Петербург. В центъра на Париж е издигната огромната модерна 
нова сграда на Френската национална библиотека. Нови библиотечни сгради 
са построени и в редица по-малки европейски страни: през 80-те години в Хо- 
ландия, през 1990 г. в Естония, през 2004 г. в Исландия. Импозантната красива 
сграда на двореца в Будапеща е дълго преустройвана за Унгарската национал- 
на библиотека и е завършена през 90-те години. Напълно са преустроени или 
разширени сградите на националните библиотеки на Швейцария, Шотландия, 
Швеция, Финландия, Норвегия, Испания, Чехия. През 2002 г. в Египет на мяс- 
тото на прочутата Александрийска библиотека е построена огромна нова сграда 
- Александриана. 

През ХХ век добре огранизираната държава очаква от националната си 
библиотека да осъществява важна и полезна мисия в полза на обществото: да 
опази за поколенията писменото културно наследство на нацията и да осигуря- 
ва достъп до световните дигитализирани информационни масиви, помагайки 
на обществото да ги използва и да ги превръща в знание. Държавата осигурява 
сградата като предпоставка за изпълнението на тези функции с общонационал- 
но значение. Така постъпват добре управляваните държави с вековни културни 
традиции и съвременна концепция за перспективното развитие на своя народ в 
бързо променящия се свят. 

България не може да се причисли към тези страни. У нас не е осъзната не- 
обходимостта от съвременна национална библиотека, а често сменящите се пра- 
вителства нямат време и интерес да следват политики с трайно значение в която 
и да е сфера. Поради абдикирането на държавата от нуждите на културата, у нас 
през последните десетилетия не се строят сгради за културни институти. По- 
строени бяха супермаркети и молове, големи бизнес сгради и скъпи жилища за 
спекулативни продажби. В много от тях се гонят ветровете. Това хаотично стро- 
ителство се извърши без градоустройствен план и бе пропуснат шансът София 
да се превърне в красива столица. И докато във всеки супермаркет климатич- 
ната инсталация е ежедневие, вече 130 години българското писмено наследство 
загива без нормално книгохранилище. 

Нека да бъдем реалисти и да се простим с надеждата, че в обозримото 
бъдеще сградата на НБКМ ще бъде разширена, както далновидно са пред- 
виждали нейните проектанти преди 80 години. Този шанс бе пропуснат по 
времето, когато държавата отделяше достатъчно средства за културата. Не- 
способността да се използват днешните възможности ще бъде не по-малък 
грях. Съкращенията в армията освободиха солидни казармени помещения, 
а има и други недовършени големи сгради. Те могат да бъдат преустроени в 
годни книгохранилища. Ние няма да бъдем сред културните страни, постро- 
или красиви нови сгради за националните си библиотеки, но нека поне да не 
бъдем държава, която в мирно време безвъзвратно унищожава собствено- 

то си културно наследство. Цялата 130-годишна история на Националната 
библиотека "Кирил и Методий" е упрек срещу безхаберието и безотговорност- 
та, които сме допускали и допускаме. Поколенията ще ни съдят за това.578 

Ве“ с право, 2013 бе наречена година на про- 
тестите. През цялата година различни граждански 
протести се нижеха, съперничеха си помежду си. Ис- 
торичността и всекидневието на българите се превър- 
наха в неприятна житейска проза, в която бе инжек- 
тирана странна поетизация на протестни множества. 
Както за поетичните духове, така и за политизирани- 
те бесове няма пречки, няма граници! Публичните 
пространства станаха арени на политизирани стълк- 
новения, променяйки своя символен статус и ставай- 
ки протестни топоси, в които дълго време се възпро- 
извеждаха почти еднакви събития. 

Странно е, но протестните пространства имат 
своя поетика. Освен всичко друго те са дискурсивни. 
В тях се раждат и вилнеят идеи, чувства, жестикула- 
ции и дела, които публично толерират/дискриминират 
наративи и дискурси за събития и фигури, обитаващи 
моментно тези топоси или свързани с лица на време- 
то. В тях се вършат възпявания и апологии, осъждания 
и анатемосвания на исторически времена, събития, 
обстоятелства, лица, институции, логики и практики. 
Това става преди всичко на политизирания език, който 
се твори и властва в тези територии. Този език е раз- 
личен от и чужд на всекидневието, банално прозаичен, 
защото притежава и публично демонстрира своя (смис- 
лово натоварена и емоционално обагрена) поетика. Са- 
мото публично пространство (моментно превърнато в 
протестен топос) изисква този политизиран език, а пък 
той му се отблагодарява, като го възпява чрез своите 
дискурси. Така връзката между протестното простран- 
ство и политизираните му езици (и дискурси) е ситу- 
ативно контекстуализирана, органична и динамична, а 
зависимостта между тях - взаимна. 

В атмосферата на протестния топос витае особен дух, който неволно 
вдъхновява или принудително тревожи, магнетично привлича или кошмарно 
отблъсква и плаши. В нея се усещат много повече емоции и страсти от обикнове- 
ния му ежедневен живот. 

Поетичната нагласа повече се трогва от динамиката на процеси и промени 
в природата, в обществото и в човешката душа, отколкото от безметежността в 
тях. При протестни събития социалната атмосфера е взривена, спокойствието 
чезне, а безметежността е невъзможна и неприлична. В тях поетическият усет, 
поетичната фантазия на гражданите се насочват към динамиката, противоречи- 
ята, конфликтите и обратите в живота, описван и тълкуван в протестното про- 
странство. И не само ги съзерцават пасивно, а дават принос за разтърсването на 
пространствеността, за преобръщане наопаки на ежедневната и физиономия и 
настройка, за придаването на друг ритъм и характер на случващото се в нея. Не 
континуалността, а дисконтинуитетът, разривите са солта на протестните топоси 
и на събитията, разиграващи се на техните временно изградени, но прекалено 
символични сцени. 

Протестното пространство винаги е гранично. То прокарва демаркации 
между времена, епохи, събития, исторически фигури, социални институции и 
практики, между реалното или приписаното, желаното и дължимото простран- 
ство на/за Демокрацията. Но в него могат да се градят и символни, метафорич- 
ни мостове между времената и събитията в тях, между поколенията и отделните 
човешки съдби, свързани с тях. То отделя или поучително свързва одиозните с 
бленуваните пространства в жизнения свят на хората. Да полага такива граници 
или мостове, да пледира за тяхното спазване или преминаване, е част от логиче- 
ската и емоционалната тъкан, от мисията на всяка Поетика. Тази желязна необ- 
ходимост е валидна и за протестните пространства, които също прокарват свои 
гранични линии или връзки между духовете или исканията на множествата. 

Както за поетичния слог трябва да се търсят подходящи думи, така и за про- 
тестното пространство следва да се намират подходящи лица или публични ак- 
тьори, които да сътворяват и представят - чрез присъствието, емоциите, разум- 
ните или неразумните си словесни ерупции и пр. - пред неучастващата публика 
свои прозрения или откровения, свои истини или правди, които те поемат като 
отговорност да отстояват докрай, до победата. 

Февруарските масови граждански протести имаха особена, некоментирана 
символна пространственост и рядка форма на нейната поетизация. В тях про- 
тестният топос създаде възможности и условия за поетизиране на случващите се 
в него събития, а те го поетизираха. Събитията по свой (невинаги забележим и 
осъзнат от хората) начин прославят или осъждат черти на окупираната терито- 
рия, придават ипо-друга духовна физиономия, по-различна от ежедневната исо- 
циално-психична атмосфера. Понякога временно изобретяват, публично налагат 
други имена, прякори, които шеговито или нарицателно обозначават техни нови 
ангажименти. Духът на преобразуваното пространство, превърнало се от пуб- 
лично в протестно, въплъщава неговото поетизиране. Той публично разкрива 
негови латентни, скрити или афиширани, ползвани или недокрай консумирани 
поетични ресурси. Поетизацията на топоса е свързана с потайни или демонстри- 

рани капацитети на игривост, на особена визуализация, но и на демонстративна 
театрализация на случващите се ви чрез нея събития. Защото всяка сцена очаква 
или посвоему форматира разиграващите се върху нея драми! 

Публичното пространство, дало площта си за граждански протести, е 06б- 
себено от неудържим душевен транс, от ментална динамика, от масови и персо- 
нални емоции и страсти, от бум на предразсъдъци, фикции и утопии. То ражда 
и легитимира полети на мисълта, налага дисциплина над сътворението и по- 
треблението на дадени идеи, аргументи. То се забавлява с митове, легенди, пу- 
блични тайни, клюки, слухове и мълви, които му се струват истини от последна 
инстанция, подобно на обладан от поетичния си патос лирик, чиито помисли и 
чувства са всичко и отвъд тях нищо друго в света в този момент няма значение. 
Родените и възцарените в него Идеи/Слова са едновременно щит и меч за нечии 
фикции. В него липсват скрупули или прегради, които да възпрат духа и въоб- 
ражението, така както в поетичното пространство няма бариери и препятствия. 
То има нужда да излее душата си, да отпусне въображението и езика си, да твори 
и да потребява в огромно количество емоции и страсти. То усеща и задоволява 
своя потребностен глад за особени думи рими - повтарящи се слова с ярка емо- 
ционална мускулатура и малък смислов заряд, който се привижда като смисъл 
фетиш, предзнаменование на поглъщащите го индивиди/множества. Тези думи 
рими са скандираните лозунги, прославяните идеи, фаворизираните разкази за 
неща, събития, институции или лица, които трябва да бъдат наградени или на- 
казани. Прославата или възмездието най-бързо и най-лесно се постигат с еуфо- 
рията на Словото, а протестното пространство с екстатичната си събитийност 
копнее, изисква това Слово. То е сцената, на която драмите на историята показ- 
ват своите лица и тайни чрез Думите. Така словата рими се поемат и повтарят не- 
истово от екзалтирани множества, подобно на обладан от поетичен транс лирик, 
повтарящ своите рими и търсещ в тях тайните на битието, истините за смисъла 
на живота или за предназначението на човешката орисия. Картините на живота 
и присъдите за историята се компресират в семпли думи лозунги! Тези лозунги 
рими всъщност са шифри за потайностите на историята, кодове за лабиринтите 
на политическия живот, пароли за посоката на процесите и промените, които 
трябва да се осъществят във взривеното от мощна протестна еуфория общество. 

Както поетът влага друг смисъл в обикновените думи и им придава нови 
значения, така и протестното пространство и обсебените (от разиграващите се 
в него събития) човешки множества трескаво дирят, намират и повтарят в транс 
своите рими пароли. 

Както в поетичния слог, и в протестните скандирания едни и същи идеи 
и емоции се повтарят ритмично, за да подсилят усещанията за своята огромна 
ценност. Те приличат на мантра, чието повтаряне трябва да осигури сътворение- 
то на чудо, а тъкмо чудесата в историята/живота могат да ускорят така страстно 
желаните промени в тях. 

Поетизираното протестно пространство публично и интимно разкрива 
манталитети. То е арена и за гастроли на език, който не разбира какво казва, но 
и на език, който си въобразява, че е наясно какво иска да каже, че знае как да 
го каже, че може да покори хората със своите чудеса и магии. То се отличава с 

по-особен словоред, с впечатляваща мелодичност/какофоничност на изразните 
средства, с трогателни или с втръснали, отегчителни и досадни рими и образи. То 
е хронотоп на възгордялата се субективност, субективистичност в описанията, 
обясненията, прозренията и трактовките за фабули на историята и на живота, 
които разказва. 

Протестното пространство и господстващият в него политизиран език коп- 
неят за обща граматика на своите повествования и послания. Те се уповават на 
уеднаквени морфологически структури за изразяване на протестни опции и ви- 
зии, демонстрират сякаш еднотипен почерк за изписване на своите идеи и емоции, 
ползват универсални рими и символи. Тази особена, моментна граматика е скарана 
с граматиката на нормалния, обичайния политически живот. Тя не се съобразява 
с универсални правила, не спазва граматични канони и догми, позволява си свое- 
волия, волунтаризми, експерименти и похищения над стандартния език, който 
има историческа и политическа легитимност в битието на социума. Както поетът 
си позволява престъпване на граматични сакралности, така и протестните множе- 
ства и пространства насърчават волности над Граматиката, която не е филологич- 
ната граматика, а на Живота, на Историята или на Политиката, защото протестна- 
та екзалтация и мобилизация изменят много неща в тях, придават им нови форми, 
препоръчват им да спазват други правила. В днешната постмодерна епоха всичко 
се свежда до Езика и неговата Граматика, която придобива по-различни визии и 
функции от присъщите ив миналото! Протестното множество и публичният му 
топос използват други езици и съответстващи им нови граматики. 

Свръхполитизираното протестно публично пространство се оказва особе- 
на алхимична лаборатория, в която се правят всевъзможни опити, съединяващи 
или разделящи различни езици, дискурси и наративи и творящи еманация, фи- 
лософски камък, еликсир за промени и трансформации в държавността, обще- 
ството и живота на хората. В ретортите, в експериментите на тази алхимична 
обител стават флотации и елиминации на езици. Така протестното пространство 
въплъщава мита за Вавилонската кула, понеже ражда разноречия и противоре- 
чия между отделни идентичности. Това деление не вещае добро за гражданство- 
то като цяло, за успеха на негови каузи. То е втренчено в собствените си опции и 
визии за дължими промени. Чрез него настъпват стремежи, блянове, илюзии и 
химери, че гражданското общество трябва да се подчини и уеднакви от всеобщи 
и всевластни правила, нищо че протестиращите непрестанно пледират за плу- 
рализъм на различията, за демократична среда/атмосфера, която зачита всички 
идентичности. Не само протестното, а и останалото социално пространство чува 
и вижда грохота на разпадащи и нападащи се едни други езици на протестиращи 
и контрапротестиращи, отгласите на разноречия вътре във всеки от тези лагери. 
Така универсалната смислово-ценностна граматика на протестите се дезавуира и 
подменя от плурализиращи се, самодостатъчни си „граматики“, които обслужват 
отделни политически идентичности и свръхполитизирани множества. Тези нови 
- доброволно приети или принудително наложени - плуралистични граматики 
не позволяват, а забраняват употребата на еднотипни протестни рими, образи 
и символи. Всеки от различните говори има свои вдъхновения и смущения, пу- 
блични еуфории или депресии, възторзи или потреси в даден момент. Никой от 

тях не иска и не трябва да се съобразява с другите протестни езици. В такава 
ситуация митичната единна политическа култура на обществото се взривява и 
размножава пред очите на обществеността на множество политизирани суб- и 
контракултури, които са нетърпими, непоносими и помежду си, и срещу всич- 
ко. Те имат своите менделееви таблици, дефиниращи смисловата и ценностна- 
та валентност на дадени идеи, социални визии, исторически фрагменти, своите 
манипулативно инструментализирани езици/дискурси. Нужни са само питател- 
ната среда и публичната атмосфера на протестните топоси, за да се развият хи- 
мическите реакции на гражданските събития в пълната си мощ. В тези моменти 
и топоси настъпват баталии на свръхполитизираните езици, които грабват, но и 
ограбват публичните интереси на хората. Тези езици не искат да изглеждат като 
другите, нито както са в обикновения си живот, сега/тук те копнеят да се предста- 
вят в своите крайни измерения и странни въплъщения. 

Къде се е чуло и видяло протестни - подобно на обсебени от поетичен унес - 
умове и гласове да са склонни на диалози, да копнеят за консенсус, да приемат ком- 
промиси, да приемат като равноправни и равностойни други различия"! Кой истин- 
ски поет или стихоплетец не иска неговите идеи, слова и чувства да бъдат различни 
от тези на другите хора, да са оригинални, да изпитва удоволствие, като ги чете наум 
и на глас, като вижда как другите се радват на техните послания? Не се ли случва 
това с протестните множества и топоси - сцени за публичната им декламация!! 

Както поетичните, протестните гласове бленуват и са готови да дадат всич- 
ко, за да се извисят над други, да проглушат всички със своите опции, да заглушат 
чуждите визии; да рекламират/налагат визии; да прославят своите и да прокли- 
нат чуждите герои. За тях няма общовалидни граници, скрупули и скрижали, 
понеже си мечтаят фикциите им да са темели и еталони на всичко. В тези техни 
щения протестните пространства им дават свои оферти и мостри, удобства или 
недостатъци, потайности или очевидности. 

Както в мита за древния Вавилон и неговата трагедия, така и в юнската 
протестна събитийност се стига до хаос, безпорядък, подозрения, дистанции и 
разкол между протестиращи групи. Както в древността и в митологията, така 
и сега никой не иска да приеме граматичните правила, политическия език и 
дискурса на своите опоненти, които възприема и оценява като варвари. Не- 
случайно през март и в края на юни 2013 г. сред протестиращите се лансират 
такива обръщения към инакомислещите - разположени по върховете на дър- 
жавните институции или дислоцирани в протестни мероприятия, организира- 
ни от другата идейно-политическа, чужда и вражеска партийна идентичност. В 
поетизирания протестен топос стигматизацията на чуждостта търси подходя- 
щи ипостаси, стигащи до цинични крайности. Когато се разрастват разноречи- 
ята и противоречията се задълбочават, се вижда и колко рязко или колко низко 
може да падне протестният етос. 

Разноречия и противоречия между езиците на протестите има и през 
февруари, и през юни. Първият път е, когато след масовите протестни акции 
срещу кабинета на Б. Борисов се правят паралелни митинги в подкрепа на пра- 
вителството на ГЕРБ. Историята се повтаря през юли, когато спрямо екипа на 
Пл. Орешарски успоредно се провеждат граждански протести „за“ и „против“ 

оставането му на власт. Впрочем и при двата казуса има твърде сходни, ек- 
залтирано повтарящи се рими на доводи или аргументи. От тези разноречия 
и противоречия губи гражданската кауза с националноотговорен вектор. Тя 
се раздробява, омаломощава, губи инерция спрямо искани от нея радикални, 
незабавни и мащабни промени в цялостния живот на социума. Десолидари- 
зацията, деконсолидацията, отчуждението, атомизацията и дехуманизацията 
заедно с политически преднамерено нагнетяваната нетърпимост, враждебност, 
омраза и непоносимост към другостта завършват ако не с тотално печални, то 
поне с частични и доста скромни резултати в сравнение с онова, което първо- 
начално е обявено като генерална цел на протестите. 

Поетизацията на протестните пространства зависи и от гласовете, които 
те раждат, възраждат, възхваляват или порицават по време на масовите съби- 
тия; от това кой и за кого говори, кой и защо слуша неговите пледоарии. Няма 
как протестиращите граждани да пренебрегнат властта на езика, заповедната 
сила на мощния и даже унифициран глас в протестите. На това са способни 
единици, които не се поддават на гравитацията на масово заразяване, на епиде- 
мията на тотално подражание. Колкото по-акордиран е масовият глас, колкото 
повече той звучи гръмогласно и съзвучно, толкова по-силни са неговите пси- 
хични, морални, политически, символни и други ефекти върху присъстващите 
хора и върху пасивната публика, наблюдаваща събитията отстрани, чрез меди- 
ите. Това е публична, масова декламация, хегемония на един единен език или 
дискурс. За подобен синхрон и резонанс не са нужни много думи, нито про- 
тяжни речи. На тях им стигат отделни, лаконични, накъсани фрази, клиширани 
възгласи и скандирания, които са смислово и емоционално наситени и обагре- 
ни. Понякога на протестни събития е достатъчна дори само атмосферата, която 
може даже да е без слова. Протестното мълчание може да казва много повече, 
но и да доказва по-важни неща, отколкото може да става с думи! Всяка поетика 
предлага красноречиви паузи, инструментални безмълвия, иносказания, под- 
разбиращи се дискурси, които дискретно, целево и последователно подкрепят, 
гарантират и емоционално тонизират смисловите и кодове. По същия начин ив 
протестното пространство има нагнетени от емоции паузи - преди да изригнат 
скандиранията на фаворизираните рими (идеологеми, митове и присъди). 

Скандирането на протестни рими спестява време, усилия за ненужни обяс- 
нения. То подсеща за един задължителен кръговрат на мисли, емоции, идеи и 
промени, който напомня за вечния кръговрат на Историята и на Живота в 06- 
ществата, при които има острастени илюзии, следвани от горчиви, тъжни ре- 
алности. Затова колкото и да се повтарят Историята и Животът, човекът не си 
извлича сериозни и полезни поуки, а отново прави стари грешки, протестира 
срещу чужди и свои грешки, за да ги замени с нови, вярвайки, че върви в правил- 
на посока, че повече няма да допуска и да приема грешки - свои и чужди. Така 
протестът се оказва не само корекция, но и алиби за неосъзнати прегрешения. 
Той е публична индулгенция за стари или бъдни грехове, а пък протестното про- 
странство се явява като Светата инквизиция, която дава дадени територии, за 
да бъдат проведени в тях публичните екзекуции, да се построят и да се запалят 
кладите, на които ще горят (реално или виртуално) „грешници“. 

Поетичното вдъхновение и слово имат нужда от трибуна, а гражданските 
протести се оказват благодатни в това отношение, давайки гласност и публич- 
ност на дадени идеи или поуки. 

В този план има съществени различия между февруарските и юнските съ- 
бития. При първите спонтанно се оформят и публично се легитимират отделни 
„поети“, „рецитатори“ - „лица на протестите“, които повествуват за произти- 
чащите в тези пространства събития. Те са постоянно канени да излизат пред 
публика - протестна и медийна. При вторите почти няма да видим протестни 
мероприятия, в които има стандартни оратори, изразяващи мненията, настрое- 
нията, исканията, ултиматумите или сценариите за промяна на представлявани 
от тях граждански групи, структури. Това е по-друго от типичното за февруар- 
ските протести. 

Вероятно качествените специфики на човешкия материал оказват извест- 
но влияние на това различие. Преобладаващите през юни 2013 г. млади хора, без 
сами да го осъзнават, лансират сходни с тези на февруарците мотиви и обясне- 
ния, че и те отстояват свои мнения, без да искат да слушат различни от техните 
оценъчни матрици. Хвалейки се с удобствата на социалните мрежи или на ин- 
тернет форумите, те не усещат как придават особена видимост, гласност на някои 
по-нови характеристики, които ги отличават доста от другите. 

Февруарците нямат пиетет и страст към публични самоописания, към апо- 
логии на собствените си качества, предимства, достойнства и добродетели. Техни 
мишени са недостатъците, низостите, пороците, греховете, престъпленията на 
властниците. За разлика от тях протестиращите в юнската вълна повтарят ав- 
тореференциални визитни картички, описващи ги като високообразовани, по- 
литически компетентни, духовити, оригинални, с висок жизнен стандарт, пре- 
успели в живота и пр. Щом са такива, трябва ли да слушат други, които да им 
обясняват нещата, заради които се събират редовно: Всеки от тях притежава в 
изобилие самочувствие и самомнение, затова не му се налага да се вслушва, да се 
съобразява, още по-малко да се подчинява на някакви лидери и вождове. 

Дали тази протестна интроспективност не прилича на нормалното състоя- 
ние на поетичната душа, която прибягва до пищни описания, дисекции на ду- 
шевните си колизии:! Не е ли трафарет на поетичния унес да пренасочва към 
и да ни просвещава с чертите, преживяванията на субекта си, т.е. на твореца на 
публични послания, признания“! Нали поетичният паралакс вижда света, съби- 
тията и другите през своите смислови и оценъчни призми, а пък ги изговаря чрез 
своите вербални излишества или мизерности, които винаги се въртят около цен- 
търа на Земята, Историята, Събитията, т.е. е Аз-ът! 

Всеки поетичен акт/транс притежава свои видими или незрими амалгами от 
духовна треска и отмора, от нагнетяване и изпразване на смислови и емоционал- 
ни заряди, които трябва да направи публично достояние, макар и да се отнасят до 
съкровени неща. Той е особена сублимация на интимни и дълбоки фрустрации 
и депривации на субекта. 

Юнските протести са начин за социално (персонално, фамилно или приятел- 
ско) релаксиране, каквото почти няма да забележим във февруарските. Кой отива 
за отмора и забавление с очакване да слуша изпълнения на друг протестиращ, кой- 

то няма какво ново да му каже и докаже: Нали протестната екзалтация, еуфорията 
е за да се излее душата на множеството, на отделния индивид, да се представят 
пред - реална или въображаема - публика непознати пътища, светове, ментално 
и емоционално протестиращите хора да се видят в други пространства и времена! 
Подобен душевен стриптийз не спазва обичайните норми и правила на житейско, 
междуличностно общуване. В момент на вдъхновение и прозрение поетичната 
душа също не спазва каноните на житейската проза, а се опитва да търси други 
пътеки и магистрали за духа си. Като нея протестът си сервира изобилие от ре- 
сантимантни прояви, изригване на мисли и чувства, в които безсилието си прави 
компания с гнева, злобата, ненавистта, жаждата за мъст". Затова виждаме толкова 
страсти, подобно неистовство в протестните топоси. През юни има премълчана, 
подразбираща се парола: никой да не се пробва за оратор на мероприятия; никой 
да не пречи на развлеченията на другите; те знаят всичко - предварително са ин- 
формирани за дневния ред, целта, смисъла и ефекта на мероприятията. 

Дължимостта от февруари 2013 г. - всяко гражданско движение публично, 
чрез свои представители говорители, да оповестява общото мнение - отсъства 
през юни. Общата воля през лятото и есента не е изразена в речи, в разумни ар- 
гументи. Тя лансира, мобилизира други глосални и невербални арсенали и ре- 
пертоари - скандирания и хорови изпълнения на лозунги. Вече не логичните 
аргументи имат значение и стойност. През юни такива бяха звуците на вувузели 
и свирки, думкането на тъпани, които са неотменен реквизит на всяко меропри- 
ятие. Ритмиката на тези изпълнения оповестява обща хармония на граждански 
позиции, без да е нужно те да са вербално изразени. Мелодията на логичните 
аргументи е заменена с мелодията на музикални инструменти, на всевъзможни 
вещи, годни да вдигат невъобразим и непоносим шум. И е право на протестното 
съзнание да чува в тази какофония симфонията на протеста! 

Поетичният патос е спонтанно възникващ, доброволно проявяващ се. Чо- 
век не може да се превърне мигновено в поет на протестни творби, на атрактив- 
ни рими по чуждо нареждане. Убеждението за смисъла и ролята на тази вътреш- 
нодуховна разкрепостеност стои в основата на друго различие на двата протеста. 
Участници в юнските нееднократно пласират версията, че протестите им са 
стойностни и истински за разлика от февруарските. Логиката и аргументът на 
това становище се свеждат до опция между свободата и принудата, между съзна- 
телното и несъзнателното ангажиране, автономното или хетерономното участие 
в протестите. Според твърдения на представители на юнските протести, участ- 
ниците в тях съзнателно, доброволно, безкористно и организирано участват в 
гражданските акции, докато участниците във февруарско-мартенските граж- 
дански съпротиви били изкарани принудително, комерсиално, меркантилно и 
корпоративно, освен това и не съзнавали точно какво искат или срещу какво се 
съпротивляват. Това също е част от поетизацията както на гражданското учас- 
тие, така и на протестното пространство, през които се прокарват китайски сте- 
ни, разделящи едни от други типажи, маси на граждански акции и мероприятия, 
осветени от и посветени на съответните идеологеми. 

Освен виковете „Червени боклуци“, на които млади протестиращи хора не 
познават цялата история, започнала с публични екстази на техни родители, баби 

и дядовци, всеобщата глосалия е гарнирана с възкресени невербални матрици. 
Възраждат се отново прастари жестове и клишета от зората на демокрацията, с 
които СДС екстазира множества. Възкръсват команди и ултиматуми за дисци- 
плинарни масови реакции, защото „кой не скача, е червен“ или други подобни, 
които също са част от публичния репертоар на протестни спектакли през юни. 
Така се стига не само до унифицирана поетизация на духовете, а и до унифор- 
мена поетизация на телата на протестиращи хора. Този публичен поетичен со- 
матичен транс е много по-красноречив от всякакви думи. Той е непривичен за 
публичните топоси, когато те функционират само в ежедневния си ритъм, така 
както поетичните унеси и полети не са банално, редовно срещащи се в живота. 

Поетизираното пространство има нужда и от по-атрактивни средства освен 
от познатите, скандални по съдържанието и инвективния си товар скандирания. 
Те се намират във всеобщата хореография на протестните множества. В ежеднев- 
ния си ритъм и статут на употреба топосите на протести не са навестявани и 
огласявани от масови движения. Тогава те познават само забързаната походка на 
гражданите, забавената на туристите и реещата се на фланьорите. По време на 
протестни събития това се променя. Те се превръщат в сцени за представления 
на масова политизирано танцувална култура или субкултура, която впечатлява. 
Тя трогва и екстазира едни, тревожи или плаши други хора. Протестиращата со- 
матичност се превръща в идея фикс, в средство и ценност за нейния ползвател в 
протестния казус. Човешкото тяло е невероятно изразително. То е способно пуб- 
лично да представи смислово натоварени послания чрез свои разнообразни дви- 
жения и да се превърне в обект на политизирано поетизиране”. Такива ритмич- 
но полюшващи се, впечатляващо синхронно подскачащи човешки множества са 
части от обща френетичност, от поезия на протестна гражданска телесност. Не 
търси ли излаз духът на протестиращото гражданско тяло в масовата пластика, 
която притежава точни смислови заряди и понятни ефекти: 

Тази заразителна, подражателска атмосфера може да е приятна, забавна 
за участници в граждански протести, които не усещат своето сугестиране и 
зомбиране, а смятат, че публичните събития им доставят шансове и реално- 
сти да демонстрират особена (персонална и масова) креативност. Не е случай- 
но обстоятелството, че много от интервюираните млади хора през юни 2013 г. 
повтарят, че им е забавно да участват в протестните мероприятия, понеже ста- 
вал невероятен купон, на който имали възможност да изпробват спонтанно и 
своята креативност. 

Няма исторически/актуални случаи граждани да участват в протестни ме- 
роприятия, ръководени от добро настроение. На протест се отива по принуда или 
по доброволна нагласа, която се противопоставя на символния терор и реалната 
диктатура на наложени отвън жизнени обстоятелства. За пръв път в историята 
на нашите граждански протести се появяват и публично се рекламират дискурси, 
че участието в такива мероприятия е симптом и средство за добро разположение 
на духа, за позитивни емоции. Юнските протести публично демонстрират, дори 
фаворизират кефа да се протестира. 

Гражданският протест е форма на опредметяване/разпредметяване на из- 
вестна травмираност от естеството, логиката и бремето на общественоистори- 

чески, всекидневно-житейски реалности и нрави. Той не е само плод, израз на 
социална драма, а еи следствие, оръдие за преодоляване на психодрами на своя 
субект. Той е начин да се надмогне или поне да се снижи напрежението от бреме- 
то на външния ад над вътрешния свят на човека, да се търсят/намират някакви 
отдушници срещу тегоби на живота. 

Протестът на Гражданина упражнява и съответни „лечебни“ функции. Как- 
то поетичното изригване снема притаеното в душата на поета напрежение, пу- 
блично огласява отговорите на вълнуващи го въпроси и му дава временни 06б- 
лекчения, така протестът създава и консумира, акумулира и изхвърля социални, 
интелектуални, душевни напрежения, сменяйки ги с облекчения. 

Протестното изцепване с пълен глас, гневното размахване на юмруци и 
участието във всеобщия протестен хоровод на воля, под прозорците на омразни 
управници имат терапевтични въздействия. Те са част от публична, масова тера- 
пия на хора, имащи нужда от разтоварване, абсорбирано като последица от лоши 
условия, реалности и нрави. Затова участието, вживяването в протестни меро- 
приятия много прилича (по социално-психичните си корелати и въздействия) 
на участието и преживяването на спортни събития, които също могат да имат 
публичен, игрови, спектаклов, разтоварващ характер или значение. 

Политическият театър се нуждае не само от педантично и скрупульозно 
заучени, папагалски повтаряни реплики, което според възмутени граждани е 
привично за маниерите на политиците, партократите. Той има ресурси, свързани 
с изригване на социални енергии, резултат на спонтанност, а не на дисциплини- 
рано, прилежно изпълнение на предварително раздадени роли. Преодоляването 
на фрустрации, които политически реалности и нрави стоварват върху душев- 
ността и битийността на гражданите, е постижимо чрез театър на спонтанна (по- 
литическа и гражданска) реакция. Това е нужно, защото спонтанността може да 
има релаксиращ ефект за своите субекти, катарзисни потенциали и влияния над 
психиката и жизнения тонус на хората”. Тя може да се окаже важна част от дра- 
матургията на груповата/персоналната терапия на протестиращите в контекста 
на провеждащи се масови събития. В известен смисъл протестната спонтанност 
кристализира в подбор и употреба на рими/рефрени. Това римуване осезаемо 
повишава тонуса на протестиращите хора. Мелодично раздвиженото и публич- 
но депозираното за „масова консумация човешко тяло притежава и експлоатира 
специфични ресурси, но и репертоари за силно влияние“. Импровизацията е же- 
лана или задължителна част от протестното мислене и поведение. А както няма 
публичен карнавал без импровизации, така няма и протестен театър без съот- 
ветни сценографии! Въпросът е да не се размие или изгуби смисълът на главното 
събитие, целта на мероприятието в търсене, в изблик на оригинални и атрактив- 
ни публични форми. Това се случва в юнската вълна: захласването по формите 
превръща протестните пърформанси в самоцелни, недостатъчно съдържателни. 
Откриваме го и в поетичните селения, където преследването на формите се от- 
разява пагубно на съкровените интенции на поета? Изкуство заради самото из- 
куство, протест заради самия протест - такива са аналогиите! 

Гастон Башлар визира, че поетическото/поетизираното пространство се 
ражда в екстаза на преживявания от новостта и значимостта на образи на съ- 

битията, разиграващи се в него”. Поетическият образ/акт на това пространство 
няма свое, пряко историческо минало. Той се ражда в стихията на пулсиращото 
- вдъхновено или конвулсивногърчещо се - настояще, но хвърля поглед назад 
и напред - към миналото/бъдещето. Тези закономерности си пробиват път ив 
оценките на участници в юнските граждански протести, които смятат, че пуб- 
личното поетизиране и апологетизиране на изявите им са рожба само на тяхното 
време и поколение, на духа, на плътта им в момента. 

Макар да няма пряка връзка с миналото, поетиката на пространството 
възпроизвежда (в нови образи) повествования и послания, присъщи за исто- 
рическото минало. Често поетизираният топос повтаря в захлас неща, които са 
отдавна познати, но в момента на изговарянето им той си въобразява, че са ори- 
гинални, невиждани и нечувани. 

Процесът на поетизация е свързан и с фасцинация, обсебеност, пламенна 
вяра и несломима убеденост в истинността, справедливостта, смислеността или 
в ценността на това, което се разказва сдуми, мимики, жестове, с пластики и тан- 
цувалност на тялото”. За разлика от февруарските, в юнските граждански проте- 
сти се наблюдава невиждана (по естеството и мащабите си) автофасцинация на 
протестиращи, въплътена в тяхната абсолютизация, прекалена атрибутивност 
на всички възможни добродетелни ипостаси. 

Поетиката на пространствения образ не е, както сочи Башлар, ехо на ми- 
налото. Тя се ражда и вдъхновява от експлозиите на случващото се, от избухва- 
нето на поетични образи за миналото/настоящето. В тези смислово-ценностни 
образи личат множество различни отгласи, в чиито тайни човешкият ум често 
трудно може да се ориентира. Трудно може да разгадава и разполага в изчерпа- 
телен логически и систематичен порядък всички множества от образи и отгласи, 
които изплуват от дълбините на миналото и влияят в тези моменти на човешка- 
та психика, на човешкото съзнание и битие, на актуалното преживяване и дело. 
Особено когато иде реч за поетизация на социални множества и на техни прос- 
транства, защото в тях се проявяват хорове, получават се наслагвания на гласове 
и образи, на символни атрибути и репертоари, които в конкретния контекст се 
вкарват и под по-общи знаменатели. 

Поетизираното социално/протестно пространство е нищо без човешкия 
пълнеж. То притежава смислова стойност и аксиална значимост само ако опис- 
ва човешки типове, които му се нравят, ако не допуска в селенията си типажи и 
фабули, които не му импонират и могат да му навредят. Това пространство съ- 
творява, демонстрира, огласява и посвоему узаконява всевъзможни критерии и 
технологии за съпоставяне и съизмерване на обществената тежест и ценност на 
своите и на чуждите идентичности. То разтваря обятията си за едни, а ги затваря 
за други човешки природи или породи, като прави всичко това обвито, погълна- 
то от мъглите на определени емоции и страсти. 

Поетизираното протестно пространство е целево фиксирано и инстру- 
ментално ангажирано. То е олицетворение, въплъщение на определени идеи, 
фабули на исторически събития и процеси, които е длъжно да разкаже. Макар 
да си дава вид, че е плод на спонтанно хрумване, на оригинално съзидание, то 
не спира да подсказва, да доказва, че е резултат и символна легитимация на 

закономерности, които осветяват и освещават територии, смислово-ценност- 
ни небеса на битуващи/желани исторически реалности. Затова то представя 
своите обитатели и герои като човешки същества от по-различен калибър в 
сравнение с типажа, манталитета и маниера, които те имат в ежедневието си. 
То изисква от посещаващите го да не гледат на живота и на историята така, както 
го правят всеки ден, а по различен начин, с други чувства, претенции и очаква- 
ния за онова, което поетичното откровение им предоставя безвъзмездно! В него 
индивидуалните/общностните фигури на протестиращите субекти като че ли 
са обсебени от идеи и визии и се опитват да ги прокарат и въплътят в своето 
(историческо и екзистенциално) време-пространство. Те говорят по по-особен 
начин, когато се намират в пределите и са обладани от духовете на това про- 
странство, когато са обсебени от неговата знакова, смислова, ценностна и ези- 
кова аура. И не е само особеният говор, който властва в териториите на поети- 
зираните протестни пространства. 

Поетизираното протестно пространство форматира съзнанието, чувствата, 
поведенията на намиращите се в него, на вярващите в неговите истини и правди 
субекти. То влияе унифициращо на психиката, мимиките, жестовете и реакциите 
им, макар това да са съвсем различни хора. То не е обичайно всекидневие, неиз- 
менна черта на персоналния свят и обществения живот, а се явява при опреде- 
лени обстоятелства, даващи му право, дух, сила да се прояви за известно време, 
след което се заменя от спокойно и привидно изглеждащо като по-малко кон- 
фликтно време. 

Случва се човек да търси подслон или душевен уют в протестното простран- 
ство, чиято поетична атмосфера/среда може да му помогне да изрази публично 
своите упования и надежди в други светове, реалности, нрави и човешки екзис- 
тенции. Тогава той вижда в това пространство особена (смислова и ценностна) 
аура, каквато страшно му липсва или не му достига в баналната прозаичност на 
неговото ежедневие. В такива ситуации човек се стреми към протестното про- 
странство, защото то може да го вдигне на крака - духовно и символично, да му 
влее вяра и сили, да му даде кураж и воля да преследва идеите си. Това простран- 
ство се оказва компенсаторен локус за падналия човек, за падналия гражданин, 
който иска да се покаже друг. 

Днешният постмодерен свят само от време на време дава възможности за 
такива компенсации на започната отпреди два века драма на падението на пу- 
бличния човек”, а протестните фабули или пространства спадат към този вид 
добри възможности. 

Поетизацията на протестното пространство има разнородни, многопо- 
сочни функции. Тя може/трябва да възпее, да прослави социални актьори, 
политически/граждански идентичности, които и лягат на душата. Тук е мяс- 
тото на полета на протестната фантазия, на вдъхновенията на гражданското 
въображение, на неговата оригинална или тавтологична продуктивност. Но тя 
може да се превърне в инструмент за възпроизводство, в канализирана дист- 
рибуция и регулирана консумация на паметови продукти, свързани с етикира- 
не на противоборстващи си идентичности. Така поетизацията на публичното 
пространство по време на граждански протести дава излаз и въплъщение на 

най-различни стигматизиращи, дискриминиращи или пък на сакрализиращи, 
възхваляващи дискурси, публични наративи, които пряко или косвено 06- 
служват протестни сценарии. 

Нека си спомним бликналата по време на юнските граждански протести ме- 
дийна дискусия за привлекателната и разграничителна описателност на действа- 
щите в момента лица, които (автореференциално) се представят за красиви, умни, 
достойни, горди, свободни, вдъхновени, преуспели и заможни, и за февруарски- 
те герои, визирани като грозни, тъпи, недостойни, унизени, без чувство за чест, 
гордост, зависими, бездушни, нещастни, некадърни, бедни, отчаяни мизерници и 
окаяни клетници. Всичко това, макар да се привижда и оценява като лежерно от 
хора, използващи протестите за ежедневно развлечение, не е исторически непо- 
знато, първопроходно дело, каквото тези люде се стараят да го представят пред 
обществеността и медийната публика. Антагонистични опозиции от типа „млади 
- стари“, „умни - глупави“, „талантливи - бездарни“, „граждани - селяни“, „пече- 
ливши - губещи“, „богати - бедни“, „елитарни - маргинални“ и т.н. сме виждали, 
чували, обсъждали, критикували и разобличавали през целия драматичен преход, 
особено при по-тежки кризи и винаги при някакви изборни кампании. 

Подобен символен рудимент, такъв наративен атавизъм е познат от начало- 
то на прехода, когато СДС приватизира колекцията от социални, морални, есте- 
тически, политически и идеологически добродетели, предимства и достойнства 
и присмехулно остави на противниците си - социалистите, всички недостатъци, 
слабости, пороци, увредености и уродства на човешката природа. Колко пъти сме 
били свидетели на плакати, лозунги, клишета и дискурси, според които младостта 
е резервирана с всичките си мостри и бонуси за демократично мислещите и дейст- 
ващи хора, каквито могат да бъдат само десните, не и лявоориентираните инди- 
види/общности. А не съзираме ли подобен унес и хиперболизация на младостта в 
поетичните топоси, в които старостта се оплаква или описва с редки мигновения 
на щастие и успех! Това кокетиране с детски и младежки ликове, с тяхната явна/ 
дискретна сказателност или иносказателност е доста втръснало. И все пак то ся- 
каш е безсмъртно и незаличимо, защото винаги намира време и място да заяви за 
себе си, да предложи щедро своите екстри и услуги, да вдъхнови и ентусиазира, да 
притесни, стресне, даже и да уплаши идейно-политическите си противници. 

Нищо чудно, че през юни 2013 г. вече и най-младата смяна на поколенията, 
откърмени със „синята идея“, се старае да възроди като феникс омърсената и из- 
пепелена от техните родители, дядовци и баби лъчезарна визия, да я изтърка от 
патината на времето и да ипридаде съвършено нов блясък или звук, който уж не 
бил виждан и чуван. 

Такава инструменталена сортировка на качества, които отграничават исто- 
рически/социални типове, срещаме не само в спорове за случилото се в годините 
на прехода, аив измерения и въплъщения, срещу които героите на нашето време 
тутакси биха възразили, биха ги посрещнали с гняв и ненавист. Защото така- 
ва спекулативна комбинаторика прозира и в социалистическия реализъм. Там 
също социално фаворизираното по странен начин се съприкосновява, духовно и 
практически се въплъщава в умишлено подбрани, политизирано фаворизирани 
модалности на биологичното и социалното. Според идеологическите клишета 

истинските строители на социализма/комунизма, героите на времето, творците 
на славни обществени и исторически подвизи, на грандиозни културни преобра- 
зувания също се описват като млади, вдъхновени, дръзновени, културни, обра- 
зовани, морално чисти хора, непоколебими в своята вяра, волеви, решени докрай 
да воюват, за да осигурят триумфа на светлия идеал в различните сфери на пуб- 
личния живот. Сега - взаника на своя живот, те са декорирани с полярни оценки: 
служили са на безчовечни идеали, живели са в лъжовен свят, изтъкан от фалш 
и илюзии живот, били са с промити съзнания, със злочести битиета, лишени от 
всички добродетели на човешката природа, грешни - и са много виновни! 

За този очевиден, потресаващ исторически, поетично метафоричен обрат 
на живота, на смисъла, ролята и значението на цели поколения рядко става дума. 
Когато това се случи, то се прави само по строго определени или идеологиче- 
ски надзиравани начини, които в протестните топоси/събития се разкриват в 
най-пищните си същности и форми. 

Как биха понесли днешните „герои на юнските протести“ тези аналогии: 
Дали не биха ги сметнали за провокации: Нима както „червените“, така и „сините“ 
сами не проиграха сакралните си идеи, историческите си проекти! Какво се случи с 
някогашната „синя младост“, която сякаш толкова скоропостижно се спомина? Но 
сега децата и внуците на нейните първопроходци отново, по същия път и начин 
искат да възродят и патетично да я обявяват за единствено вярна, почтена, спра- 
ведлива, исторически перспективна! Не трябва ли да очакваме поредни капризи на 
иронията на Историята, която кара хората да се стремят към едно, а да стигат до 
обратни нему резултати?! Нали вече имаме горчив опит, изстрадан път на предни 
поколения, чиито наследници вероятно не са осмислили всички изкушения и ко- 
варства на историята! 

Пе последните години се зароди и вече набира 
скорост едно ново направление в информацион- 
ните технологии - ГОЛЕМИТЕ ДАННИ (от англо- 
езичния термин ВО ПАТА). Спори се за влиянието, 
което то може да окаже върху материалната и духов- 
ната сфера от живота на хората, но няма съмнение, 
че предстоят значителни промени в информацион- 
ните технологии и оттам - в реалната действител- 
ност. Започва да се говори за предстояща революция 
по подобие на тази, която съпътства широкото раз- 
растване на интернет. В определен смисъл интернет 
и големите данни се допълват в рамките на информа- 
ционното общество, но едновременно са и в някаква 
конкуренция помежду си. 


Какви са тези големи данни? 


Широко известно е, че в света с ускорени темпо- 
ве протича процес на преминаване от аналогова към 
цифрова форма на събиране, обработка и съхранява- 
не на информацията, т.е. осъществява се т.нар. цифро- 
визация на информацията. На фона на непрекъснато- 
то увеличение на обема на информацията, цифровите 
данни нарастват в още по-голяма степен, удвоявайки 
се на всеки три години. Днес само 290 от информация- 
та неев цифров вид. Наличието на толкова много ци- 
фрови данни налага да се търсят нови начини за обра- 
ботка на информацията и за извличане на нови знания 
от нея. Това е обективната предпоставка за появата на 
новото направление - големите данни. 

Сега основен източник на данни е интернет. Като 
правило в него те се намират в „невчесан”, хаотичен, 
неструктуриран вид. Това създава значителни труднос- 

ти за целенасочена обработка на данните и за извличане на нови знания. Причина- 
та е, че в интернет информацията се събира понякога безразборно, неподредена 
е, в повечето случаи е непроверена за истинност. Тя е много по-евтина от тази, за 
която предварително е установено, че е истинна. В много случаи информацията е 
и „размита” - в смисъла на въведените от Л. Заде „размити” множества. Такава е 
логиката на интернет - ползвателят получава достъп до неограничено количество 
данни, без да е убеден всеки път, че те са достоверни и че са с гарантирана точност. 
Големите данни работят точно с такъв тип широко разпространена информация. В 
нея невинаги може да се прокара точна граница между причините, които са предиз- 
викали възникването на дадено събитие, и следствията, които произтичат от тези 
причини, т.е. не е възможно да се установят реалните причинно-следствени връзки. 

В досегашния начин на обработка на информацията - с цел извличане на 
нови знания, доминира възникналият през ХТХ век статистически метод за уста- 
новяване на закономерности въз основа на сравнително неголяма извадка от 
данни. Това дава възможност да се изградят строги причинно-следствени връзки 
между отделните събития, което води до тяхното подреждане, структуриране и 
валидиране. Едва тогава от тях могат да се извлекат истинни знания по известно- 
то в логиката правило „Модив Ропенз”. Според него, ако „А води до В“ е истинно 
съждение и е известно, че „А е истина“, то „В също е истина“. Към този логически 
механизъм най-общо се свеждат процесите за извличане на нови знания от ба- 
зите от знания. 

При големите данни подходът е принципно по-различен. Там чрез подхо- 
дящи методи се преработват големи количества данни, които могат да бъдат не- 
подредени и неструктурирани, и даже „размити”. Но те постепенно „изкриста- 
лизират” и се определят интересуващите ни реални истинни зависимости. По 
този начин изчезват „размитостите” на данните и се стига до извличане на нови 
знания. В много отношения този нов метод на големите данни и като време, и 
като ресурс е за предпочитане пред досегашния подход на прецизно подреждане, 
валидиране и следваща статистическа обработка. 

Двата метода не следва да се противопоставят - при едни бази от данни еди- 
ният метод ще работи по-добре от другия, при други - обратно. Но има основа- 
ния да се смята, че по-универсален от двата метода е методът на големите данни. 

В повечето случаи в големите данни не е възможно да се въведе детермини- 
раност и точно определяне на причинно-следствените връзки, т.е. има основание 
да се говори за непричинна детерминираност. Тогава много явления в реалната 
действителност следва да се интерпретират повече като вероятностни, отколкото 
като детерминирано-динамични. 


Възможности за използване на големите данни 


Съществуват области, където приложението на големите данни води до зна- 
чими резултати. В този раздел ще посоча няколко от тях: 

1. В някои онкологични центрове в САЩ се събират значителни по обем дан- 
ни за хора, които са предразположени към това заболяване или то се е развило у 
тях в различна степен. Данните непрекъснато се обработват на суперкомпютърни 

конфигурации и се търсят корелационни зависимости между наблюдаваните пара- 
метри и признаци и реалните състояния на заболяванията. На тази основа се осъ- 
ществява предписание за лечение. Вече има обнадеждаващи резултати в тази сфера. 

Преди време компанията СооФе удиви медицинските кръгове с необикно- 
вен експеримент на базата на различни обаждания и оплаквания, фиксирани 
чрез нейната интернет търсачка. Обработена бе значителна информация и бяха 
установени корелационни зависимости между оплакванията и избухването на 
грипни епидемии в различни райони на страната. Постигна се неочакван ефект, 
твърде важен за органите на здравеопазването. 

И още нещо. Чрез дългогодишно събиране на различни персонални данни 
за отделни личности е възможно да се предскаже тяхната предразположеност 
към определени болести и да се вземат предварителни мерки, за да бъдат избяг- 
нати. Чрез методите на големите данни могат да се определят екологично небла- 
гоприятните райони за живеене и за тях да се разработят специални държавни 
програми. 

2. Твърде много се очаква от използването на големите данни в диагности- 
ката на машините, съоръженията, електронните елементи и модули. Чрез вгра- 
дени сензорни системи се снемат стотици хиляди данни за температурното и 
якостното състояние на машинните елементи и след високоскоростна обработка 
се правят изводи за тяхното текущо състояние. Нещо повече - получените коре- 
лационни зависимости дават възможност да се определи кои от тях трябва ведна- 
га да се ремонтират и кои и колко време още могат да се експлоатират. 

3. Японска фирма монтира сензори в 360 точки в кресло на шофьор и чрез 
тях събира и непрекъснато обработва огромна информация за човека, който Зае- 
ма това място. На базата на тези данни се определят неговите специфични особе- 
ности и се осъществява съответна идентификация. Ако в креслото не се намира 
шофьорът титуляр, транспортното средство не може да се задвижи. Възможно е 
и да се определи състоянието на шофьора - дали е болен, или задрямва, или пък 
не контролира своите действия. Във всички тези случаи транспортното средство 
не може да се задвижи. Такъв подход може да намери приложение и в други 06- 
ласти на човешката дейност. 

4. Появиха се съобщения за вграждане в пода на помещения на сензори, 
чрез които се събира и обработва значителен обем информация за движението 
на намиращите се върху него хора и предмети. Тъй като всеки човек има специ- 
фични особености в походката, по този начин може да се установи кой се намира 
в помещението и даже дали не е паднал и не трябва да му се помогне. 

5. Особено значима е ролята на големите данни в управлението на големите 
градове и мегаполисите. Осъществява се тотално събиране на данни в статика и 
динамика в различни области на комуналното стопанство, в градския транспорт 
и в социалната сфера. Чрез високоскоростна обработка на тези данни и чрез го- 
лемите данни се очертават както основните недостатъци и „тесни места”, така и 
възможните насоки за оптимално развитие на градското стопанство и на инфра- 
структурата. Важна част от тази дейност е организирането на ефективна проти- 
вопожарна и противоаварийна дейност. В базите от данни се въвеждат милиони 
сведения за цялостната инфраструктура и за стотиците хиляди здания и обекти 

на територията на съответния град, както и подробна кадастрова информация. 
За изграждането на правилна градоустройствена политика тази информация е 
изключително ценна. 

6. Събирането и обработката на големи бази от данни за параметрите на кли- 
мата и на околната среда по региони и за страната като цяло са другото основно 
направление за приложение на големите данни. Определените по този начин коре- 
лационни зависимости дават възможност чрез съответни проекти да се осъществи 
правилна национална и регионална политика в областта на стопанската и на соци- 
алната сфера, на здравеопазването и опазването на околната среда. Необходима е 
политическа воля за реализирането на такива общественозначими проекти. 


Обществено-политическата дейност под прицела 
на големите данни 


Засега няма сведения за широко навлизане на методите на големите дан- 
ни в тази изключително важна сфера на човешката дейност. Но има сигнали, че 
в обществено-политическата дейност се работи вече твърде интензивно и не е 
далеч времето, когато големите данни ще се превърнат в неизменен атрибут на 
политическите технологии и действен инструмент в ръцете на всяко по-значимо 
обществено движение и партия. Те могат съществено да помогнат за оценката на 
минали събития и на сегашно състояние и да подскажат евентуални тенденции 
за бъдещо развитие. Осъществяването на всичко това изисква немалко средства 
и властови възможности за достъп до важни бази от данни. В близко бъдеще това 
едва ли ще бъде постижимо за малки и слаби обществени и политически общ- 
ности и движения. За ефективното осъществяване на тази дейност е необходимо 
да се преодолеят редица трудности: 

» Основният проблем е свързан със събирането на значителни масиви от 
данни за сегашните и потенциалните избиратели на политическите партии и 
движения - текущото им материално състояние, минали пристрастия, насоче- 
ност към определени идеи, обществени връзки, тежест в обществото. Не е необ- 
ходимо тези данни да бъдат структурирани, достатъчно е да бъдат събирани в 
„насипно” състояние и най-важното - редовно и в голямо количество. Възможно 
е това да съдържа риск за достигане до границите на закона за персоналните дан- 
ни, но и сега подобна дейност се осъществява активно - например от банките за 
потенциално неплатежоспособните клиенти. 

Въпрос на време е събирането на подобни данни да се комерсиализира 
чрез появата на подходящи търговски или неправителствени организации, 
които, независимо дали това ни харесва или не, срещу заплащане ще предоста- 
вят значителна информация за обществено-политическите профили на огро- 
мен кръг от граждани. За събиране на такива данни ще се използват интензивно 
възможностите и средствата на съвременните интернет технологии и други ле- 
гални или полулегални методи и средства. Срещу заплащане ще се търси достъп 
до кадрови - открити или закрити, данни за различни служители от държавни, 
общински комерчески и неправителствени структури с оглед използването им 
в системите на големите данни. Тази дейност и днес се осъществява във все още 

скромни мащаби от неправителствени организации, финансирани основно от 
външни източници. 

> При наличие на огромни масиви от разнообразни данни възниква про- 
блемът за подходящата им обработка и извличане на нужната информация. Като 
правило това не може да се осъществи чрез сегашните общодостъпни персонал- 
ни компютри - нужни са мощни конфигурации, желателно - суперкомпютърни. 
И тук е много вероятно да се появят специализирани комерчески и некомерче- 
ски организации, които срещу заплащане да предлагат подходяща обработка на 
наличните данни за извличане на информация, необходима на съответните 06- 
ществени и политически движения и партии. 

> Няма да липсват опити от страна на държавата да контролира по зако- 
нодателен път използването на големите данни в обществено-политическите от- 
ношения. Както показва досегашната практика за използване на интернет тех- 
нологиите, подобни експерименти няма да доведат до сериозно ограничаване на 
големите данни. Още повече при съществуващия в развитите страни либерален 
режим за използване на интернет технологиите и на големите данни. Нашата 
страна е прекалено малка и слаба, за да противодейства на подобни тенденции. 

> Възниква законният въпрос - дали е възможно на базата на големите дан- 
ни да се изработват стратегии, които чрез подходящи въздействия върху държава- 
та да я държат в желаното русло и да я насочват в нужното направление? Такава 
възможност съществува и вероятността да се реализира в бъдеще не е малка. 


Опасности и предизвикателства от големите данни 


Както всяка друга информационна технология, така и големите данни са 
свързани не само с положителни резултати, но и с редица опасности и предизви- 
кателства. Най-общо те могат да бъдат сведени до следното: 

> Съществува опасност - особено в малките страни, в обществото да въз- 
никне диктатура на големите данни и действията на държавните и на общинските 
структури да бъдат подчинени на зависимостите, произтичащи от големите данни. 
Лесно е да се предвиди до какви тежки последствия за отделния човек може да до- 
ведат подобни зависимости. Ако на база на големите данни в полицията е получен 
списък от потенциално опасни за обществото лица и тя ги подлага на непрекъс- 
нати наблюдения и ограничения, животът на хората от този списък може да стане 
(меко казано) твърде некомфортен. 

Подобни случаи могат да възникнат и в професионални общности - на база- 
та на големите данни определени лица да се класифицират като професионално 
некомпетентни. На практика това може да доведе до ограничаване на конститу- 
ционното право за професионална изява. 

> Извличаната чрез големите данни информация за отделни групи от насе- 
лението може да доведе управляващите до съблазънта да ограничат тяхната дей- 
ност и изяви чрез средствата за държавно и общинско регулиране. Например, 
ако тези групи не създават достатъчно добавена стойност, а консумират повече 
социални помощи, може да се появи стремеж за ограничаване на техните придо- 
бивки. Което е конституционно недопустимо и социално опасно. 


92 ПОНЕДЕДНИК бр.11/12- год. ХУП 


Икономикд 


>» Още по-опасно е, ако такива групи са селектирани по показатели, имащи 
ярко изразен политически характер, и след това се ограничават техните полити- 
чески права. Това вече подрива основите на държавата. 

» Твърде голямото доверие на държавните и общинските структури към 
големите бази от данни може да доведе и до големи разочарования. Получените 
чрез големите данни показатели имат като правило достатъчно висока достовер- 
ност, но не следва да се забравя, че и тяхната истинност е с определена ненулева 
вероятност. Ако се получи натрупване на неточности, в определен момент може 
да се стигне до неверни показания. Това правило важи и за големите данни. 

Известен е случай, когато кмет на голям град - чрез обработка на значител- 
но количество данни, се стреми да интензифицира транспортния трафик, без да 
се интересува от останалите показатели. В резултат на това трафикът по кръсто- 
вищата нараства, но се увеличава и броят на авариите на пътнотранспортните 
средства, което е крайно нежелателно. 

По време на Виетнамската война тогавашният американски министър на 
отбраната се е интересувал и е следил главно числата, показващи загубите на 
противниковата страна. Оказва се обаче, че те не са единствено решаващи ив 
този случай окончателната победа във войната е на страната, която е с по-голе- 
ми загуби. Още веднъж се потвърждава правилото, че статистическите данни, 
получени чрез различни информационни технологии, трябва да са подплатени с 
голяма доза от здрав смисъл. 


На Бога - божието, на кесаря - кесаревото 


От изложеното дотук не следва да се правят изводи, че големите данни са 
всемогъщи, че с тяхна помощ могат да се решат различни проблеми. Както всяка 
друга информационна технология и математически модел, така и големите дан- 
ни имат своите ограничения. Да се твърди обратното е все едно да се твърди, че 
човешкият код в мозъка е изцяло разгадан и на тази основа е построен изкуствен 
интелект в смисъла на неговия силен тезис. Това засега си остава един от най-го- 
лемите нерешени проблеми, произтичащи от живата природа. Има, ив обозримо 
бъдеще ще има, проблеми, които не могат да бъдат програмирани и решени чрез 
компютъра. И веднага ще приведа два примера: 

а) В материалната сфера са построени изключително сложни технически 
и технологически комплекси - в химията, металургията, транспорта, авиаци- 
ята, космонавтиката, военното дело и др., в които се съдържат и си взаимо- 
действат милиони елементи, обекти и съоръжения и които се управляват от 
оперативен и диспечерски персонал чрез системи с не по-малка сложност. И 
макар че за всеки отделен обект предварително се съставят и програмират из- 
вънредни планове за работа в случаи на аварии (пожари, взривове, бедствия 
и др.), не е възможно предварително да се разработят комплексни аварийни 
планове за всички възможни аварии. На практика в тези случаи се разчита в 
най-голяма степен на интуицията и опитността на старшия диспечерски пер- 
сонал. Този проблем може да се облекчи чрез големите данни, но не и да се 
реши изцяло. 

6) Известна е одисеята на космическия кораб „Аполо-13” - непредвидена 
авария едва не отне живота на космонавтите. Само техният огромен опит и ин- 
туиция и помощта на земния персонал предотвратиха фаталния край. И втакива 
случаи големите данни не са в състояние да заменят специфичния човешки опит 
и интуиция. 

Очевидно е, че всяка човешка рутинна дейност може да се програмира и 
реализира чрез компютри, докато интуицията и другата нерутинна дейност не 
подлежат на компютърна реализация. Засега, а може би и завинаги. 

Горното твърдение важи в пълна степен и за големите данни, които могат 
да бъдат отнесени към рутинните и програмирани човешки дейности, т.е. към 
изкуствения интелект в рамките на неговия слаб тезис. 


Вместо заключение 


Големите данни като нова, възможно революционна технология, дават въз- 
можност за преход от причинно-следствения подход към търсене на закономер- 
ности в големи бази от данни. Това е ново предизвикателство и нова стъпка към 
промяна в мисленето и в познанието на закономерностите на заобикалящия ни 
свят. Стъпка, чрез която още повече се затвърдяват позициите на информацион- 
ното общество и се разширява неговият обхват. 

Съществува надежда, че прилагането на големите данни ще усили експе- 
рименталната и изследователската дейност и ще предизвика активизиране на 
иновационната дейност, т.е. чрез големите данни количествените промени ще 
доведат до качествени. Тогава може да се твърди, че чисто човешките качества - 
креативност, интуиция, творческо мислене, честолюбие и настойчивост, могат с 
течение на времето постепенно да станат достъпни и за големите данни. 

Днес има много нерешени проблеми за по-нататъшното приложение на го- 
лемите данни в материалната и в духовната сфера. В зависимост от начина на 
тяхното използване може да се стигне до различни, понякога противоположни, 
изводи и това предизвиква разочарования. От друга страна, съдържателните и 
значими резултати, които и сега се получават чрез този подход, засилват жела- 
нието непрекъснато да се разширява използването на големите данни. 

Очевидно е, че новата технология на големите данни има бъдеще, но нико- 
га не трябва да се забравя, че това е само една нова технология - с присъщите й 
плюсове и минуси. 

УНГАРСКИТЕ СЪБИТИЯ 
ОТ ОКТОМВРИ 1956 Г. - ПЪРВА РЕВОЛЮЦИЯ 
ЗА ОБНОВЯВАНЕ НА СОЦИАЛИЗМА 

лиян Станев, „Лирична драма, 

унгарски поет Ендре Ади. 


Чавдар Добрев 


1 

В Унгария завърших висшето си образование 
през 1955 г. - унгарска филология и журналистика. 
Така че моите спомени и обобщения за унгарската ре- 
волюция от октомври 1956 г. носят по-преживян ха- 
рактер във връзка с подготовката й. Нямаше обаче как 
след завръщането ми в България през лятото на 1955 г. 
проблемите на унгарската култура, а и на унгарския 
обществен живот да не станат централна тема на мои- 
те интереси. Естествено беше повече от други българ- 
ски интелектуалци да следя редовно развоя на съби- 
тията в Унгария през 1956 г. и след това да навлизам в 
детайли на унгарския бунт. Много от съпътстващите 
го факти неведнъж съм прожектирал върху екрана на 
моето съзнание. 

Питал съм се коя едвижещата сила на бунта, как- 
ви причини конфронтираха водачите на въстанието 
Имре Наги и Янош Кадар - ръководители в унгарска- 
та компартия, какви бяха целите на въстаниците, защо 
голяма част от моите състуденти участваха в събития- 
та, какво толкова уплаши българските политици, ма- 
кар че след Априлския пленум на ЦК на БКП от 1956 г. 
те също държаха да бъдат възприемани като рефор- 
матори. Смущаваше ме използваният у нас термин 
„контрареволюция”. Усещах, че е неверен, и затова не 
го използвах. Употребявах „унгарски събития” като 
по-приемливо за българските условия. В свои тексто- 
ве по принцип не съм давал оценка на „унгарските съ- 
бития”. Везната на вътрешния ми анализ се е накланя- 
ла на двете страни, по-скоро към „реабилитиране” на 
бунта като народен и социален. 

Днес съм убеден, че историята на лявото кому- 
нистическо и социалистическо движение на ХХ в. не 

може да бъде сериозно разглеждана, без да се вземе отношение по Унгарската 
революция от 1956 г. Струва ми се, че като български интелектуалец с леви убеж- 
дения, като човек, възприел Унгария за втора родина, превел на български знаме- 
нити унгарски поети, а също и белетристи, написал редица студии за историята 
и ситуациите в унгарската литература и политика, вече мога да споделя по-ця- 
лостно своята гледна точка към Унгарската революция от 1956 г. в контекста на 
развитието на социалистическото движение през двайсетото столетие. 

В Унгария станах свидетели участвах в процеси, които мога да определя като 
„десталинизация” на обществената действителност, като опити за обновяване на 
социализма. Нямаше как да не бъда солидарен със състудентите и преподавате- 
лите си, които явно поддържаха процесите на идеологическо разкрепостяване. 
Тогава бях попаднал под силното влияние на философа и литературния критик 
Дьорд Лукач, личност с общоевропейски авторитет, изповядващ марксистки 
убеждения, взел дейно участие в създаването на Унгарската съветска република 
през 1919 г. Комисар по образованието, после емигрант в Австрия ив СССР по 
време на Унгарската революция от 1956 г. министър в кабинета на Имре Наги, 
след разгромяването й - интерниран в Румъния. Накрая приет в компартията с 
особен почетен статут. Възгледите и постъпките на Лукач ме накараха да остана 
резервиран към българската политическа позиция. 

Показателно е, че аз, който в ученическите си години боготворях Сталин, 
след 1953 г. преживях коренна промяна, своего рода катарзис, тъй като изнесени- 
те данни за Сталиновия терор върху единомишленици дълбоко ме потресоха и 
отвратиха. В Унгария започнах да формулирам „грешките” на социализма, да ги 
осъждам като брънка от системата на сталинизма. В Будапеща разбрах, че дви- 
жението на човешките ни съдби е някак объркано, че се нуждае от „ремонт”, чеза 
тези неща не трябва да се мълчи. Границите между желано и действително се бяха 
раздалечили опасно, което пречеше на развитието на живота. Очевидно беше, 
че в унгарската икономика се допускат съществени слабости, тогава се отприщи 
и критиката на поставения акцент върху тежката промишленост, на неуместно- 
то строителство на Сталинварош (техния Димитровград), на нарушения баланс 
между различните направления в икономическата сфера. 

В Съюза на унгарските писатели, в неголяма зала, се организираха сбирки, 
посещавах ги и аз. На тях изтъкнати писатели - главно с лява ориентация - диску- 
тираха по въпросите на човешката свобода, на истината и конфликтите в литера- 
турата, на стиловото многообразие, на критерия „обективност” при оценка на ли- 
тературната история и прочее. Отхвърляше се тезата за положителния герой като 
еталон за идейно и човешко съвършенство. Настояваше се, че писателят няма пра- 
во да подправя фактите, да разкрасява конфликтите. Наред с това се обсъждаше 
развитието на социализма като обществена система и културна политика, в драма- 
тични разговори се извършваше раздяла с догматичната естетика. 

Водещи фигури в дебатите, състояли се в Съюза на писателите, действител- 
но бяха творци, известни с левите си убеждения. И до днес пред мене се извисява 
образът на един от тях - драматургът комунист Дюла Хай, който след революция- 
та беше хвърлен в затвора, а после емигрира на Запад. Арестувани бяха и други 
писатели комунисти като Тибор Дери, високо ценен от Лукач белетрист с мащаб- 

но социално мислене (за големия му роман „Незавършено изречение” вж. книгата 
ми „Унгарски светове”, С., Университетско издателство „Св. Климент Охридски”, 
2006 т.). Под арест попадна и един от правоверните поети Зелк Золтан. В подобна 
обществена атмосфера получиха признание премълчавани творци - Ласло Немет, 
Шандор Вьорьош, Льоринц Сабо, Арон Тамаш, Янош Пилински и други. 

Вече завърнал се в България, аз с огромен интерес проследявах дейността на 
Дискусионния клуб на младата интелигенция, носещ името на Шандор Петьофи. 
Създаден в началото на 1956 г., той беше съставен главно от лявомислещи мла- 
ди творци, които искаха реформиране на социализма, протестираха бурно пред 
огромна слушателска аудитория срещу практиките на сталинизма. Поддържаха 
изцяло програмните намерения на Имре Наги. 

За фокус на полемиката (и в печата) се приемаше националното своеобра- 
зие на унгарската духовност. Излизаше се от презумпцията, че всяка национал- 
на култура си има собствени специфики, кристализирали в нейния исторически 
ход; че без изследване и обобщаване на унгарската участ няма как да се създа- 
ва истинска литература и изкуство. Един от учениците на Лукач, съпруг на моя 
състудентка, написа в списание обемиста студия за националната идея и нацио- 
налните характеристики на унгарската култура. Казваше се Ищван Мейсарош, 
надежден и авторитетен теоретик на изкуството. След 1956 г. емигрира на Запад, 
научих, че първо се установил в Англия, а след това в Италия и интерпретира в 
качеството си на професор обществените и естетически представи на филосо- 
фа Дьорд Лукач. Останал бил марксист по убеждение, един от хората, поставили 
основите на бъдещия еврокомунизъм. И Мейсарош като Лукач принадлежеше 
към унгарската, еврейска по произход интелигенция, която отрано се включи в 
борбата за обновяване на социализма в Унгария и в Източна Европа. 

В Будапещенския университет „Лоранд Йотвьош” студенти и преподавате- 
ли обсъдихме бурно две съветски книги: „Само с хляб не се живее” от Дудинцев и 
„Разтопяване” от Иля Еренбург. В наелектризираната аудитория се усещаше как 
се нагнетяват протестните настроения, как се оформя ново, конфронтационно 
разбиране за извращенията през Сталиновия период. Аз също се изказах, пове- 
че за Еренбург и неговата критика на предишното време. Изцяло бях вътрешно 
преобразен, забравил, че довчера Сталин ми беше идол, че в стаята си и в този 
момент пазя портрета на Сталин в негово „унгарско издание”. Това не ми прече- 
ше да вярвам на новите умонастроения за радикални промени в обществото. Не 
се и съмнявах: въпросите, по които спорим, ще намерят изход по мирен път. Не 
можех да предположа, че скоро ще се потърси решение в бунта и в гражданската 
война, в кръвта, в масовите разстрели и бесилките. Не допусках, че активиза- 
цията на унгарската интелигенция е подготовка за огромен социален земетръс, 
категоризиран през октомври 1956 г. в България като контрареволюция. 

Когато през лятото на 1955 г. ме назначиха за редактор за унгарска лите- 
ратура в издателство „Народна култура”, започнах да се интересувам дори и от 
най-дребните събития в унгарския политически и културен живот. Редовно че- 
тях унгарски вестници и списания в Културния център на Унгария в София, не 
пренебрегвах и какво пише в нашата преса за близката до нас дунавска държава. 
Получавах информация от приятели, живеещи в Унгария, за ситуацията ме осве- 

домяваше по-конкретно моят състудент, поетът Нино Николов, получил статут 
на кореспондент на в. „Отечествен фронт” в Будапеща. Така той остана в унгар- 
ската столица и след 1955 г. и започна да крои планове как да пребивава в нея 
по-дълго време. Имаше си проект да запише аспирантура, пишеше ми, че се бил 
свързал по този въпрос със самия Дьорд Лукач. 

Още докато следвах в Унгария ме учудваха колебанията, граничещите с аван- 
тюра действия на унгарското партийно и държавно ръководство след 1953 г., необ- 
мислените и внезапни смени на министри и премиери, страхливото поведение на 
хора, които преди това като лидери на компартията внушаваха респект и качества 
на безстрашни индивиди. Изглежда съобразявах - разкошният бит в будапещен- 
ския „новоаристократичен” квартал „Рожадомб” край Дунав, привилегиите и само- 
забравянето са изчерпали смелостта им. А може би им е повлиял и фактът, че вече не 
получават такава безрезервна подкрепа от Москва, както е било преди 1953 г. Или са 
натрупали грехове и се страхуват да не бъдат разобличени в обстановката на непо- 
зната по мащабите си публичност. Властта се пукаше по всички шевове, като осъден 
на смърт тя се мъкнеше подир хаотичното движение на историческия процес. 

Емоционално най-силно ме потресе вестта за погребението през 1956 г. на 
група „червени” генерали, екзекутирани тайно от властимащите начело с Ма- 
тияш Ракоши. Огромни снимки показваха военни ритуали и траурно шествие 
с десетки хиляди участници, което прекосява централните булеварди на Буда- 
пеща. Всичко това смразяваше кръвта и караше читателя да вдигне ръка срещу 
убийците. Такива фрагменти и сцени запълваха първите страници на унгарската 
преса, даже на културния седмичник. На 6 октомври с.г. препогребаха убития от 
Ракоши виден комунистически деец Ласло Райк, присъстваха неговите другари 
и 200 000 будапещенци. Това с още по-голяма сила потвърждаваше разбирането 
ми, че старото ръководство на държавата и партията не заслужава пощада, че то 
отдавна е трябвало да бъде отстранено и съдено за престъпления срещу собстве- 
ните си другари и народа. 

Затова, когато през октомври 1956 г. Унгария пламнаха масови демонстра- 
ции и призиви срещу властта, не се изненадах кой знае колко, камо ли да се въз- 
мутя. Приех ги като закономерност. Тогава си изработих формула за това как 
протича на практика народният бунт. В зародиша си бунтът е затворен в мъл- 
чалива съпротива или в случайни вопли, в безропотно понасяне, което успоко- 
ява властниците, че ще избегнат „най-лошото”. След това изведнъж, без преду- 
предителни знаци, бунтът избухва като вулкан, чиято лава покрива всичко - и 
мъртви скали, и живи полета. Бунтът ражда в геометрична прогресия стихийни 
отмъстителни чувства, неподвластни на рациото. 

В нашите вестници без колебания обявиха октомврийските събития за кон- 
трареволюция. Особено когато се отвори границата на Унгария с Австрия, когато 
Имре Наги обяви „неутралитет” и призова Запада за помощ. Тогава и Съветската 
армия се намеси безпрецедентно, за да потуши бунта в страната. Аз не можех да 
се доверя на квалификациите за унгарските събития в българската преса и радио, 
тъй като бях запознат предварително с генезиса на бунта, имах впечатление и кои 
са участниците в него. Бях вече научил, че партийното и комсомолското ръковод- 
ство на Будапещенския университет са се присъединили към демонстрантите, 

заели са командни позиции в столичния въстанически комитет. Познавах част 
от тези хора - те в никакъв случай не можеше да бъдат наречени „контрареволю- 
ционери”. Как можеше да бъде обявен за агент на империализма Имре Наги, пре- 
миер, член на Политбюро, виден икономист, политически емигрант в СССР след 
Унгарската съветска република от 1919 г.? Или друг крупен деец на компартията 
-Теза Лошонци: Нелепо беше да бъде причисляван към враговете на социализма 
обожаваният от мен деец на световното комунистическо движение Дьорд Лукач, 
приел министерски пост в кабинета на Имре Наги. 

Наред с това бях информиран, знаех достоверно, че огромният контингент на 
т.нар. контрареволюция са работническите маси от Чепел и Обуда, от индустриал- 
ните квартали на Будапеща и на останалите унгарски градове. В ръководството на 
бунта ключовите позиции по места бяха овладени от комунисти, проверени пар- 
тийни кадри. Нямаше съмнение, че става въпрос за разцепление в партията, че да- 
леч по-голямата част от нея в началото словесно, след това и соръжие воюва срещу 
довчерашни свои другари. Първите искаха социализмът да бъде обновен, докато 
вторите защитиха статуквото и прикриването на вредни практики отпреди 1956 г. 
Имаше трети, които се опасяваха, че сляпата конфронтация в последна сметка ще 
доведе до реставрация на капиталистическия строй. Магияш Ракоши и неговите 
поддръжници бяха обвинени заради обърканото икономическо и социално поло- 
жение в страната. И заради извършените репресии над комунисти, впрочем по-ма- 
щабни, отколкото в България. И заради узурпираната държавна и партийна власт 
от привилегирования елит, който манипулира народа. И заради формализирането 
на идеята за власт на работническата класа. Имре Наги настояваше за реформи, 
които напомняха избрания от Йосип Броз Тито югославски път на социалистиче- 
ско развитие (след 1948 г. Тито беше набеден за агент на световния империализъм). 
В Съветския съюз се уплашиха от новата унгарска алтернатива: повече свобода и 
демокрация, многопартийност, частен дребен и среден бизнес, творческо разкре- 
постяване в духовната област и прочее. 

Всъщност унгарските комунисти решиха да направят една следваща стъп- 
ка от десталинизацията като обществен процес, стъпка, която съветските ли- 
дери сметнаха за недопустима. Унгарците се заеха, наред с останалите реформи, 
да извършат радикална смяна на елита на Унгария, да направят исторически 
завой към „общество на съветите”, към контрол, упражняван непосредствено 
от народа и работничеството. Поставиха ребром въпроса да бъдат премахнати 
привилегиите за унгарските управници. Според мене тези действия допълни- 
телно разтревожиха съветските ръководители, придобили определени права и 
привилегии за себе си през Сталиновия период. 

Комунистите на Унгария нарушиха и друга конвенция: да не се дискутират 
наложените от Москва отношения между СССР и останалите източноевропейски 
социалистически държави. Те за първи път обосновано защитиха становището, че 
тяхната страна не приема съветския модел на социалистическо развитие, че мето- 
ди и практики, допустими за руснаците, са неприложими в унгарски условия, даже 
са вредни. В този план оспориха тезата, развита от Сталин, за ускорено внедряване 
на социалистическата система в източноевропейските съюзнически държави. На- 
помниха как под съветски диктат е ликвидирана идеята за народна демокрация 

(тогава в Унгария с огромен пиетет се говореше за Георги Димитров и неговия до- 
клад на УП конгрес на Коминтерна - Дьорд Лукач публикува отделна брошура във 
връзка с идеите, развити от големия български революционер). А представата за 
народна демокрация се базира върху органичността на историческия развой; вър- 
ху съобразяването с националната самобитност и култура; върху продължител- 
ността на „преходния период, преди да се започне „строителство на социализма”; 
върху трайния съюз с други политически партии; върху гъвкавото съжителство с 
различните видове собственост (в България се съдействаше за съюз между левите 
сили и „патриотичните индустриалци”). 

Ето защо за мене случилото се през 1956 г. в Унгария още тогава беше факт с 
историческо значение, който не бива да се осъжда така безапелационно. Но тряб- 
ваше да изминат десетилетия, да преживея и съветската перестройка, за да мога 
да твърдя убедено и нещо друго: Унгарската революция е първи опит за необхо- 
димото обновление на социализма в Унгария, в Европа и света! Тази революция 
доказа, че когато проблемите и противоречията в социалистическата система 
не се решават навреме, те се превръщат в ожесточени и антагонистични, стига 
се до фаза въоръжен сблъсък, гражданска война, революция! В същото време, 
ако унгарското обновление на социализма не беше насилствено преустановено 
от Съветската армия, можеха да се разкрият реални перспективи за „презареж- 
дане” на европейския социализъм, при ефикасно отричане на крупните грешки, 
допускани през предишния етап. Щеше да се проумее отрано, че социализмът без 
непрекъснатото си реформиране губи историческата битка за оцеляване и успех. 
Победата на унгарските реформатори можеше да повлияе и на процесите вътре 
в СССР а ив останалите социалистически страни, за да може преустройство- 
то, започнато от Никита Хрушчов, да продължи и в следващите десетилетия на 
ХХ в., за да не се стигне до застойните Брежневски времена и последвалия крах 
на социалистическата система в Съветския съюз и в Източна Европа. 

Макар след 1956 г. новият унгарски ръководител Янош Кадар да положи 
максимални усилия за разширяване на процесите на демократизация и за нов тип 
социалистическо изграждане, консумираната вина с бруталното потъпкване на 
унгарската революция продължаваше да тежи през втората половина на ХХ век. 
Няма как днес, от дистанцията на времето, да не се подчертае, че една от най-го- 
лемите исторически грешки на съветското ръководство и лично на Н. Хрушчов е, 
че дадоха съгласие за военна интервенция на Съветската армия в Унгария. Което 
допълнително засили антируските настроения на унгарците и спря спасителните 
за социализма опити за реформиране на съветския модел. Почувствах се безпо- 
мощен, когато разбрах, че руски млади войничета са били заставяни да стрелят 
от танкове по участниците в масов народен митинг пред унгарския парламент. 


П. 

С разгрома на Унгарската революция беше нанесен огромен удар и върху 
международното комунистическо и работническо движение. До 1956 г. симпатии- 
те на голяма част от западната интелигенция бяха към комунизма и СССР и това 
се отнасяше не само до лявомислещите хора в Европа и в света. Отдръпването 
на видни интелектуалци от Съветския съюз и от лявата идеология, настъпило 

на Запад след Сталиновите репресии през 30-те години на века, беше до извест- 
на степен преодоляно по време на Втората световна война. Повлия решаващата 
роля на СССР и на съветската армия за победата над фашистка Германия и за 
коалирането на СССР със САЩ, Великобритания и Франция. 

Унгарските събития/революция обаче се отразиха разрушително на тези на- 
строения, внесоха разнобой сред левите интелектуалци, провокираха протестни 
реакции на знаменити западни представители на културата, предизвикаха криза 
и разкол в компартиите на Западна Европа. Това хвърли сянка и върху историче- 
ския образ на Никита Хрушчов като демократ и реформатор на сталинизма. По 
този начин ядрото на западната интелигенция престана да е опора на социалисти- 
ческия лагер, а съветското общество, с принос от току-що приключилата световна 
война, загуби сякаш дотогавашните си притегателни черти. Западноевропейската 
интелигенция започна остро да критикува СССР и социалистическите страни, да 
ги обвинява в недемократизъм и грубо насилие. Моето мнение е, че „болестите”, 
които сполетяха западноевропейските компартии, бяха резултат не толкова от раз- 
обличаването на култа към Сталин в СССР, колкото от потушаването на възгла- 
вения от унгарската комунистическа партия бунт срещу Сталиновата система за 
построяване на социализма. 

В по-нататъшния развой на октомврийските събития в Унгария се намесиха 
и други политически сили, емигрантски организации, представители на бивша- 
та аристократическа прослойка и на буржоазната класа, декласирани елементи 
и др. Те се опитаха да използват въоръжения сблъсък между унгарската социа- 
листическа държава и Съюза на съветските социалистически републики в свой 
интерес. Можаха обаче да организират само отделни акции на съпротива и кър- 
вава разправа с комунисти и служители в органите на сигурността. За повече не 
им стигнаха сили, попречи им и развоят на бунта. Стъписващи бяха сцените на 
„бял терор”, реализиран от тълпи, които довчера славословеха социалистическо- 
то правителство. За съжаление новата социалистическа власт в Унгария не успя 
след Втората световна война да превърне (както обещаваше) унгарския лумпен 
пролетариат, увеличил контингента си през управлението на адмирал Миклош 
Хорти, в съзнателно работничество. Напротив, разнобоят между думи и дела в 
държавната политика увеличи нравствената безпътица на огромна част от трудо- 
вата армия на Будапеща и на големите урбанистични центрове. 

У нас се акцентира на водещата роля на декласирали се типове, на западни 
разузнавателни центрове, на католическата църква в лицето на кардинал Минд- 
сенти ит.н. Нарочно се спести истината, че в същата революция главна роля има- 
ха по-голямата част от кадрите на компартията, тръгнали срещу останалата й 
част, която предпочиташе да запази статуквото и да не влиза в конфронтация със 
съветското ръководство. 

Днес в Унгария се налага нова, либерална по своето естество и изцяло ма- 
нипулативна версия за Унгарската революция от 1956 г. Тя представя унгарския 
бунт като насочен не просто срещу определени практики на социализма, а въоб- 
ще срещу социалистическата идея и система. Бунт за възстановяване на буржоаз- 
ното общество и на неговите ценности, тотално обърнат против компартията и 
нейния кадрови потенциал. 

Съществува и друг вариант на същата интерпретация. Според него, докато 
историята прокарва своите нови пътища, а унгарският народ след Втората светов- 
на война е настроен изцяло враждебно към новата власт, комунистите, включи- 
телно и Имре Наги, след смъртта на Сталин, се оплитат във въгрешнопартийни 
борби, в остри противоборства и интриги. Тоест те, като представители на една то- 
талитарна система, съпоставима с нацизма и фашизма, са обречени (целокупно) да 
изпаднат в дълбоко непознаване на унгарската история, да са чужди на унгарския 
живот. Например на 23 октомври, когато избухва бунтът на унгарците в подкрепа 
на Полша, където репресираният Владислав Гомулка е оглавил полската компар- 
тия, Имре Наги все още наричал участниците във въоръжените отряди „контраре- 
волюционери” (съгласно либералните идеолози това е типична слепота, тесногръ- 
дие и липса на реализъм у всеки индивид, възприел идеите на комунизма). 

Според мене такъв прочит на близката история също е резултат на една от 
манипулативните техники на съвременната либерална мисъл в Унгария, която 
съзнателно не говори за дълбоките корени на лявото движение в Унгария, за со- 
циалдемократите и комунистите в биографията на унгарския ХХ в., както и че през 
периода непосредствено след 1945 г. унгарските комунисти провеждат политика, с 
която се солидаризира по-значителната част от унгарското общество. В този аспект 
не само реалистичната политика на Янош Кадар след октомври 1956 г., която е в 
интерес на широките народни маси, но и традициите на унгарското работническо 
движение обясняват защо няколко месеца след кървавите събития броят на пар- 
тийните членове от 40 000 през декември нараства на 400 000 души. 

Либералната критика смята, че издигнатият от Кадар девиз „Който не е про- 
тив нас, е с нас!” представлява „обтекаема и неясна амалгама от липсата на свобода 
като цяло и на достъпа до някои отделни свободи”, израз на „смекчаване на репре- 
сиите” (Ласло Контлер) и пр. По този начин преднамерено се премълчава, че тази 
идеологическа формула на Кадар е концентрат на нова лява политика, принципно 
по-близка до тежненията на унгарския народ. Не се взема предвид и това, че върху 
общественото мнение повлиява още изборът на Кадар в новото ръководство на 
партията да влязат уважавани комунисти реформатори - Дьорд Марошан, Ференц 
Мюнних, Дюла Калаи, Дьорд Ацел, Дежьо Немет, Йеньо Фок и други. 

Връщайки се към интерпретацията, която либералната критика прави на 
унгарските събития от 1956 г., за кой ли път се убеждавам колко несъстоятелен 
е опитът на днешните унгарски либерали да се представят за наследници на ор- 
ганизаторите на Унгарската революция от 1956 г., да трактуват тази революция 
като ръководена (в последна сметка) от унгарската буржоазия и нейната либе- 
рална интелигенция. Това, както се вижда, не отговаря на историческите факти. 

Обобщено, унгарските събития не бяха организирани за възстановяване на 
буржоазната система, а за радикално обновяване на социализма! Водачи на тези 
събития бяха комунисти и комсомолци, интелектуалци, изповядващи лявата 
идея. А основни участници - огромни маси от унгарското работничество, сред 
които нерядко надделяваха временните интереси на многолюдния лумпен про- 
летариат на Унгария. Унгарските селяни се възторгнаха по-слабо от бунта. Може 
би се уплашиха от реставрация на старата грозна действителност - с крупните 
земевладелци и чифлиците, сравними с латиноамериканските латифундии. 

Обособиха се и групи от хора, които искаха да отвоюват реванш от новата 
власт в полза на буржоазното господство. В хода на събитията те увеличиха своето 
влияние, станаха автори на немалко антикомунистически провокации. Опитаха се 
да придвижат вълненията в посока, противоположна на намеренията на ръково- 
дителите на новите процеси в унгарския политически живот. Но те, както подчер- 
тах, нямаха достатъчна сила да извършат прелом, подобен на прелома, реализиран 
в Унгария в края на 90-те години на ХХ век. 

Прецизното дефиниране на унгарските събития от октомври 1956 г., като тер- 
минология, не е толкова лесно. В Речника на чуждите думи от 1964 г. (изд. „Наука 
и изкуство”) в елементарен вид са синтезирани три характеристики на лексемата 
„революция”: „1. Преврат в обществено-политическите отношения, при който по- 
литическата власт преминава от една обществена класа в друга. 2. Прен. Основен 
преврат в някоя област на науката, културата и изкуството. 3. Остър скокообразен 
преход от едно състояние в друго, от едно качество в друго.” 

Според мен първото тълкуване на „революция” е несъотносимо към унгар- 
ските събития. Още по-малко второто. Третата интерпретация обаче е валидна: 
действително става въпрос за „остър скокообразен преход от едно състояние в 
друто, от едно качество в друго”. 

Унгарските либерали официализират първото значение на „революция, да- 
дено в Речника на чуждите думи. Те искат да докажат, че замисълът и реализацията 
на унгарските събития означават „преврат в обществено-политическите отноше- 
ния, при който политическата власт преминава от една обществена класа в друга”. 
В този план извършват няколко манипулации на историческия материал от мина- 
лото. Първо, общите лозунги за промени в социализма те разчитат като „преврат в 
обществено-политическите отношения” със съответни последици във властовите 
структури. Нарочно акцентът се премества от работничеството върху социални 
сегменти и представители на вътрешната буржоазия и на емигрантските кръгове. 
Или - унгарското работничество се изобразява като основния борец за реставра- 
ция на буржоазната власт! Водачите на революцията Имре Наги или Теза Лошонци 
се портретуват не като борци за обновяване на унгарския социализъм, а като лич- 
ности, променили издълбоко своите убеждения. Превръщат ги в прогледнали дей- 
ци на новобуржоазния интерес. Отглас от подобна трактовка може да бъде открит 
в съвременни политически документи на унгарската десница, в користни текстове 
на историческата наука в Унгария. 

Унгарските събития коригираха и една утвърдена представа в марксическата 
наука, според която през социализма са невъзможни дълбоки кризи. Кризи, които 
довеждат до антагонизъм в обществените отношения, до катастрофална „вътреш- 
новидова борба”; които се съпровождат с въоръжени противопоставяния и сблъ- 
съци между довчерашните единомишленици. Революцията от 1956 г. показа, че и 
по време на социализма са възможни кризи от порядъка на кризите, които раз- 
търсват буржоазното общество. В случая обясненията не би трябвало да се търсят 
непременно в злосторства на „врага с партиен билет” или в реваншистки действия 
на „остатъци” на едрата и дребната буржоазия, поощрена от „световния империа- 
лизъм”. Защото тези кризи се зараждат и узряват в сблъсъка между социалистиче- 
ския господстващ слой, който държи на статуквото, и между социалистическите 

сили, които - осъзнали гибелните последици от социалния и политическия застой 
- повеждат битка/война за радикални промени в социалистическото общество. 

Тук, както проличава, аз представям унгарската революция като пълна с про- 
тиворечия и вътрешни борби, без да отричам съучастието в нея на социални сили, 
които не приемат или воюват срещу лявата идея. Наблягам върху водещите фак- 
тори на революцията, върху основния класов и партиен контингент, върху облика, 
ориентацията на нейните водачи. Както казах, ставаме свидетели на крайно кон- 
фронтационен етап от десталинизацията на унгарското общество, при неприми- 
римо стълкновение във върховете на Унгарската работническа партия. 

Когато Имре Наги стана за първи път премиер през 1953 г., той настояваше 
за реабилитация на екзекутирания партиен деец Ласло Райк; за ликвидиране на 
трудовите лагери; за свобода на частната инициатива; за създаване на Патриоти- 
чен фронт, който да обедини главните опоненти на Ракоши. И наред с това Наги 
обещаваше повишаване на жизненото равнище; акцент върху леката промишле- 
ност; условия за излизане от кооперативните стопанства; намаляване на обемите 
на втория петгодишен план и други. 

Програмата на Наги предизвика трус в ръководството на партията. През 
1955 г. Имре Наги беше свален от поста си и изключен от партията, което се смет- 
на за „реставрация” на Ракоши, но и на Ерньо Герьо, може би най-верния сподви- 
жник на бившия унгарски лидер. Този репресивен акт не прекрати вътрешните 
битки, раздиращи партията. А ив различните граждански организации, главно 
писателски и студентски, настояваха за окончателна раздяла със сталинизма. Па- 
радоксът е, че докато обществото като цяло симпатизираше на Имре Наги и на 
несъгласните със статуквото интелектуалци, в Унгарската работническа партия 
за главен секретар бе избран Ерньо Герьо (в онзи момент събрал срещу себе си 
по-значима публична омраза, даже в сравнение с М. Ракоши). 

Според мене за необратимостта на случващото се спомогна, както отбелязах, 
и неадекватното поведение на партийното ръководство, което заемаше ту прека- 
лено твърда позиция срещу своите опоненти, ту се поддаваше на политическа па- 
сивност, едва ли не вцепенение. Стохилядни или двестахилядни тълпи вече изли- 
заха да протестират по централните булеварди на столицата, а политическият елит 
предпочиташе да се самозатваря. Не се даваше навременен отговор на различните 
искания на унгарците, което още повече ги ожесточаваше. Населението (най-ве- 
че студентската младеж) призоваваше премиерското кресло да бъде заето отново 
от Имре Наги, а в партията да се извършат сериозни кадрови промени. Издигаха 
се лозунги за свобода на словото и печата, за организиране на многопартийни из- 
бори, за привличане към отговорност на Ракоши и най-близкото му обкръжение, 
както и за обявяване на 15 март (деня на Унгарската революция от 1948-1949 г.) за 
национален празник. Инертността в държането на тогавашните партийни ръково- 
дители породи немалко деформации, крайности и радикализиране в обществени- 
те настроения, които вероятно можеше да бъдат избегнати или смекчени. 

Според мене Герьо направи непростима грешка, като официално нарече бун- 
товниците „контрареволюционери”, „сбирщина” и пр., молейки в същото време 
за съветска военна помощ. Така на 24 октомври 1956 г. съветски танкове навля- 
зоха в Будапеща, което допълнително нагнети обстановката. От това се възпол- 

зваха поддали се на необуздани емоции граждани, както и будапещенската лум- 
пениада, позволила си на публични места да ликвидира работници на унгарската 
Държавна сигурност. Събитията клоняха към дясно разюздан и хаотичен развой, 
към разгул/произвол на тълпата, подсилени от съпротивата на унгарското насе- 
ление срещу навлизането на Съветската армия в Унгария и нейното директно 
използване за смазване на бунта. Ето как един непремислен ход на руснаците и 
на унгарския партиен ръководител Ерньо Герьо доведе до лош резултат, едва ли 
очакван от тях. 

Имре Наги зае за втори път поста министър-председател през нощта на 23 
октомври 1956 г. В началото и той, както споменах, използваше квалификацията 
„контрареволюционери” за участниците в масовите вълнения. Но скоро проме- 
ни лексикона си. Още повече че Герьо на 24 октомври бе заменен като ръководи- 
тел на партията от Янош Кадар. Наги формира кабинет с участието на уважавани 
партийни дейци, но и с представители на Партията на дребните собственици. 
Той заговори за „национално демократично движение", което реализира въжде- 
ленията на народа. Унгарската работническа партия я преименуваха на Унгарска 
социалистическа работническа партия и начело на нея застанаха Наги, Кадар, 
Лошонци, Лукач, Донат и други известни комунисти реформатори. 

На 28 октомври 1956 г. Имре Наги, сред въртопа от кървави инциденти и 
масови кръвопролития, излезе с пакет от мерки, които и днес предизвикват дис- 
кусии, особено сред леви кадри от бившите соцдържави. Наги поиска съветските 
части да напуснат Будапеща, Държавна сигурност да бъде реорганизирана, да се 
възстанови многопартийната система, унгарските ръководители от 50-те години 
да напуснат страната. Два дни по-късно Наги изостри още повече ситуацията, 
като наред с настояването за вътрешни реформи оповести, че Унгария напуска 
Варшавския договор, обявявайки се, по-подобие на Австрия и Финландия, за не- 
утрална държава. На 4 ноември съветски части реализираха втори щурм. Съпро- 
тивата на бунтовниците беше сломена. На същата дата Янош Кадар обяви създа- 
ването на унгарско работническо-селско правителство и че за възстановяване на 
конституционния ред е повикал съединения на Съветската армия. 

Това е възможно най-синтезираната графика на фактите, свързани с развоя 
на Унгарската революция - начало, развитие, кулминация и финал. Потвърждава 
се, че независимо от допуснатите грешки по време на революцията, независимо 
от опасните деформации в един или друг момент от нейното протичане, от наме- 
сата в нея на чужди на социализма сили, тя презентира срещата на две основни 
тенденции в Унгарската работническа партия, противодействието между хора, 
които воюват за обновяване на социализма, и хора, които бавят или реагират 
срещу реформите, следват идеологически догми и фантоми, далечни на настрое- 
нията, тежненията и идеите в обществото на Унгария. Ясно се вижда, че по своя 
характер тази революция ратува за дълбоки промени в социалистическата систе- 
ма, а не за възстановяване на капиталистическия строй. 

През март 2012 г. д-р Радко Ханджиев ме запозна със своя статия, поместена 
във февруарския брой на сп. „Ново време”. Статията е озаглавена: „Унгарската ре- 
волюция 55 години по-късно”. Р. Ханджиев като историк застъпва възгледи, които 
аз съм почерпал в голяма степен от собствен опит и преживявания. Той определя 

Унгарската революция като „пръв опит” за „грансформация към социализъм с чо- 
вешко лице”. За да подкрепи твърдението си, Ханджиев цитира „Проект за ком- 
промисно решение на унгарския въпрос” (6.Х.1956 г.), подготвен от Ищван Бибо 
- един от идеолозите на случилото се в Унгария. Проектът предвижда, както пише 
авторът на студията: 

„1. Унгария е парламентарна република. 

2. Общественият строй е социалистически, преобладаващите средства за 
производство са обществена собственост и по-точно: 

- запазват се завоеванията на поземлената реформа от 1945 г.; частната 
собственост върху обработваемата земя се ограничава до 40 холда (200 дка); 

- мините, банките и тежката промишленост са държавна собственост; 

- заводите са колективна собственост, основана на принципа на работническо- 
то самоуправление; работниците притежават акции и получават дял от печалбата; 

- свобода на частната инициатива и предприемачество в рамките на плано- 
вото стопанство при забрана на експлоатацията; 

- защита на труда и свобода на работническите сдружавания; 

- всеобщо обществено осигуряване. 

3. Нанесените имуществени и морални вреди се възмездяват до размера на 
отнетите жилища, унищожения инвентар и отнетите резултати от личния труд, 
но в никакъв случай до размера на отнетите икономически позиции във властта; 
собствениците на одържавени имоти след 1945 г., на предприятия и акции, както 
и едрите земевладелци и техните наследници не се обезщетяват. 

4. Реорганизация на държавната администрация съвместно с комитетите на 
местното самоуправление. 

5. Пълна религиозна свобода при отделяне на църквата от държавата. 

6. Тези правила имат силата на конституционна разпоредба, неотменяеми са 
за срок от 10 години; след това могат да се изменят само с референдум, при учас- 
тие на не по-малко от две трети от имащите право на глас (вариант: с две трети 
парламентарно мнозинство). 

7. Конституционният съд прогласява за противоконституционна всяка пар- 
тия, която не признава горните правила. Забранява се и всякаква дейност, про- 
веждана чрез печат, събрания или по друг начин, целяща промяната на установе- 
ния обществено-политически строй. 

8. Проектът предвижда стратегическите интереси на Съветския съюз в Цен- 
трална Европа да се гарантират с двустранен договор, който да утвърди излиза- 
нето на Унгария от Варшавския договор” 


Ш. 

Унгарската революция от 1956 г. не е стихиен акт, макар в нейния ход да има 
немалко прояви на импровизация. Изказванията на политически дейци като Имре 
Наги, Гейза Лошонци, Дьорд Лукач, аи на Ищван Бибо, красноречиво свидетелстват 
за теоретическата и практическата обосновка на революцията като придвижване 
не от социализъм към капитализъм, а от социализъм към нов тип обновено со- 
циалистическо общество. След смъртта на Сталин в Унгария започнаха разговори 
за ревизия на класически постановки на марксизма във връзка с реалностите на 

ХХ в, за нови съотношения между интернационализма и националната идея, за 
по-активен обмен на идеи в световен мащаб. 

В студията си Р. Ханджиев сочи и други постановки на И. Бибо, които кон- 
кретизират моите размисли за Унгарската революция: 

„Младежта, работничеството и войнишката маса, които извършиха революци- 
ята, в голямата си част са привърженици на социализма: Борбата е насочена против 
„потисническата бюрократична диктатура”, против „тоталитарната власт на експло- 
ататорската партийна бюрокрация” (Бибо). Ханджиев набляга и върху два момента, 
които не присъстват в моя преглед на унгарската революция. На първо място, широ- 
ко разпространената на Запад теза, че СССР и САЩ тогава сключват негласно спо- 
разумение да бъде потъпкан с кръв бунтът на въстаналите унгарски маси. Западът е 
предпочел, според това гледище, да не предизвиква остра конфронтация със съвет- 
ския блок, която би могла да доведе до „взаимно унищожение”. СССР от своя страна, 
чрез смачкването на бунта слага край на „един пример за подражание” (Бибо). 

Становището, че унгарците извършват събитията не в името на капиталис- 
тическата реставрация, се подчертава от Ханджиев и чрез изказване на Жан Пол 
Сартър, който категорично казва: „Въоръжените работници нямаха намерение 
да върнат фабриките на капиталистите: С оглед на топографията на моите спо- 
мени и виждания е нужно да допълня, че Имре Наги, станал премиер на 4 юли 
1953 г. и месец преди това нарекъл държавата на Ракоши „полицейска”, още през 
онзи по-ранен период оповестява нова правителствена програма за реформи. Тя 
предвижда намаляване на цените на „основните хранителни продукти”; увелича- 
ване на „дела за потребление”; облекчаване на положението на селските стопани, 
включително и възможност „за излизане от кооперативите”; закриване на лаге- 
рите; частична амнистия; нова политика по религиозния въпрос и др. Проекти- 
рат се и параметрите на една многопартийна система. 

У нас историята на работническото движение в Унгария е слабо позната. 
Малцина знаят, че социалдемократическото и комунистическото движение в 
тази страна са със солидни традиции, че едни от видните представители на ляво- 
то движение в Европа през ХХ в. са унгарци. Затова не би трябвало да се учудва- 
ме: немалко от идеите за реформи на социализма идват от Унгария. Показателно 
е още, че и през годините на прехода унгарските социалисти неведнъж са се рад- 
вали на сериозни успехи в страната си, за разлика от сегашната ситуация, когато 
везните прекалено се накланят към интересите на САЩ. 

За разлика от България, в която основните социални борби на новата епоха 
се изнасят и ръководят от компартията, в Унгария традиционно силната партия 
през първата половина на ХХ век е на социалдемократите, те са локомотивът на 
историческото движение в лагера на левицата. „Болшевизацията” на унгарската 
левица през 20-те години се извършва при напрегнато дискутиране върху левите 
ценности, с центриране върху етиката и насилието, социалната истина и цената 
на пролятата кръв. Една от драмите на унгарския път след 1945 г. е, че коалиция- 
та между комунисти и социалдемократи бързо бива ликвидирана чрез масови 
репресии срещу актива на Унгарската социалдемократическа партия. 

Другият драматичен момент настъпва след 1953 г., когато комунистите ре- 
форматори, ръководени от Имре Наги, трябва да се справят с апарата на една 

държава, определена от тях като „полицейска”. Това предизвиква ново разделение 
между унгарските комунисти, стигащо до ожесточени полемики и стълкновения. 

Най-безкомпромисно протече следващото конфронтиране в партията, ко- 
гато съдбовно се разделиха Имре Наги, водачът на революцията, и Янош Кадар, 
втората по значение фигура сред комунистите реформатори. Имре Наги се обяви 
за защита на новата лява революция до победен край, без да отчете, че се изправя 
пред огромната сила на Съветската армия. Ако пък е бил наясно, това означава, 
че чрез проливане на кръв е искал да начертае нов ориентир за комунистическо- 
то движение в Унгария. Надявал се е, че историята не само ще го оправдае, но и 
ще реализира идеите, заради които загива. В плановете му може би са попадали и 
поражение на революцията, и репресии след това, и окупация на Унгария. Трудно 
е да се предположи, че с обръщението за помощ към Запада и с решението Унга- 
рия да излезе от Варшавския пакт Имре Наги е целял аплодисменти от Москва. 
В онзи исторически период СССР нямаше как да остане безучастен пред такова 
нарушаване на баланса на силите в Европа; близко до ума беше, че в такъв случай 
намесата на съветските войски ще е неизбежна. 

Излиза, че Имре Наги се е надявал на „посмъртна реабилитация” за себе 
си и за позициите, които отстоява. Едва ли е възможно да е бил до такава степен 
идеалистично настроен, та да се е надявал, че съветското ръководство ще приеме 
„свършените факти” и ще позволи на Унгария да е със статут на независима дър- 
жава като Австрия. По-скоро Наги е бил наясно, че СССР ще оцени действията 
на „унгарските другари” като преминаване в друга, „враждебна” световна систе- 
ма. Същевременно не ми се иска да вярвам, че Имре Наги е живял през онези 
дни и нощи с отмъстителната мисъл да накаже руснаците и своите вътрешнопар- 
тийни опоненти чрез взривно нарастване на русофобията в отечеството си и да 
е бил дотолкова изтерзан, че да не предвиди как подобен развой ще предизвика 
огромни загуби за унгарската лява идея през следващите десетилетия на века. 

В тази трагична ситуация на историята Янош Кадар направи друг избор за Ун- 
гария. Заедно с част от комунистическия елит на реформаторите той взе решение 
да спаси основните идеи на революцията на базата на компромис със съветското 
ръководство. Този акт на Кадар сега се интерпретира от различни гледни точки. Но 
според мен тогава Кадар е оценил призива на Имре Наги за революция докрай, то- 
ест до окончателното й ликвидиране от Съветската армия (нейната интервенция 
според Кадар е била неизбежна!), като авантюра, която ще уязви дълбоко социа- 
листическата насоченост на революцията. Нещо повече, ще отключи разрушителни 
сили. Вътрешният му мотив е бил да съхрани - чрез „компромис” - движещите ме- 
ханизми на демократизацията, на социалните завоевания в обновяваща се Унгария. 

Ако има истински репресиран комунист между унгарските реформатори в 
онзи момент, това е Янош Кадар. Арестуван след уволнението си като вътрешен 
министър от спецслужбите на Матияш Ракоши, той бива подложен на невероятни 
инквизиции: забивани са клечки под ноктите му, осакатени са му жизненоважни 
органи. През 1956 г. Кадар обаче предпочете да загърби обидите и честолюбието, 
за да се заеме със спасяване на онова, което е останало за спасяване. Застана наче- 
ло на политически поврат, който гарантира - въпреки всички рискове - продъл- 
жаване на новия унгарски път като пример за съвременен социализъм. 

Янош Кадар, поне в моите очи, е най-крупният обновител на социализма 
от втората половина на ХХ в., наред с Дън Сяо Пин. Той осъществи в унгарския 
живот огромен преход от командната система на социализма към неговата на- 
роднодемократична ориентация. Показа качества на човек, способен да се жерт- 
ва за кауза, на която се е посветил. Под негово ръководство Унгария след 1956 г. 
разкри предимствата на социализма, освободен от догми. Логично беше, след 
като се разграничи от Имре Наги, Кадар да си спечели силни врагове. Въпросът 
е, че през следващите години той заслужи признателността на милиони унгарци. 
На погребението му през 1989 г. се стекоха сто хиляди будапещенци, въпреки 
започналата в държавата масова кампания за неговото политическо дискреди- 
тиране. Неслучайно унгарски политици и интелектуалци, които през 90-те го- 
дини на ХХ в., така да се каже, употребиха Унгарската революция от 1956 г. за 
реставрация на буржоазния строй, днес откровено струпват върху паметта на 
Янош Кадар куп непристойни оценки - изобразяват го като символ на вековечен 
политически цинизъм, като „най-мразения човек в Унгария”. 

Но даже и те, най-крайните критици на Кадар, така или иначе са принудени 
да признаят историческите му заслуги за подема на Унгария през втората половина 
на ХХ век, за постепенното разширяване на демократичните придобивки. Ласло 
Контлер в „История на Унгария” (С., изд. „Рива”, 2009 г.) пише дословно: „Неговото 
правителство може би се е основавало върху реалистична оценка на положението 
в страната с оглед на международните отношения, може би се е съобразило с пре- 
доставените на страната възможности, което предопределя и решението на Кадар 
да се намеси, за да спести евентуални още по-тежки изпитания. 

Значението на Кадар би трябвало да бъде оценено и в неговото качество на 
политик, който решава конкретно проблемите на отделния човек - жизнения му 
стандарт; възможностите му за добро образование; осигуреното право на труд 
(по времето на Кадар безработицата е нулева) и др. Това е политика на „малки- 
те стъпки”, отлично набелязани и последователно провеждани. Кадар не действа 
стихийно, а съзнателно и с грижа за добруването на народа. Той не се поддава на 
лековатото печелене на популярност, а работи всекидневно за провеждане на на- 
ционален курс, който още през 70-те години беше определен като „унгарски модел” 
на социализма. 

В споменатата историческа книга на Ласло Контлер, както и в „История на 
Унгария” от Чила Ракоди (Видарез!, Ва!азз? Ват! иегет, 2003) се обобщават дан- 
ни за направеното през Кадаровото управление. Показателно е, че Кадар при- 
движва решаването на проблемите в Унгария поетапно. Той заздравява парти- 
ята, организира нов младежки съюз, печели още през 1958 г. избори с гласували 
за кандидатите на Народния фронт 99.690 от населението (при участие 98.490). 
Партийните членове достигат до 400 000 през 1957 г. Изследователите на Кадар 
подчертават и още един важен негов принос благодарение на замяната на слогана 
„Който не ес нас, е против нас” с „Който не е против нас, е с нас”. 

Изумително е как само за година-две след Унгарската революция правител- 
ството на Кадар успява рязко да повиши заплатите и пенсиите, да въведе „ди- 
ференцирано заплащане” в заводите, да понижи сериозно данъците за малкия 
и средния бизнес, на който предоставя широки права за развиване. При пълна 


109 


История 


свобода за самоопределяне унгарските селяни запазват 2000 кооперативни сто- 
панства, а 1000 престават да съществуват. 

Според Чила Ракоди повишаването на жизнения стандарт е „главен елемент, 
властови проблем на системата”, установена от Кадар. Високи са показателите в 
жилищното строителство, в развитието на леката промишленост, в автомобил- 
ната индустрия (автобусите „Икарус”), в химическата и фармацевтичната про- 
мишленост, в предприятията, произвеждащи телекомуникационни съоръжения. 
През 70-те години, посочва Контлер, „по добив на зърнени храни от декар Унга- 
рия изпреварва средните показатели на страните от Европейската общност, а по 
производство на месо, плодове и зеленчуци отстъпва само на най-развитите ико- 
номики в света. Като цяло по стандарт в селското стопанство Унгария се нарежда 
веднага след най-развитите осем държави в Европа”. 

Противниците на Я. Кадар наричат този национален просперитет „гулашов 
социализъм” или „хладилников комунизъм”. Но, както изтъкнах, унгарците още 
много години ще въздишат по Кадаровия социален хуманизъм. Тук се включват 
и предоставените им възможности да пътуват в чужбина, за развитие на родния 
туризъм. Туристите от чужбина достигат един милион. 

Янош Кадар затопля отношенията с католическата църква, като през 1964 г. 
постига споразумение „с Ватикана, с което държавата признава правото на Светия 
престол да ръкополага висшето духовенство в Унгария” (Контлер). Съвременни 
унгарски интерпретатори на Кадар, настроени не особено позитивно към него, 
оценяват културната му политика чрез „трите Т - Тилт, Тюр, Тамогат” - „забрана, 
разрешаване и подпомагане”, става дума за писатели и творби. Но според моите на- 
блюдения духовните процеси по времето на Кадар не бяха така еднозначни. Тогава 
много по-силно се акцентираше върху свободата за творчество и върху обмяната на 
културни ценности. До 1989 г. бяха сътворени шедьоври на унгарската литература и 
изкуство, утвърдиха се имена на унгарски интелектуалци със световно признание и 
слава. Така че случаите на ограничаване на творческите свободи в Унгария са мно- 
го по-малко в сравнение с останалите източноевропейски държави на социализма. 
Сега, когато и в Унгария (по подобие на България) се налага икономическа цензура 
над медиите и над творчеството, едва ли реалната свобода на унгарските интелекту- 
алци е по-значима от времето на Кадаровия „гулашов социализъм”. 

Преводач съм на теоретичната разработка „Харта на унгарския социалде- 
мократ” (вж. „Харта на унгарския социалдемократ и "българската пътека” от 
Чавдар Добрев, С., ИК „Христо Ботев” и фондация „Славяни”). Тя е подгот- 
вена от Програмна комисия, създадена с решение на ръководството на Унгар- 
ската социалистическа партия през 1989 г. В тази разработка се интерпретират 
общите основи на модерната социалдемокрация на базата на богат информа- 
ционен материал. Що се отнася до оценката за Кадар, според мен в „Хартата” е 
проявена едностранчивост. В раздела „Политическата структура” политиката, 
провеждана от Кадар, се определя като Ока анда, съгласно формулировка, 
дадена от Филип К. Шмитър. Ето го тезиса: „Есенцията на а анда-та е дик- 
татура, а демокрацията е случайност, докато при детосгаига-та демокрацията 
е същност, а диктатурата е само добавка. Пи а анда-та е такава автократична 
система, която допуска известно пространство (понякога за твърде голяма доза 

демокрация или за повече либерализъм в ограничени рамки). А детосга!ига-та 
е система, в която се изгражда полиархична институционална система на де- 
мокрация, но остава формата, което ще рече, че традициите на авторитаризма, 
според собствения им вкус, пригаждат към себе си и демократичните форми”. 

Моето мнение, изградено върху познаване на унгарската политика и кул- 
тура, е, че ако решим да се придържаме към казаното от Шмитър, би трябвало 
да интерпретираме Кадар като представител не толкова на ай анда-та, а на 
детостаита-та като осъществяване на демократичен порядък, при наличие на 
наложени от държавата норми. 

Унгарският политик Янош Кадар не беше долюбван от съветските лидери 
по времето на Леонид Брежнев. Известен е епизодът, когато в началото на 70-те 
Л. Брежнев пристига в Унгария със списък на привърженици на Кадар - рефор- 
матори, които трябвало да бъдат отстранени от политическия живот. Кадар, след 
запознаване със списъка, отвръща: „Липсва само едно име, моето.” 

Янош Кадар е един от първите европейски политици, които разпознаха ис- 
тинското лице на Михаил Горбачов. Той, големият унгарски реформатор, устано- 
ви навреме двуличното поведение на Горбачов, неговите действия срещу социа- 
листическата общност. Тази политическа прозорливост е още едно доказателство 
за несъмнените достойнства на унгарския лидер. 


Гу. 

Основното противоречие между Имре Наги и Янош Кадар възникна във 
връзка с решението за излизане на Унгария от Варшавския договор и с обръще- 
нието към Запада за помощ по време на най-ожесточените боеве в Будапеща. Янош 
Кадар прецени военнополитическия ход, предприет от Наги, като необмислен и 
отчаян. Дотогавашен най-близък сподвижник на Имре Наги, Кадар се противо- 
постави на премиера. Защото знаеше, че е невъзможно да се преразгледа следвоен- 
ното разделение на Европа. Още повече че след войната в Унгария бяха разположе- 
ни съветски военни части, това също трябваше да се има предвид. Я. Кадар е бил 
според мене и принципен противник на крайното конфронтиране с най-голямата 
държава на социалистическата система. Тревожел се е да не би т.нар. антисоциа- 
листически сили да вземат връх в кризисната ситуация в събитията и те да прерас- 
нат в контрареволюция. Той е искал да хвърли мост между различно мислещите 
участници в социалистическата общност, да постигне баланс на силите. Но в края 
на краищата застава на едната от воюващите помежду си позиции. 

Като мъченик на Сталиновия режим, Кадар осъзнава отлично, че внезапна 
промяна на историческата ситуация - при тогавашното съотношение на между- 
народните сили - е невъзможна. Това го принуждава да реализира мъчителни за 
съвестта си политически актове: решението да повика на помощ Съветската ар- 
мия или съгласието с екзекуцията на свои близки съратници начело с Имре Наги, 
с дълголетната присъда на други участници в революцията и с интернирането на 
трети. Би могло да се приеме, че решенията в тези случаи са ги вземали съвет- 
ските ръководители, а не Кадар. Но моята представа за Янош Кадар като мора- 
лен лидер ми подсказва какво море от мъка е трябвало да преплува във връзка с 
последвалите кръвопролития и с присъдите по бързата процедура. Става въпрос 

за огромна етична саможертва на Кадар в името на задачи и цели, които тепърва ще 
осъществява. Изконни задачи и цели на Унгарската революция от 1956 г.! Да, Ка- 
дар приема да бъде реформатор в границите на командно-административната сис- 
тема, което предопределя „историческата му вина”. Но неговата реформаторска 
политика ерозира съветския тип социализъм по начин, отговарящ на унгарското 
развитие. Разчупва стереотипи, преди него смятани за непоклатими. Създава до- 
бър жизнен стандарт за хората, разширява демокрацията, дава силен тласък на 
икономическите отношения със Запада. Унгарските граждани вече могат да четат 
литература от цял свят, да се ползват от информационните придобивки, да пъту- 
ват свободно навън, Унгария става член на МВФ, на Световната банка и други. 

За съжаление Янош Кадар, ръководител на малка средноевропейска държава, 
не можеше да влияе върху процесите в СССР, където промените се реализираха 
половинчато, а в края на 60-тегодини - в руслото на обществен и икономически за- 
стой. Неслучайно тринайсет години след Унгарската революция, през 1968-1969 г., 
избухна Пражката пролет, която предложи пакет от политически и икономически 
реформи за обновяване на социализма. Но и Пражката пролет, макар по-меко, бе 
смазана от военната машина на СССР и страните от Варшавския договор. Перио- 
дът на застоя засегна и Унгария, не толкова драстично. Кадар съумяваше да удържа 
придобитите свободи и равнище на живот в Унгария, което му костваше дистан- 
циране, подозрения, обвинения в ревизионизъм от страна на Москва. 

В унгарската литература има една емблематична пиеса - „Пламъкът на фа- 
кела”, написана от Дюла Ийеш, голям поет с френска интелектуална школовка от 
30-те години, с възгледи, синтезирали леви и народнически настроения. В него- 
вата творба се дискутира конфликтът между водача на Унгарската революция 
Лайош Кошут и водещия му генерал Гьоргей: какво да бъде тяхното поведение 
пред прага на поражението през фаталната 1849 г. Кошут е убеден, че не тряб- 
ва да се прави компромис с побеждаващата австрийска армия, получила военна 
помощ от Русия на Николай 1. Гьоргей го смята за исторически целесъобразно, 
ако се сключи примирие и не се допусне опустошителен финал на революцията. 
Кошут вярва, че неговата безкомпромисност ще разгори още по-ярко „пламъка 
на факела”, че така народната съпротива и борба ще постигнат върхове. Зато- 
ва се противопоставя на Гьоргей и на неговата фраза „Народът не ще война"; 
квалифицира постъпката на генерала като „историческо дезертьорство”. Ето я 
патетичната реплика на Лайош Кошут в края на произведението: „Да, ще се из- 
правя пред народите от цял свят и ще ги призова аз, неизкушеният оратор: кога- 
то борбата беше угаснала навсякъде, ние последни продължихме свещения бой, 
загивахме в стенания и кръв заради вас, потомци-победители” 

Двубоят между Имре Наги и Янош Кадар е сходен само като модел, като рамка 
на конфликтните им позиции. Иначе, докато Гьоргей и Кошут презентират две раз- 
лични социални идеи, единият е адепт на класовите привилегии, другият - творец 
на „народната революция”, Имре Наги и Янош Кадар отстояват обща идея за ради- 
кално обновяване на социализма - и двамата принадлежат към „плебейския” ла- 
гер. Спорът между тяхе от друго естество. Дали „революция докрай” в тогавашните 
условия, лозунг, издигнат от Наги, е по-продуктивен и по-резултатен от рациона- 
лизма на Кадар, който се решава да провежда политика не на пожеланото, а на въз- 

можното. Съгласява се да бъде направен компромис с политическата и военна сила 
на СССР тъй като при излизане на Унгария от Варшавския пакт интервенцията на 
Съветската армия ще е неминуема: само че този път би причинила още по-значими 
бедствия за унгарските народни маси. Чрез такъв компромис, който противниците 
на Кадар приемат за колаборация, Унгария получава повече права и възможности 
за нов тип социалистическо развитие. В този смисъл Янош Кадар е трагически ге- 
рой на историята, който тепърва ще бъде оценяван и съответно „реабилитиран” в 
съзнанието на милиони унгарци и привърженици на лявата идея в света. 

И така, Янош Кадар през втората половина на ХХ век си завоюва автори- 
тет като най-последователен реформатор между социалистическите лидери, като 
личност, която спазва строго принципите на свободата, законността и демокра- 
цията, на социалния хуманизъм и духовната просветеност. Той стана образец и 
за висок личен морал: не се поддаде на изкушенията на властта и забогатяването. 

Въпреки шумната, даже истерична риторика на новите властимащи в Ун- 
гария срещу делото на Кадар, продължавам да твърдя, че унгарският народ още 
дълги години няма да постигне свободите и жизненото си равнище от Кадаро- 
вата ера, хуманизма, разпрострял се върху участта на всеки унгарец. За опреде- 
лени среди актът на Янош Кадар от 1956 г. е „сделка” с руснаците и предателство 
спрямо унгарския народ. Това мислене обаче е нереалистично, най-често плод 
на социален реваншизъм. Не трябва да се забравя, че вестител и водач на Унгар- 
ската революция от 1956 г. се явява Имре Наги. Докато нейният „реал-политик, 
човекът, който защити и разви принципите на тази революция в условията на 
закостенял нормативизъм в СССР, е Янош Кадар. 


жжж 


Унгарската революция създаде предпоставки за немалко репресии в България, 
през и след 1956 г., целящи да внушат дисциплина” сред населението. Да не би ня- 
кой да поиска внос на унгарска „зараза” у нас. Прибягна се и до преки форми на на- 
казания - изключване от младежката организация, уволнение от работа или арест. 

Струва ми се, че по-късно, по време на Пражката пролет през 1968 г., поти- 
скането на протестните настроения у нас ставаше сравнително по-рафинирано. 
Важното беше да се ограничи дискутирането на болезнените проблеми на социа- 
лизма, да се демонстрира, че в България чехословашки експерименти в полити- 
ката и културата са невъзможни. 

В края на 60-теи визкуството започнаха да се връщат предишните практики 
за ограничаване на творческата свобода. Добре си спомням как през 1969 г. беше 
сурово разкритикувана пиесата на Недялко Йорданов „Ние сме на 25” (режисьор 
Асен Шопов - постановка на Бургаския театър), тъй като противопоставяла по- 
коленията: младите на старите комунисти. Не дай си Боже младите да последват 
чехословашкия пример. 

Карнавалната и парадоксална пиеса на Йордан Радичков „Януари” (спекта- 
къл на Крикор Азарян в Пазарджишкия театър) накара през 1969 г. част от жури- 
то на Четвъртия национален преглед на българската драма и театър да изпадне в 
хомеричен страх: твърдяха, че ако пиесата на Радичков бъде показана в столица- 
та, ще трябва да се вика конна милиция... 

След прегледа ръководителите на отдел „Геатър” в Комитета за култура бяха 
прогонени, прибягна се до уволнение и преместване на бележити режисьори от 
по-младото поколение в провинциални театри. Настъпи застудяване в климата 
за творчество. 

Така се случи и с големия режисьор Леон Даниел и неговото „заточаване” в 
провинцията. Той работи в Габрово, Враца, Пазарджик и Видин и там преживява 
тежко чешките събития. Част от тези настроения Даниел сподели пред мене и те 
намериха място в монографията ми „Всекидневният Леон Даниел” (С., ИК „Христо 
Ботев”, 2002). Тогава за първи път у него се появява усещането, че човекът неви- 
наги има възможности да избира, че светът все повече се отдалечава от отделния 
човек и става все „по-леден” като космическа бездна. Той осъзнава, че събитията в 
Чехословакия са покушение срещу идеята за „хуманен социализъм”. Искал е, как- 
то заяви в нашата беседа, да внуши на актьорите, участващи във врачанската му 
постановка на „Напразните усилия на любовта” от Шекспир: „Не губете надежда. 
Светът не свършва дори и след поредното поражение. Трябва пак да се действа. Все 
едно, че нищо не е станало. Към ситуацията не бива да се приспособяваме” 

Станах свидетел и на случки, които имат анекдотичен характер. Техни герои 
са мои приятели и познати. Струва си да ги щрихирам. 

През 1956 г., по време на стълкновенията между унгарците и Съветската 
армия, група български студенти, между тях поетът Нино Николов и Едуард За- 
хариев (Еди, бъдещият голям кинорежисьор следваше режисура в Будапеща), 
решиха да използват липсата на граничен контрол между Унгария и Австрия, за 
да посетят Виена. Да видят живота отвъд „желязната завеса”, по-конкретно къде 
се намират уютните кафенета и нощни заведения, кои момичета са по-красиви - 
унгарките или австрийките, какво представлява Пратерът, може ли за ден-два да 
завържат краткотрайни познанства с нежния пол и прочее. 

Това приключение не се отрази върху бъдещата биография на Еди. Но не така 
се случи с Нино. В средата на 60-те години той беше освободен от Второ главно 
управление на ДС и заради австрийската си авантюра (през тези години служеше 
в контраразузнаването, заради което му ядоха стръвно кокалите след 10 ноември 
1989 г.). Негови колеги, присъствали на партийното събрание в ДС, са ми разказва- 
ли, че даже най-доверени другари на Нино не го пожалили. 

Както и би трябвало да се очаква, Нино остана без работа. И се наложи на два 
пъти да прибягвам до лични контакти, За да „спасявам” злополучния разузна- 
вач. Първо използвах благоразположението към мен на кадровика на Външното 
министерство Велко Русинов (бивш политзатворник с най-дълъг стаж в затворите 
на буржоазна България), за да го моля да назначи Нино като специалист унгарист. 
Назначиха го на възможно най-ниска длъжност. Втория път се наложи да моля 
министъра на културата Георги Йорданов (половин година, от януари 1983 г. до края 
на август, бях негов съветник в Министерството) да назначи Нино Николов - видна 
личност в българската унгаристика, за директор на Българския културен център 
в Будапеща. Защото досието, пълно с доноси за австрийското „бягство”, и сега му 
тежеше като воденичен камък. Георги Йорданов, с присъщата си отЗивчивост, по- 
могна въпросът да бъде уреден. Сигурно от равнището на министерския си пост е 
успял някак си да поуспокои бдителността на бившите Нинови другари от ДС. 

Другата случка се разигра между двамата ми приятели унгаристи Георги Кру- 
мов и Нино Николов. След октомври 1956 г. Нино току-що се беше върнал от Бу- 
дапеща със свитък стихотворения, писани през дните на Унгарската революция. 
По-късно част от тях публикува в цикъла „Мъртвородени дни”, поместен в някол- 
ко негови стихосбирки. 

Нино ми прочете тези творби. В тях пулсираше гражданският нерв на поета. 
Усещаше се, че авторът изпитва симпатии към унгарските бунтовници. Личеше 
и вътрешно раздвоение, тъй като Нино в същото време героизираше унгарските 
работници и комунисти, които воюват срещу бунтовниците. Явно се е колебал в 
симпатиите си между двата враждуващи лагера. Стори ми се, че някои от творбите 
могат да донесат неприятности на Нино, ако видят бял свят. 

Не щеш ли, около месец след пристигането на Нино в София оригиналите 
на стихотворенията изчезнаха от писалищната маса в собствения му дом. Нино 
се разтревожи не на шега и предположи най-лошото: взел ги е човек, който му е 
гостувал, за да ги отнесе в ДС. Обвини Георги Крумов, но той отричаше. Разрази се 
скандал, който остана да виси над взаимоотношенията им до тяхната смърт. 

Само че положението на Крумов, както се разбра по-късно, тогава е било мно- 
го по-драматично, отколкото на Нино. След години научих от критика Тончо Же- 
чев, комсомолски ръководител в град Шумен през 1956 г., как в кулминацията на 
унгарските събития Окръжният комитет на БКП и ръководители от органите на 
сигурността обсъждали дали няма да е целесъобразно да „обезвредят” контраре- 
волюционера унгарист Георги Крумов, завеждащ музея на Лайош Кошут. Тази ин- 
формация след доста години я потвърди и дипломатът ни в Будапеща П. Сопков, 
през онзи период оперативен работник в Шумен. 

Случката с изчезналите стихотворения се отрази не единствено върху отно- 
шенията между двама надарени писатели и преводачи. Тя лиши Нино Николов от 
вече сътворени текстове, които той не успя да възстанови изцяло. След прочита на 
отпечатания цикъл „Мъртвородени дни” останах с впечатление, че Нино е прере- 
дактирал някои от творбите си съобразно с официалната българска позиция. 

Интересно е, че сред защитниците на тогавашната власт в Унгария също се 
намираха мои състуденти унгарци. Един от тях се казваше Йожеф Биро, порядъчен 
мъж, завършил техния рабфак - през годините на следването изучавахме заедно 
тайните на унгарската литература. След десетилетия се докоснах пак до светлата 
му добра душа - дипломатическият пост не беше го главозамаял. 

Друг проблем. Той се отнася до опита Унгарската революция да се представи 
като предмостие на руската перестройка от 80-те години на ХХ век. 

В цитираната от мен студия на Радко Ханджиев се твърди, че Унгарската рево- 
люция започва „далеч преди старта на съветската перестройка”. Това е така, но не 
в смисъл че е „първа лястовица” на преустройството в СССР, протекло по модела 
на Михаил Горбачов и Борис Елцин. Напротив, един от изводите, свързан с Унгар- 
ската революция от октомври 1956 г., е, че когато социализмът не се реформира 
навреме (каквото беше положението в Унгария след смъртта на Сталин), когато 
се налагат форми на социалистическо устройство, несъвместими с националното 
развитие и особености, когато насилието прояде системата, строя, общността, в 
тях се развиват деградационни процеси - в началото по-бавно, после интензивно. 

Тези процеси са в състояние да променят социалната структура на обществото, 
отслабено като функциониране на икономиката и с ограничаване на свободата. 

Парадоксът на историята е, че силите, които организираха задушаването на 
Унгарската революция и на Пражката пролет, които десетилетия охраняваха со- 
циалистическата власт, няколко десетилетия по-късно (пред лицето на собствено- 
то си самоизчерпване и крах) се наеха да работят за възстановяване на предишните 
капиталистически отношения в СССР и в бившите соцдържави. По този начин 
част от номенклатурата еволюира до прослойка, чиито интереси се разминават с 
интересите на социалистическото общество. И затова се зае с неговото разрушава- 
не! Така номенклатурата (режисьорът Леон Даниел я наричаше „каста”) осъществи 
своето ново предназначение като бастард на капитализма; в новите обстоятелства 
тя предпочете не само да управлява, но и да наследява собствеността. Предупреж- 
денията на класиците на марксизма за опасността от „червената аристокрация” по- 
лучиха плът и кръв. 

Синтезирано, руската перестройка и нейните клонинги в бившите соцдържа- 
ви се явяват отрицание на Унгарската революция и като цели, и като осъществя- 
ване. Унгарската революция беше оглавена от лидери, които със съдбовна енергия 
ратуваха за обновяване на социализма, за неговото дълбоко реформиране. Руските 
перестройчици, ръководени от износени номенклатурни кадри, действаха с двой- 
ни стандарти - под покривало на реформатори на социализма те декретираха не- 
обуржоазен строй в страната си. Унгарците, водени от комунисти реформатори, 
се бореха през и след 1956 г. за силна и благоденстваща Унгария с повишена роля 
в общоевропейското развитие. Руските перестройчици, уредили собственото си 
благополучие, решиха също и генерален проблем на САЩ чрез разпада на Съвет- 
ския съюз. В руската перестроечна „революция” взе участие главно обогатилият се 
управленски слой, както и интелигенти от големите градове Москва и Ленинград, а 
народната маса остана равнодушна пред гледката на загиващия социализъм. Наче- 
ло на Унгарската революция застанаха работници, студенти, интелигенти, предани 
на социализма личности, хора с трагична участ, посветили се на обновлението на 
социалистическото общество. Съветската перестройка я направляваха номенкла- 
турчици, тънещи в лични привилегии, проядени откъм кауза и морал. 

В този план Горбачов и Елцин в разпадащия се СССР символизират резулта- 
тите от онова развитие на социализма, което отрича качествените промени в него, 
задушава реформите, увеличава дозата безвремие, което погубва диалектиката на 
социалната идея, подчинява свободата и социалната справедливост на интересите 
на тесен кръг държавни и партийни управленци. 

Ако Унгарската революция беше успяла, ако не се беше стигнало до нейното 
„окървавяване”, ако Имре Наги беше склонил да направи компромиси със свръхси- 
лата СССР тоест да прибегне до видими тактически отстъпки, нещата биха се раз- 
вили може би в далеч по-перспективна посока. Историята обаче реши да постъпи 
другояче. Тя раздели реформаторите, конфронтира ги на един следващ етап, вна- 
сяйки „войната” като средство за потушаване на революцията. 

Но историята позволи идеите на Унгарската революция да намерят поле за 
изява и след 1956 г. Макар и трансформирани, през периода на Янош Кадар те се 
осъществиха в позитивна посока за обновяване на обществото. Ще бъде жалко, 

ако Унгарската революция от 1956 г., това велико достояние на лява Унгария и Ев- 
ропа от втората половина на двадесетото столетие, не бъде защитена от днешното 
й тенденциозно фалшифициране, извършвано от либерални и антисоциалистиче- 
ски кръгове в Унгария и в света. 

Величко Минеков е български художник, скулптор и общественик. Роден 
е на 13 октомври 1928 г. в пазарджишкото село Мало Конаре. През 1947 г. по- 
стъпва в ателието на скулптора Андрей Николов. През 1948 г. е приет в Худо- 
жествената академия в класа на проф. Марко Марков. През 1954 г. седипломира 
при проф. Любомир Далчев, специалност „Скулптура”. Така още в началото на 
своя дълъг творчески път Величко Минеков се среща с тримата най-големи за 
времето си български скулптори. През 1964 г. с конкурс е назначен за препо- 
давател по скулптура в Художествената академия. През 1967 г. става доцент, а 
през 1975 г. - професор по монументално-декоративна скулптура. В периода 
1976-1984 г. Величко Минеков е ректор на Художествената академия. На него 
се дължи нейното голямо разширяване, както и откриването на седем нови спе- 
циалности. Сред учениците му са скулптори като Александър Хайтов, Димитър 
Борисов, Димитър Найденов, Живко Дончев, Иван Русев, Рая Георгиева, Свет- 
лин Николов, Спас Киричев и Христо Харалампиев. През 1973 г. той е избран 
за заместник-председател на Съюза на българските художници, а през 1985 г. 
- за първи заместник-председател. В периода 1975-1978 г. е член на Държавната 
комисия по монументална пластика. В периода 1981-1989 г. е депутат в Осмото 
и Деветото обикновено народно събрание. През 1982 г. е сред учредителите на 
Международната фондация „Св. св. Кирил и Методий” и член на Управителния 
й съвет. След промените, настъпили през 1989 г., Величко Минеков е професор 
по скулптура във Великотърновския университет (1994-2003), член на Висшата 
атестационна комисия (2001-2004) и доктор хонорис кауза на Националната ху- 
дожествена академия (2006). 

Творческият път на Величко Минеков започва с участия в общи художест- 
вени изложби. По-късно излага свои творби в изложби на малка пластика ив 
експозиции на открито. Участва в изграждането на Паметника на Съветската 
армия в София. Първото си признание получава през 1956 г. като лауреат на 
М1 Световен фестивал на младежта и студентите в Москва. През 1957 г. той 
оформя архитектурно градския площад в Търговище. През същата година на 
Величко Минеков е присъдена първа награда на Общата художествена излож- 
ба за композицията му „Почивка, а през 1958 г. - за композициите му „Май- 
ка” и „Жажда”. През 1959 г. е участник в Първото световно младежко биенале 
в Париж., а през 1968 г. - в Биеналето на съвременното изкуство във Венеция. 
Негови творби са част от експозиции, показани в Москва (1957, 1959, 1969), в 

Будапеща (1964), в Букурещ (1964), в Атина, Прага, Истанбул и др. През 1969 г., 
както и през 1976 г., 1981 г. и 1985 г. Величко Минеков е носител на наградата 
„Иван Лазаров” за монументална скулптура. През 1971 г. е удостоен със звание- 
то „Заслужил художник”. През 1972 г. става лауреат на Димитровска награда. 
През 1976 г. е удостоен със званието „Народен художник” и награден с орден 
„Георги Димитров”. Награждаван е също и с ордените „Св. св. Кирил и Мето- 
дий” - 1, ПиШ степен, „Народна република България” - П степен, „Червено зна- 
ме на труда”, „1300 години България”, с медала „100 години Априлско въстание”. 
Негово дело са бронзовата фигура „Марица“ в културния център „Кенеди“ във 
Вашингтон (1977) и фигурата „България“ в Москва (1977). През 1978 г. Величко 
Минеков прави своя юбилейна изложба в столицата и получава наградата на 
София. През 1980 г. му е присъдена наградата на Съюза на архитектите в Бъл- 
гария. След промените, настъпили през 1989 г., Величко Минеков е носител на 
наградата за цялостно творчество на Съюза на българските художници (1998). 
През 2006 г. е удостоен с най-високия български орден „Стара планина” - | сте- 
пен, за „изключително големите му заслуги към Република България в областта 
на културата”. През същата година получава и наградата на община Пазарджик 
за цялостен принос към изкуството и за заслугите си към града. През 2009 г. в 
Софийската градска художествена галерия е показана голяма ретроспективна 
изложба с над 100 негови произведения. През 2010 г. Величко Минеков е обявен 
за почетен гражданин на София. 

Творби на Величко Минеков са изложени в Националната художествена га- 
лерия, в Софийската градска художествена галерия, в художествените галерии 
в Пловдив, Пазарджик, Бургас, Стара Загора, Варна, Враца и Русе, както ив 06- 
ществени галерии, и в частни колекции в Русия, САЩ, Италия, Германия, Белгия, 
Иран, Египет, в Международната организация на профсъюзите в Женева. 

Величко Минеков е известен предимно със своите монументални и мо- 
нументално-декоративни произведения, но той е автор и на малки скулптури и 
пластики, най-вече на женски фигури. Сред първата група творби са декоратив- 
ната фигура на Орфей на площада пред театъра в Търговище (1955), композиция- 
та „Грънчари“ на Моста на занаятите в Габрово (1956), паметникът на антифа- 
шистката борба с фигура на партизанин в родното му село Мало Конаре (1958), 
паметникът на първия български партизанин Иван Козарев в село, днес град 
Добринище (1969), фигурите „Геатър“, „Музика, „Плодородие“ и „Ръченица“ на 
Моста на изкуствата в Габрово (1970), фигурата на Владимир Димитров-Майсто- 
ра пред Съюза на българските художници на ул. „Шипка” бв София (1972), ком- 
позицията „Гребен“ на гребната база в Пловдив (1972), композицията „Серди- 
ка“ пред Централната гара в София (1976), мемориалният комплекс „Априлци“ 
в Панагюрище (1973-1976), Арката на Свободата на прохода Беклемето (1978), 
фигуралният паметник „Спартак” в Сандански (1978), скулптурите на площа- 
да пред театъра в Пазарджик, сред които „Жажда“ и „Нестинарка“, мемориалът 
„Хан Аспарух“ в Добрич (1981), бронзовият релеф „Победата“ в преддверието на 
Дома паметник на партията на връх Бузлуджа (1981), фигурите на лъвовете пред 
входа на Съдебната палата в София (1985), паметникът на Съединението в Плов- 
див (1985). Сред втората група творби могат да се отбележат - „Седнала селян- 

ка“ (1958), „Селянка“ (1958), „Майка“ (1960), „Почивка“ (1961), „Жажда“ (1963), 
„Очакване“ (1967), „Млада селянка“ (1971), „Момиче“ (1972). 

Величко Минеков е автор и на много рисунки, литографии и графики, които 
в по-голямата си част имат стойността на напълно самостоятелни творби. 

В този брой на списание „Понеделник” представяме непоказани досега гра- 
фики, които са личен подарък от автора им за Димитър Генчев. Рисувани са в 
периода 1990-2014 година. 


Иван Динков-младши 

МАТЕЙ ШОПКИН 

СТИХОВЕ 


ПРОЛЕТЕН ЗОВ 


Недей се предава, Поетие! 
Това е животът - борда! 
Все още в душата ти свети 
звездата на твойта съдба. 


Все още са живи меитите 
на ивоштна свещена любов. 
Все още ехтят далнините 
от песенен пролетен 30в. 


Вдигни се! Измий си лицето 

в долбокия утринен свод, 

И тръгвай нататек, където 
ие вика самият живот... 


„До днес ти позна изненади 
и ярост, и нежност нозна, 

и блясек но шумни площади, 
и наднали в кал знамена. 


Затуй ли мълчиш в изнемога, 
затуй ли си сключил уста? 
Какво е духът без тревога, 
какво е без глас съвестта? 


Какво са без полет крилетие, 
какво е без изгрев денят? 
Недей се предава, Поетие! 
Помни, че тие чака светът! 


БЪЛГАРСКИ ПОЕТИ 


Безкористни, дезсонни, безутмешни, 


всеошще търсим образи и рими. 
И все така за Господа сме грешни, 
за дяволите - смешни пилигрими. 


България гъмжи оти бизнесмени, 
от просяци, бандити, супердами. 
И всички са безумно отчуждени 
от нашите разиятия и драми. 


И никой никога не ни запитва 
какво ни радва и какво тревожи. 
Дори да шеинем Азбучна молитва, 
остават глухи нищи и велможи. 

Какво са днес „Радецки“ или Вола? 
„Днес Ботевата чета се спасява 
тус огнената кргв на алкохола, 
тус блясека на мимолетна слава. 


Добрата дума вдън земя потъна, 
заглъхна всяка паметна заргка. 
И пада нощ огромна и безденна, 
и тъмна като Яворова мека. 


Но въпреки несгоди и кошмари, 

но въпреки съдбите си проклети, 
пред майчиния образ на България 
докрай ще бъдем български поети! 

ПРОРОК 


Обвеян от стихия всемогъща, 
през бели изгреви и мрак дълбок 
поетът Гео Милев сезавроща 
като един съвременен пророк! 


Загърбил тържества и некролози, 
до нас върви иознат и непознат, 
и носи болката на „Грозни прози, 
и грохота на Дойранския а0, 


Инак в душата му Септември пали 
пожари от поличби и звезди, 

и над хоругви, догми и скрижали 
отеква неговият глас: „Бъди!“ 


На Гео Милев 


Бъди сред хората добри и смели! 
Стъйчи комипромиса! Убий страха! 
И благославяй светлите предели 

в безсмъртната държава на Духа! 


Бъди готов! Септември продължава! 
Ив бурите ще продължи докрай 

да жари, да звънти, да побеждава, 

за да изгрее над земята Май! 


И станал сам стихия всемогъща, 
през бели изгреви и мрак дълдок, 
поетът Гео Милев се превреща 

в необходим съвременен пророк! 


БОТЕВСКА ЗЕМЯ 


Българийо, 

родина моя мила, 

все тъмни облаци над теб тежат, 
все някаква велика чужда сила 

без милост определя тивоя път. 


Каква бе тази 

тежка орисия, 

какъв бе този гибелен прелом? 
Защо навеждаш поглед пред ония, 
кошто те презират мълчешком? 


А той ще дойде! 


О майко моя, родино мила... 
Христо Ботев 


Не виждаш ли 

как ливошие полета 

приличат на пустинна дива стен? 
Не чуваш ли как итицата проклета 
от Ботевия стих кръжи над теб? 


Ти може би 

ще бъдеш равнодушна 

към моя тъжен и тревожен глас, 
но аз те моля: не бъди послушна 
и не отричай своя звезден час. 


С възрожденска сила 

той ще пробуди ивоята кърма. 
И ти, Българийо, родино мила, 
отново ще си Ботевска земя!.. 

СЪН ЗА ЕТРОПОЛСКИЯ БАЛКАН 


По света като странник пътувам 
идушата си нося на длан. 

Иот дълги години сънувам 
Етрополския зимен балкан. 


Там осъмнах веднъж сред горите, 
сред далечните сини гори. 

Там дочух как угасват звездите, 
там видях как зората зори. 


Край езически буйни огньове 
там танцуваха млади жени. 
Ив кръвта на мъжете сурови 
заиламтияваха живи главни. 


Искам слънцето, слънцето светло да видя 


и далеините сини гори! 
Христо Ясенов 


Като в приказка слънцето плисна 
искрометно огромно ведро. 

По снега затрептяха мъниста 

и прозвънна в рекитие сребро. 


От безсънна магия понесен, 
там целунах вълшебна жена. 
И денят бе красив като иесен, 
и валеше ио мен светлина. 


И така по земята пътувам - 
озарен, призован, замечннан. 
Иот триста години сънувам 
Етрополския зимен балкан. 


НА МОИТЕ ВРЪСТНИЦИ 


Мои побеляващи връстници, 
мои комсомолски ветерани -- 
сен ли бяха пролемнитие итици, 
музика ли беше младостта ни? 


По предвеини дяволски закони 
всичко неусетно си отива 

като ивят от разцефтели клони, 
като полъх на зелена нива. 


Но нима ще хленчим примирени 
в иазвите на тихи снегопади? 
В тоя свят на битки и промени 
още има бойни барикади! 


Гледайте: без милости, без пощада 
още стрелят в нашите редици. 
Стрелят стръвно. И небето пада 
в нечии помрекнали зеници. 


И над летописи, над поеми, 

над покруси, над печал и слава 
прозвучават гневни реквиеми. 
И борбата с ярост продължава! 


„Да вървим, приятели, нататек, 
накъдето пътят ни огивежда. 
Няма този пъти да стане гладък, 
но в това е нашата надежда. 


Чакат ни заветни полебрани, 
чакат ни приоблачни позиции - 
мои комсомолски ветерани, 

мои побеляващи връстници! 

СЕЛО 


Понесен от магически представи, 
пронизан от примамни гласове - 

иаз като несретник те оставих 
и тръгнах към далечни градове. 


Зашо да се залъгвам? Моят жребий 
от твойние синове ме раздели. 

И друг живот сърцето ми обсеби, 

и друга болка в моя дух боли. 


Но някъде дълбоко в мошна памет 
като вълшебен дар остана ти. 
Остана с топлите очи на мама 

и на баща ми с едрите плещи. 


На грижата несретен, беден син, 
оставих тие, о, родно село, с мека. 
Сергей Румяниев 


И с кончетата, дето веят гриви 
из мошие съниша, и с оня свят 
на изгреви, на залези, на ниви 

и на съзвездия от вшшнев иВЯМ. 


Но днес машинитие секат покоя, 

към денските години няма брод. 
И ти се промени, и друг е гивоят 
отвързан от копралитие живома. 


Завърна ли се някога при тиебе, 
иаз ще бъда друг и променен. 
Дано не бъда чужд и непотребен, 
дано познаеш своя син у мен! 


УБИЙЦИ НА ПОЕТИ 


И днес убийци на поети бродят, 
като вампири бродят между нас! 
И страшно натежава небосводът 
ив мислите ни вее леден мраз. 


Злоради, нискочели, тесногръди, 
размахали ръждясали пера, 

те възкресяват хищните присъди 
и кървавите сватби и хора. 


Убийци на поети!.. Обладани 

от тъмна злоба и жестока мъст, 
неги смущават старите ни рани, 
неги тревожи тежкият ни кръст. 


Подобни на безчувсивени роботи, 
за слава, за изгода, за пари, 

не се стъписаха дори пред Ботев, 
не пощадиха Яворов дори! 


Сдуши, проядени от болно слово, 
превърнаха живота ни в тунел 

ис ярост на продажници отново 
изиправиха Вапцаров на разстрел! 


Убийци на поети!.. Мародери 

по браннитие полета на честита! 
От тиях сега България трепери 
и мълком жали лобнитие места. 


Но утре гневно ще извика: Стига! 
И ще припомни в пламъци и лед, 
че който връз поет ръка повдига, 
остава и от майка си проклет! 

АНЖЕЛ ВАГЕНЩАЙН 





п и 


Анжел Вагенщайн - писател, сценарист, драматург. Издал е романите „Петокнижие Исааково , „Далеч от Толедо, 
„Сбогом, Шанхай“ и др. Книгите му са преведени на много езици. Сценарист е на над 52 игрални, документални и ани- 


" п 


мационни филми, включително български -- „Гревога, „Двама под небето, „Звезди в косите, сълзи в очите, „Борис, 


" и " 


„Допълнениекъм ЗЗД" „Веригата“, и чуждестранни копродукции - „Звезди, „Мъгливи брегове, „Гоя или трудният път 
към познанието, „Воп, „Бордей, „Един куршум и тризрънца ориз" идр. Бил е депутат в /!! Велико народно събрание 
ив37-ото Народно събрание. Удостоен е сордена "Стара планина" ат., софицерската степен на френските ордени 
"Зазаслуги"и "За изкуатво и литература, сгерманската държавна награда за изкуство | ат., севропейската награда 


за литература "Жан Моне" и с българската държавна награда "Св. Паисий Хилендарски“. 

ОТВЪД СТЕНИТЕ“ 
ВМЕСТО ИЗПОВЕД 


Анжел Вагенщайн 


дравей, господине с прозвището „Джеки”! 

Откровено казано, не ми е присърце нито да те наричам „господин”, нито 
одобрявам твоето американизирано прозвище. Знам произхода ти и в каква си- 
ромашка махала си расъл, та при твоето социално потекло обръщението „гос- 
подин” би ти отивало като на оня пловдивски владика часовникът му „Ролекс”, 
извинявам се за неуважителното сравнение! Но няма как, друго обръщение не 
върви. Вече не иде да се обръщам към теб и с „другарю”, защото времената са 
други, пък и съм ровил в досието ти по така наречената операция „Родопи” на 
службите от Държавна сигурност - осем тома, посветени на теб, пълни с подслу- 
шани твои дрънканици и глупости. А ив някои доноси, които, откровено казано, 
не са добра атестация за каузата, на която служех, въпреки че нерядко и аз съм 
имал допир до тази мръсна работа. Но който бърка в тинята, няма как да запази 
ръцете си чисти, както някога изисквал Феликс Едмундович, макар че се съмня- 
вам в чистотата и на неговите ръце. 

Във всеки случай будят недоумение моите непознати колеги, които са мон- 
тирали микрофоните в дома ти на улица „Московска” - те наистина ли са ви 
смятали за агенти на ЦРУ, на английската МИ-6 или участници в междунаро- 
ден ционистки заговор, но все пак са ви приемали до известна степен и за за- 
блудени, временно отклонили се от правилната линия другари: Или става дума 
за внедрени идейни врагове с партиен билет, обслужващи неведоми цели? Пък 
и лично ти едва ли си наясно по въпроса, имам предвид обърканите ти поли- 
тически възгледи. 

Но като става дума за микрофони, нека не драматизираме болестта на века 
- нямам предвид СПИН, а възбуденото любопитство за какво ли си шепнат в 
леглото със съпрузите си британската кралица или бундесканцлерът на Герма- 
ния. Тъй че подслушването в забутаната европейска провинция, известна под 
псевдонима България, е само дребен детайл от заслужаващия адмирации всеобщ 
стремеж към повече знания. 

Що се отнася до твоето чуждестранно име, трябва да свикваме с новите 
времена и с благородните ни усилия за интеграция с широкия демократичен 
свят, или както нежно се изразяват политиците - с неговата ценностна система. 

И като пръв окуражаващ резултат от това приобщаване, в планинските ни сел- 
ца, покрай мазаните с кал и говежди тор къшлй и плевни, се нароиха всякакви 
Джулии, Мадони и Доналди, които изместиха нахлулите при ранния социализъм 
полкове бебета със зашифрованите имена Ленко, Сталинка и дори Кимирсенчо. 
Времената се промениха и днес в такова едно каменно село високо в Родопите, 
Мугла се казва, населено с простодушни и добри българи мохамедани, селският 
чобанин се наричал пък Джеки. Тъй ли е кръщаван от ходжата, под това име ли 
му е правен сюнетът, не знам, но за всички си е Джеки от Мугла, и така го знаят 
долу до Смолян, че и още по-надалеч, чак до някои столични писателски кръ- 
гове: „Нашият, казват, приятел Джеки”. Тъй интимно му викат интелектуалците 
народници, не че го бъркат с теб - той е уважаван и си има нужната и разбираема 
от хората професия да пасе стадата от овце и от перести родопски облаци. 

Объркана работа с имената, ще кажеш. 

Но щом говорим за объркване - объркани са самите времена. И не се и опит- 
вайте нито да ги разберете, нито да ги промените, което ти и твоите приятели си 
мислите, че правите - отдавна е установено, че за криво колело прав път няма. 
Нали ив Светото писание е речено, че не можеш изправи туй, що Бог сътворил 
е криво! Така е не само в наше село, такова е цялото международно положение. 

Ти не ме познаваш, уважаеми Джеки, макар че сме се срещали, и то неведнъж. 
Но такива са законите и правилата за идентичност на агентите под прикритие - да 
бъдат дискретни и неопознаваеми. И тъй, виждали сме се, но никога не си се досе- 
щал кой съм. Или както е казал Илия Бешков: „Срещнаха се и не се познаха” 

Ако трябва да сме точни, ти си, който не ме позна - аз си те знам отдавна и 
още как! 

По-нататък може би ще ти напомня за някои наши паметни срещи, при кои- 
то ти дори не се вгледа в мен, защото бях най-обикновен и с нищо неотличим 
гражданин - например един безинтересен за теб безименен посрещач, който дър- 
жеше табелка с твоето име на изхода от кьолнското летище. Тогава бях временно 
внедрен като шофьор на такси и от „фирмата” беше така уредено, че именно аз да 
те откарам в Бон на среща с парламентарното ръководство на социалдемократи- 
те. Ти се беше отзовал на поканата им дори без да уведомиш шефовете си у нас, с 
илюзията, че никой в София няма да узнае. Извини ме, но наистина си изумите- 
лен наивник - в службата знаехме за това пътешествие, преди да го узнаеш ти. Та 
ние имахме наши хора навсякъде, телефонните разговори на посолствата им се 
слушаха, сякаш са в кухнята на баба ми. А и нали трябваше да се изпълни нареж- 
дането на „Луфтханза” за предварително заплатен самолетен билет, а ония кра- 
сиви българки, които се занимават с подобни резервации, са все наши момичета! 
Нали от тях знаехме чия е поканата, кога и къде на майната си ще летиш. Нали 
ти беше нужна и изходна виза, макар че беше посочил съвсем други основания и 
дестинации за своето пътешествие на Запад. Не помня, май че нещо с парижката 
ти леля - дребна лъжа, но да не издребняваме. 

Не че те подценявам, дори те моля за извинение, ако неволно съм ти усложнил 
живота, но така и не ми стана ясно защо именно теб са поканили за тази среща, 
свързана с политическата ситуация у нас, която срина икономиката ни така успеш- 
но, че България беше набързо разпродадена като шаран за Никулден. Та повтарям 

- неми стана ясно какво са искали да чуят от теб онези в Бон, като знам, че хал-хабер 
си нямаш нито от финанси, нито от международни отношения, още повече че съм 
чувал и някои твои доста кисели определения за немската социалдемокрация. Може 
да си и прав, но не е моя работа да преценявам подобни съждения ангро, нито знам 
какво сте си говорили там - мястото на шофьора ев таксито, а не по кабинетите. 

Не можах да разбера и с какво именно си събудил интереса на дебелогъзия 
им секретар по международните връзки. Защото когато го измъкнах от италиан- 
ския ресторант, където ти му разказваше износени еврейски вицове, той беше 
пиян като дирек и веднага заспа в колата. По обратния път опитах най-деликатно 
и уж незаинтересовано да подпитам за срещата, но ти май не беше в настроение 
да обменяш с един таксиметров шофьор подобна информация - промърмори 
нещо на тема скъпо менте, предизвикващо стомашни киселини и пробутвано 
за елитна италианска кухня. С това пресече опита ми за разговорка, а пътят до 
Кьолн не е къс, защото, ако помниш, Бон по онова време беше западногерманска 
столица, но си нямаше летище. Иначе и аз бих споделил с теб някои свои непри- 
стойни мисли по адрес на немските ти домакини, но изрично ми е забранено да 
се намесвам в политически казуси - задълженията ми са да докладвам за всичко 
по установения ред, което и добросъвестно вършех до самото си пенсиониране. 

Разбира се, след като оставих оня, дебелогъзия у дома му, а теб върнах на 
кьолнското летище, веднага уведомих за твоето странно посещение онези мои 
старши колеги от Булгарплодекспорт в Карлсхорст, Източен Берлин, отговорни 
за някои странични дейности, различни от вноса на червена кричимска капия. Те 
от своя страна препратиха информацията и на нашите домакини от контраразуз- 
наването в ГДР, които поддържаха на площад „Франкфуртертор” засекретен цен- 
тър, нещо като апартамент за гости. Питали ли са те после в София за целта на 
този твой странен маршрут до леля ти в Париж през Бон, който дори си няма 
летище, и какво сте си гукали със социалдемократите, незнам и не ме интересува. 

Учудващо е и това, че няколко години преди това нашите служби проспа- 
ха двуседмичното пътешествие със съпругата ти из Федералната република като 
гости на тогавашния канцлер Вили Бранд и формацията на неговия кабинет 
„Шегнайонез”, призвана да улесни опознаването на ФРГ от чуждестранни, пре- 
димно леви интелектуалци от соца. Стана известно само това, че сте приключили 
луксозното си пътешествие с няколкодневен отдих в Гармиш-Партенкирхен, под 
връх Цугшпице в баварските Алпи, за което ви завиждам. Но лично така и не 
прозрях в какво е искал да ви убеди западногерманският канцлер с измисленото 
име Вили Бранд - псевдоним на другаря антифашист Херберт Фрам! 

Тогава все още бях в началото на кариерата си. Чиракувах, така да се каже, 
въпреки че съм завършил с успех и Немската гимназия, и Юридическия факул- 
тет в София. Минах специалните курсове за някои специфични задачи на брат- 
ските служби в ГДР, с информация за сложното положение в Германия, или по- 
добре да кажем - в двете противопоставени германски държави, със сплетените 
като сложен моряшки възел разузнавания с двойни и тройни агенти, при което 
в крайна сметка не ставаше ясно кой за коя централа всъщност работи. Инфор- 
мационните ни срещи, нещо като семинари, бяха организирани от хората на 
Наиртуегиайине Аи/Ж гине, източногерманското външно разузнаване. Върховен 

шеф му беше някой си Миша - тайнствена личност, развявана из западния печат 
като „човекът без лице”, за която тогава още не бях сигурен, че въобще съществу- 
ва и дали не е мит, зает от традиционната руска играчка, мечето Миша. 

Тъй или иначе, неведнъж вземах скромно участие и в конференциите за 06- 
мяна на опит и съгласуване на дейността ни - нещо като приятелски пикник, в 
който всеки се старае да докопа пръв хапките с астрахански чер хайвер, гарнира- 
ни с нужната секретна информация. Там за първи път чух интересните анализи 
на подполковника от КГБ Путин Владимир Владимирович - по онова време все 
още дребна цаца в международната политика. А може би се правеше на такъв, 
не знам. Докато моята роля беше проста, или както се казва на вашия сценичен 
език - „поддържаща”. И като начално мое задължение беше да информирам за 
българското присъствие в страната, както и за някои съмнителни нашенци, сред 
които беше - да си го кажа честно! - ити. 

А кой всъщност съм аз, ще попиташ. Въпросът е един, но ако мога така да се 
изразя, различни са отговорите. 

Но преди всичко нека ти кажа какво не съм. 

Съжалявам, ако ще те разочаровам, но никога не съм бил дори бледо про- 
винциално копие на Джеймс Бонд или на който и да било герой от съвремен- 
ните шпионски „екшъни” - не съм ходил въоръжен с неръждаем американски 
„Рюгер” под смокинга, не съм участвал в престрелки и спиращи дъха приключе- 
ния, не съм се размотавал със суперколи и главозамайващи красавици. Ползвах 
обществения транспорт или в краен случай нашата очукана служебна волга - 
просто слушах, узнавах, докладвах, изпълнявах. И мисля, че добре си вършех ра- 
ботата иу нас, и в чужбина, с убеждението, че най-важното условие за запазване 
на сигурността и спокойствието у дома е да знаеш какво се върши при съседите, 
отвъд стените и видимата повърхност на живота. 

Старал съм се сам да откривам отговора на тези въпроси и да разплитам поня- 
кога сложни личностни възли и взаимозависимости, макар че - признавам - полз- 
вал съм и чужди услуги. По тази причина трудно прикривах смесените си чувства 
към нещо неотменимо за нашите служби като хляба и солта, но неморално, в от- 
ношенията с онези синковци, които доносничеха дори без да сме ги притискали да 
го правят и към които ти наивно се отнасяше като към добронамерени приятели. 
Но без техните услуги нямаше как да си вършим работата, сам разбираш! На един 
от тях, Актьора (нека не споменавам името му заради неговите близки, но ти се 
досещаш кого имам предвид!) - уж командирован в ГДР на специализация, докол- 
кото знам жена ти даже му е прала и гладила ризите, за да бъдел „представителен и 
красив”, както тя се шегувала. А представителното и красиво другарче притичваше 
при нас във „фирмата” кажи-речи всеки ден, за да докладва какво си му разказал, с 
кого си се срещал на Запад и какво сте си говорили там. 

Другият пък, Композитора - българин, женен за германка, който съчиня- 
ваше нелоша според мен музика, - та той, срещу правото да посещава Западен 
Берлин когато си поиска, с онзи задължителен „пасиршайн” - граничен пропуск, 
който аз му осигурявах, ни носеше най-подробни писмени доклади за твоите кон- 
такти и близки връзки със странни лица от емиграцията. Сред другите особено 
ни забавляваха българските приятели на баронеса фон Херинген, бивша Гюрко- 

ва, вдовица на висшия нацистки резидент Вилхелм фон Херинген, дълго битувал 
в България уж като скромен търговски представител на Уай!-Отоп Ехроп!. Тя 
често канеше „на кафе” командировани български другари - покани, свързани, 
както ми се струва, със сексуални надежди, доста неподходящи за възрастта на 
благородната бабичка. Моите интереси обаче бяха доста далеч от нейните - имах 
задачата да узная кой българин и защо я посещава в дома й, толкова просторен, 
казват, че трябвало да вземеш трамвай, за да идеш до кухнята за чаша вода! 

А добър шанс за проникване в тази святая светих на останките от династия- 
та фон Херинген получихме, когато Композитора току-що се бе завърнал от Бъл- 
гария. Той й се обади по моя служебен телефон, който - поне така си мислехме 
- не се подслушваше нито от западните служби, нито от хората на „Миша”, за да 
й съобщи, че носи писмо от софийската й племенница. Баронесата още тогава по 
телефона бе проявила горещ и дори възбуден интерес към музиката въобще и 
към филмовата музика в частност, като между другото попита на каква възраст е 
господин композиторът. Накрая мило го поканила на следния ден, в 11 часа пре- 
ди обяд, да я посети и донесе писмото в дома й, на „Момзенщрасе” в Западен Бер- 
лин. А нашият Композитор, решил да се възползва от моята добронамереност, 
успя да изкрънка и за немската си съпруга еднократен „пасиршайн” - граничния 
пропуск, който се издаваше от службите ни в посолството. 

Нататък е известно само това, че точно в единайсет преди обяд господин 
композиторът звъннал на съответната порта от тежък славонски дъб. Секунда 
след това - сякаш благородната дама е чакала скрита зад вратата - на прага се 
появила самата баронеса в полупрозрачен розов пеньоар. И за да не усложнявам 
разказа за едно крушение на надеждите, ще спомена само, че усмивката от лицето 
на благородната дама мигновено се стопила и тя промърморила: „Можехте да 
доведете и баба си!” - което беше нереалистично изискване, защото Компози- 
тора, доколкото ми е известно, е имал баба, отдавна погребана някъде в Чехия и 
завещала чешката му фамилия. Всичко станало ясно, когато пристъпили в полу- 
затъмнената от плътни завеси приемна, където на ниска масичка край белия ко- 
жен диван горяла свещ, до бутилка шампанско в лед и две кристални чаши. Трета 
чаша очевидно не била предвидена и в това бе драмата, поради която, доколкото 
ми е докладвано, Композитора повече не бил канен на посещение при баронеса 
фон Херинген за обмяна на мисли върху филмовата музика. 

Както и да е, да оставим настрана баронесите, но буквално на сто крачки от 
нейния дом, на близката „Кнезебекщрасе”, отдавна битуваше и едно българско 
семейство художници емигранти, при което на три смени се размотаваха коман- 
дировани нашенци от изкуствата - художници, артисти, аи ти, драги ми Джеки. 
Какво правехте там, какви ги дрънкахте, узнавахме пак от Композитора, който 
неотменно присъстваше на вашите „спивки” с домъкнатите от България армага- 
ни във вид на гроздова ракия и смядовски луканки. 

За нас особен интерес представляваше и твоето приятелство с някой си 
„Гриша” - бивш съветски партизанин, а понастоящем яростен ционист, който 
поддържаше търговски връзки с България, с Кожухарската фабрика на гара Ис- 
кър. Това бе повод за честите му прескачания до София, където имаше странни 
и нерегламентирани контакти с високостоящи наши комунистически функцио- 

нери, особено с лицето Ст. Ст., придружил в качеството си на „комисар” царската 
фамилия до Кайро, след обявяването на страната ни за република. И прочее твои 
подобни познанства, които будеха повече догадки, отколкото отговори. Сред 
екстрите от менюто доноси, специално място заемаха партитурите на специа- 
листа по филмова музика за онази любима твоя кръчма „Терцо Мондо”, което 
означава Третият свят, недалеч от „Савиниплац”, принадлежаща на гръцкия еми- 
грант Костас - уж място на неутралитет и неангажираност, но в която се навър- 
таха хора от специалните служби и на трите свята. 

Сведенията, които получавахме от Композитора, бяха най-обстойни, вина- 
ги акуратно написани с някои негови лични съждения за теб, например че си 
общо взето идеологически нестабилен, и подписани черно на бяло като „Агент 
Анна”. Та „да ся знай и да ся помни” - както някога са добавяли в приписките си 
добрите старателни монаси, преди да се подпишат. Само че тоя, Композитора, не 
се подписваше с истинското си име, а срамливо, с женски псевдоним, което само 
по себе си също бе занимателен опус из тази оперета за еротични баронеси и со- 
фийски гуляйджии в командировка. 

Би могъл да прочетеш в онези осем тома, за които споменах, някои от тези 
писмени свидетелства за опресняване на спомените, а и да разбереш колко си 
лековерен и че не си нито толкова умен, нито хитър, за какъвто се вземаш. Но не 
те съветвам да го правиш - хлопни папките и забрави. Иначе ще загубиш вяра в 
истинските приятелства, отвратен от мерзостта на времето. 

Но не си мисли, братко, че си бил главната ни грижа и център на Земята, а 
твоето размотаване из Запада - израз на нашето доверие към теб. Не се засягай, 
но ти беше само малък щрих от пейзажа, един от многото нашенци - лекари, 
музиканти, архитекти, оперни звезди и всякакви други българи, които запъл- 
ваха местата, оголени от измъкналите се на Запад немски специалисти. А съз- 
даваха ни главоболия и немалкото наши сънародници, особено политическите 
емигранти, които бяха пуснали корени в Западен Берлин. И всички трябваше да 
бъдат държани под око - поне доколкото се простираха възможностите ни. Пък 
и самият аз не бях от най-важните персони на „тихия фронт” в този аванпост на 
противопоставените светове - просто действах като един от многото оперативни 
агенти под прикритие, и на изток, и на запад от Стената. Имаше ги всякакви сред 
нас - човечни и ерудирани, някои с чувство за истина, дълг и справедливост, а 
имаше и садисти или абсолютни говеда, готови да натопят невинни само за да де- 
монстрират успехи и да прибавят звездичка към невидимия си пагон. Всякакви. 

Може би ще попиташ точно кой от тези, които познаваше и с които си се 
срещал, бях аз? 

Зависи от обстоятелствата, драги Джеки. Аз например съм онзи среднощен 
доставчик на парагвайска кока и марихуана за прочутия политически комента- 
тор, телевизионната звезда на Запада Петер Шол-Латур, с когото се наливахте с 
елитни френски коняци във вилата му някъде край Рейн. Какво сте си говорили 
знам по информациите на Актьора, комуто после си разказвал всичко - убеден, 
че си гражданин вън от всяко подозрение. Няма такива под небето, наивни при- 
ятелю: подозрението на всеки към всекиго тогава беше, ако помниш, обявено за 
висша проява на патриотична бдителност, а нашият тогавашен свят и на изток, 

и на запад от Стената беше препълнен с бдителни патриоти - едни, за да опазят 
американската мечта от попълзновенията на проклетите комунисти, другите - за 
да защитят света на мира и социализма от попълзновенията на западния импе- 
риализъм. Това бяха клишета, на които едва ли някой вече вярваше, но те при- 
криваха нещо друго и неопознаваемо, което медиите и пропагандните централи 
употребяваха като пакетчетата с готова супа, разтворими в половин литър горе- 
ща вода, в които не се съдържа нищо от написаното на опаковката. 

Та ако мислиш, че само ние бяхме мнителните и нахъсените, както се опит- 
ват да внушават днес някои умници, ще ти напомня за онова твое и на съпругата 
ти посещение при Жанет Л., учителка на децата от френския корпус в района на 
военното им летище Тегел. Ти лекомислено беше паркирал колата си с източно- 
берлински номер пред дома й, в резултат на което тя още на следващото утро 
получи от генерала, командващ френските окупационни части в Берлин, гневна 
заповед до три дни да прибере партакешите и двете си деца и да се завърне във 
Франция. Не помогнаха никакви обяснения кой си и с какво се занимаваш. За- 
щото не по-малко мнителни от нас и видиотени на тема заговори и призраци 
бяха и онези отвъд Стената! 

Не те обвинявам в нищо, не ти беше измислил оня обяд от миди в бяло вино 
при французойката в строго наблюдавания район на летището Тегел. Инициатор 
беше приятелят ти, журналистът Спирос П., също объркана глава, работил кога 
за комунистическия италиански „Унита”, кога за консервативния „Катимерини” 
в родния си Солун. Но споменавам този твой гаф, съсипал кариерата на бедната 
даскалица, за опресняване на спомените. Защото през ония времена ти сякаш 
нарочно и демонстративно не искаше да се съобразиш с реалностите на тогаваш- 
ния разделен, наежен и недружелюбен свят, но той непрекъснато ни напомняше 
за себе си, и още как! 

Като става дума за гафове, ще повярваш ли, че по едно време дори бях сред 
гостите при честването на бившия бундесканцлер и някогашен кмет на Западен 
Берлин Вили Бранд. Поканата беше уредил Валтер Янка, лека му пръст - надя- 
вам се, че все още пазиш спомена за този твой близък приятел с изключителна 
съдба, посветил някога живота си на млад немски комунист в борба с нацистите 
и остарял в комунистическите затвори на Източна Германия! И ако случайно си 
ме мярнал - седях зад юбиляря и малко вдясно, когато от трибуната му се сла- 
гахте на съмнителния си немски по случай неговия рожден ден с поетесата Блага 
Димитрова и тогавашния шеф на така наречения Съюз на демократичните сили 
Петко Симеонов. Помня скандала, който ти безтактно предизвика, когато от име- 
то на българските комунисти се обърна към бившия бундесканцлер и социалде- 
мократически лидер с „другарю Бранд. С това предизвика възмутени възгласи от 
първите редове на салона и възторжени аплодисменти от галерията, изпълнена 
до тавана с млади хора. Вярно, прав си, ако мислиш, че мнозина социалдемокра- 
ти от първите редове, ония, възмутените стари кримки, по време на нацизма едва 
ли са били чиста вода ненапита, но не бих казал, че дипломацията е твоя стихия! 

А ако се вгледаш в груповата фотография за спомен от работата върху един 
съвместен филм - аз съм оня незначителен помощник гардеробиер от снимачния 
българо-чешки екип на брега на Черно море, съвсем в края на кадъра. Помниш 


133 


КУлтурд 


ли - ти беше в центъра на групата с Рангел Вълчанов, Георги Калоянчев-Калата и 
художничката от киностудията „Барандов” Естер Крумбахова. Сега може да зву- 
чи парадоксално и смешно, но правехте уж историческа снимка, която би могла 
да бъде назована и с клишето „дружба за дружба”, минути преди да узнаете от 
малкия транзистор, че точно в този момент нашите славни парашутисти в знак 
на вечна дружба с чешката работническа класа превземаха пражкото летище, а 
братските съветски танкове навлизаха на площад „Вацлавски намести”, за да 0т- 
дадат почит към Юлиус Фучик и паметните му думи „Хора, обичам ви, бдете!. 

И тъй, аз и Службите те обичахме, бдяхме и винаги бяхме близо до теб, дра- 
ги Джеки, винаги - като ангели хранители, като твои спасители в ръжта... 

Нескромно е да го твърдя, но аз съм добросъвестен служител и повярвай ми 
- няма нищо по-хубаво от това да изпълняваш своя дълг в съгласие със собстве- 
ната си съвест. Затова в оня драматичен ден край брега на морето, когато се 
разотидокхте, потресени от новината за инвазията в Чехословакия, си позволих 
да надникна в твоето бунгало. Не знам защо го направих, може би исках да ти 
кажа нещо утешително. Ако помниш, заварих те да плачеш като дете - дотолкова 
тази история с танковете те беше потресла. Измъкнах се сконфузено на пръсти, 
но някой вече те бе натопил за изречени от теб непремерени и гневни думи и това 
не съм аз, кълна ти се. Това означава, че освен мен в екипа е имало и още някой, 
може би по-високопоставен в йерархията, българин или чех - незнам, който пък 
вероятно е следил и мен. Съжалявам за причинените ви след това неприятности 
около забранения филм, но това е животът, драги ми Джеки: всеки следи някого, 
а Господ Бог - всички нас! 

По повод случилото се в Чехословакия, както знаеш, веднага спряхме сним- 
ките, чешкият екип обяви стачка и набързо се завърна в Прага. С него се завърнах 
иаз - на път за базата ни в Берлин. Помня как притеснено и с чувство за лична 
вина свих глава в яката на шлифера, докато наблюдавах руските танкове, защото 
и аз бях не по-малко объркан от случващото се. Не ме успокои мисълта, че и в 
тази област не сме откриватели. Спомних си за един подобен случай в миналото, 
който май че младите не познават: имам предвид Интервенцията на 14 държави 
от Антантата (да не пропусна и чешкия батальон!), които по доста по-жесток и 
кървав начин се опитаха да помогнат на „белите” в потушаване на пламналата в 
Русия революция. Та може би заради собствения си душевен мир искам да кажа, 
че несправедливо е да осъждаш подражателите, а да премълчаваш срамните уро- 
ци и действия на оригинала. Достатъчно е да видиш многобройните снимки на 
тържествено маршируващите под звездното американско знаме из улиците на 
Владивосток - населено място, доста отдалечено от Ню Йорк, за да разбереш от- 
чаянието на самозапалилия се в центъра на Прага Ян Палах. 

Някои ще възразят, че има разлика между някогашната военна интервен- 
ция на Антантата в Русия и тази на Варшавския договор в Чехословакия. На тях 
пък ще напомня ония весели двойни картинки по списанията, със забавната за- 
дача „Открийте седемте разлики”. 

Аз лично не ги открих. 

Да оставим всичко това, но особено държа да ти напомня времето, когато 
тогавашният Западен Берлин престана да е западен. Помниш ли? Не че бе станал 

северен или южен - той си остана там, на мястото, където винаги е бил, с все съ- 
щия булевард „Курфюрстендам” и двореца Шарлотенбург. Но това стана, когато с 
Гундолф Шмид от вражеския лагер, когото интимно наричах Гунди, току-що бях- 
ме помогнали за сриването на Стената (ще ти разкажа как стана и тая далавера, 
доколкото поради давност от досието йе снет грифът „Строго секретно”). Какъв 
патос беше, какво величие на историческия момент, помниш ли?! 

Исторически момент ли казах, драги ми Джеки: Не, това беше не момент, 
а историческа сага, същинска Калевала на промяната, Одисея на народите, по- 
стигнали най-сетне Златното руно на демокрацията, антична епопея, турила 
край на Студената Троянска война, с всякакъв род кухи агентурни коне, които 
си пробутвахме едни на други. Помниш ли радостта и надеждата, с която тогава 
се освободихме от натрупаната отрицателна енергия и по инициатива на нашите 
нови приятели янките я изхвърлихме като тлеещ боклук в Ирак, Афганистан и 
други екологически подходящи сметища - за да живеем в доволство и взаимно 
доверие в добрата ни стара Европа! 

Надявам се, че помниш и как през ония бележити дни Източен Берлин от 
своя страна престана да е съветска окупационна зона, или на техния си език - 
„Пе Хопе”, което означава просто Зоната. Имаше нещо интимно и умилително в 
това название, нещо свойско, сякаш беше една-единствена и любима тая просло- 
вута зона от добри съседи в разделения град. Разделяше го, както добре знаеш, 
Стената, която като всяка стена, както впрочем и всяка истина, имаше отсамна 
и оттатъшна страна. Пространството откъм оттатъшната страна се наричаше 
„Огйвен, което означава „отвъд. Но това е относително определение, защото 
противостоящите страни на една и съща стена пречат обективно да се определи 
кой е отсам и кой отвъд. Зависи от коя страна на стената или на истината си за- 
станал, нали така” 

Тъй или иначе, но „Ре Хопе”, заедно с централните си булеварди „Карл 
Маркс-алее” и „Унтер ден линден”, си се превърна в една най-нормална източна 
част на Берлин, столица на Федерална република Германия. Защото всяко насе- 
лено място, не само столицата, а даже и най-незначителното, си има своите из- 
точни, западни и всякакви други квартали, ориентирани както географски, така 
и политически кога на изток, кога на запад. 

При това събитие, състояло се в дните, когато Западен Берлин престана 
да се самоопределя като символ на най-добрия и най-свободния от световете, а 
Бранденбургската врата с трясък се хлопна пред носа на руснаците, на американ- 
ския пропускателен пункт Чекпойнт Чарли” смъкнаха предупредителната табе- 
ла „Внимание! Вие напускате американския сектор", отдавна превърната в ек- 
зотичен фон за групови туристически снимки. Табелата довчера означаваше, че 
напускайки Западния свят, вие навлизате в съветската окупационна зона, нещо 
като лекомислено навлизане в непроучените дебри на Нгоронгоро в Танзания - 
едно сафари, криещо неведоми опасности. 

„Вие напускате..” и прочее - това без съмнение малко стряскащо преду- 
преждение би могло да предизвика сърдечен колапс при хора със слаби нерви. Не 
че янките го мислеха сериозно, но известно е тяхното малко странно чувство за 
черен хумор! Географското и политическо пространство пред смъкнатата табела, 

както си забелязал от надписа й, беше назовано „американски сектор”, другото 
зад табелата бе известно като „съветска окупационна зона”. Ще кажеш - стран- 
но противопоставяне на довчерашни съюзници във войната срещу Хитлеровия 
Райх: от едната страна на табелата сектор, от другата - зона! 

Но всичко има обяснение: разликата между двете понятия се корени в ония 
строго спазвани принципи за сегрегация, сиреч разделение на добрите от лоши- 
те, които по същото онова време из цялата необозрима територия на САЩ от 
столицата Вашингтон с прочутия й символ на американската демокрация - хо- 
тел „Уотъргейт” на брега на Потомак (щата Колумбия), до Чичо-Томовата колиба 
край водите на Мисисипи (щата Онтарио) разделяха публичните чешми, тоалет- 
ните, автобусите и дори местата в барове и закусвални на „Само за бели” и „За 
цветнокожи”, ав центъра на Европа разграничаваха от едната страна „Съветска- 
та окупационна зона”, от другата - денацифицирания и добре дезодориран от 
зловонни спомени „Свободен Берлин”. 

Оня, свободният, нека си го кажем откровено, беше значително по-богат и 
по-добър за живеене - по това спор няма. Причините са много и най-различ- 
ни, но ще ти напомня поне една много важна: откъм западната част на Стената 
жителите на града се радваха на щедрата помощ по плана „Маршал, а откъм из- 
точната жителите й, при собствените си немалки следвоенни проблеми, щедро 
подпомагаха революцията в Маршаловите острови. Освен това западните немци 
имаха за приятел и спонсор забогателия през войната вуйчо от Америка, а източ- 
ните - разорения до голо от същата тази война инвалид, старшина Иван Иванич 
от Новоросийск. Е, разликите между Запада и Изтока са ясни, спорът е излишен, 
още повече че всички знаят и защо разделителните линии бяха именно в Берлин. 
Просто защото войната завърши тук, край бреговете на Шпрее, а не край брего- 
вете на Темза - което по едно време бе твърде възможно, нали? И тогава вместо 
оня съветски танк, пръв влязъл в нацистки Берлин, който и досега стои на по- 
четния си постамент на Запад от Бранденбургската врата, недалеч от Бундеста- 
га, би могло да има, да речем, недалеч от Уестминстърския дворец постамент с 
първия немски танк, влязъл в Лондон. Малка разлика, поради която въпросният 
инвалид Иван Иваничот Новоросийск, някога стъпил върху немска мина, сега се 
налива с мътен самогон от гнили картофи, а вуйчото от Америка, за когото стана 
дума, си пада по отлежалия в дъбови бъчви кентъкски бърбън. 

На тема разлики в напитките двуетажните автобуси на Западен Берлин по 
онова време се перчеха с една реклама за водка: „Московская” - малката разли- 
ка”. Именно тази малка разлика между показателите, разграничаващи качестве- 
ните от некачествените, не мина без последствия: в САЩ, от тогавашното амери- 
канско санитарно разделение на училища, автобуси, тоалетни и квартали по цвят 
на кожата, чернилките, както знаеш, едва не подпалиха държавата, нахъсиха се и 
обявиха, че имат една мечта - равноправие и премахване на расистките закони. 
Докато източните германци, като се нахъсиха, едва не подпалиха Западен Бер- 
лин, но се отказаха от идеята и си построиха стена, като също имаха една мечта 
- да я съборят. 

Толкоз за малката разлика между качествата на различните алкохолни на- 
питки. 

Не разбирам защо някои нарекоха онази дворна тухлена ограда, разделяща 
Берлин на две части, „Стена на срама” (43 километра срам!), а толкова десетии 
летия нежно и търпеливо се отнасяха към една друга, невидима за радарите, но 
значително по-трайно съградена от най-съвременни материали с военно пред- 
назначение, наричана „Желязна завеса”, разделяща не един град, а цялата плане- 
та! Едни обявиха спускането на „Завесата”, а други построиха „Стената” - според 
мен няма нищо срамно в подобни противостоящи конструкторски проекти и 
само си губим времето в спорове кой пръв ги осъществи и защо, аи кой изащо 
ги премахна. 

Да напомня ли за кажи-речи премълчаваната от правдолюбците стена 
(430 км), която не знам дали пази израелци от палестинци, или обратно, аи кой 
точно трябва да се срамува от нея; за „Мексиканската” (6000 км), която пази Аме- 
рика от Америка; Мароко от Западна Сахара (2700 км); Белфаст от Северна Ир- 
ландия (непремерена нито по дължина, нито по смисъл); онази между Пакистан 
и Иран (700 км) и между Индия и Пакистан (2900 км); стената или буферната 
зона, все тая! - разделяща Индия от Бангладеш (4000 км), Северна от Южна Код 
рея (макар и военна тайна, ще ти я пошепна: 4 км широчина и 25 км дължина!). 

И накрая, макар лично за мен не последна по важност - задната стена на 
тотопункта в нашата махала (2.75 м), върху която всички пикаят по липса на 06- 
ществена тоалетна. 

Стени, стени, стени... 

Но не си мисли, че съм забравил за най-великата от стените - Китайската 
(8851 километра и 800 метра), според легендите единственото творение, създае 
дено от Човека, което се виждало от Луната. А тъкмо през тези някакви си 800 
метра, които я се виждат дори от Пекин, я не, Стената може да се заобиколи, за да 
минеш и огледаш отвъдната й страна, Огибен, което е повод за едно размишление, 
което ще споделя с теб. 

Защото тази Стена, както знаеш, е била построена с десетки хиляди жертви, 
за да пази държавата от врагове. Но тя не могла да удържи вълните от несъкру- 
шимите монголски орди на Чингис хан, които успели да я преодолеят и задъл- 
го владели Китай. Но когато монголите след кръвопролитни десетилетни боеве 
най-сетне били принудени да отстъпят, те успели да се укрепят от другата страна 
на същата тази Стена. 

Ето как една блестящо реализирана идея за стена, която си сътворил, за да те 
брани, се превръща в опора и защита на противника. Важен исторически уроки 
напомняне, че стените имат две страни - отсамна и отвъдна! Защото тъкмо това 
обстоятелство изисква мъдра преценка коя от страните на една Стена в даден 
момент може да измами очакванията ти и да се превърне в най-уязвимата част от 
твоята сигурност. 

Впрочем, ако смяташ, че ти губя времето с истории за стени, по-късно ще 
ти цитирам думите на дядо си - напомнй ми за това, когато се върнем пак към 
темата за стените и коя тяхна страна кого брани, кой ги припикава и следва ли 
да се срамуваме от тях. Както и за смисъла и посоките на човешките маси, които 
стените имат за задача да възпират. Защото нерядко, преодолявайки Стената и 

юрвайки се напред към хоризонтите на едно мечтано бъдеще, споменатите маси 
пренебрегват факта, че Земята е кръгла и в даден момент учудени откриват ста- 
рите си чехли точно на мястото, което някога уж завинаги са напуснали. 

Но да оставим това и нека засега се спрем на Берлинската стена. Прене- 
брегвам и причините, доскоро неизвестни за будната световна общественост, 
включително социалните, военно-политически и психологически технологии 
за построяването и сриването на стени, но не е ли по-важно, че най-сетне бяха 
отприщени коридорите за международен трафик „на хора, стоки и идеи”, както 
просълзени от вълнение се изразяваха политиците. 

През ония паметни дни на миролюбиво взаимно съгласие правилата за меж- 
дународния транспорт се унифицираха и най-сетне бяха утвърдени стандартите за 
свободното двупосочно дясно движение на тирове и на идеи. Вярно, случиха сеи 
някои непредвидени инциденти, като например предизвикания транспортен хаос 
и нарушения на забраните за паркиране на пекинския площад „Гянанмън”. Точно 
тогава с теб се срещнахме в Берлин, току отвъд моста при Шифбауердам, на стоти- 
на крачки по-нагоре по „Фридрихщрасе”. Дори заради някакво мое промърморено 
пожелание за добър апетит ти, ако помниш, ми каза малко притеснено и с ясен 
чуждестранен акцент едно „дапКезсйди”, което издаваше ниско самочувствие, така 
мисля. Но не ме позна: кой се вглежда в келнера, който му е поднесъл прочутия 
специалитет „берлинер айсбайн”, превърнат в туристическа легенда - сякаш у нас 
в България дотогава не сме знаели какво е свински джолан с кисело зеле! 

Ако не си забравил, това се случи в една от базите ни - хотел-ресторант „Со- 
фия” на споменатата улица „Фридрихщрасе”. Та, казвам, благодари ми, но не се 
вгледа в мен - клиентът обикновено си гледа в чинията, нали така? Не ме иразпоз- 
на, аи тъй трябваше да бъде по правилата, посочени в клетвата, която бяхме дали 
- клетва за вярност и пазене на абсолютна анонимност. Тържествените клетви, 
както вероятно знаеш, подобно на молитвите и обещанията към Господ, за разли- 
ка от информацията върху опаковката с кисело мляко, са безсрочни, не е указано 
в тях, че срокът им на годност е до тази и тази дата, по силата на което и досега 
нямам право да нарушавам и раздрънквам някои служебни тайни - въпреки че 
отдавна не се числя към онези секретни служби, наричани „тихият фронт, а съм 
пенсионер и си пия ракията при доста шумните политически фронтове в квартал- 
ната кръчма „При петлето”, в квартал Лозенец, пощенски код София- 1407. Но не 
ме търси там, защото пак няма да ме опознаеш, а само ще нагрубиш някой напъл- 
но невинен. 

Затова, уважаеми Джеки, не си прави труда да ме издирваш и разпитваш - аз 
и бездруго съм решил да споделя онова, което ми тежи и може би все още буди 
любопитството ти. Ако ме питаш защо го върша сега, когато всичко е потънало 
- поетически изречено - „в мъглата на заблуди и забрави”, ще ти отвърна честно: 
не знам, по неясен вътрешен порив. Но струва ми се, че така ще облекча съвестта 
си. Нещо като изповед, ако ме разбираш, защото и аз скоро ще бъда на твоята 
възраст - време, както се казва, за вдигане на гълъбите. 

Не че се чувствам особен грешник, защото не аз решавах кое как да бъде и 
кое е правилно и кое не, аз бях онази незначителна частица, която другарят Ста- 
лин някога така точно и с умилителна нежност бе определил като „винтик. Ив 

качеството на такова винтче от една колосална машина, която не ми бе дадено да 
обхвана в цялото й величие, аз просто добросъвестно изпълнявах задължени- 
ята си към службата, чиято дейност тогава се отъждествяваше с интересите на 
обществото. Може да има и елемент на истина в това твърдение, но относително 
малък елемент, защото онези сложни механизми от Системата си имаха собст- 
вена логика за себеутвърждаване и собствена мрежа от явни и тайни „винтики”, 
със специфичната задача не да служат, а да обучават обществото да се самоследи 
взаимно в затворен цикъл. Впрочем дейността и начините за функциониране на 
тези механизми не сме ги измислили ние - съгласно изследванията на теоретика 
Джордж Оруел и независимо от някои системни разлики и нюанси, също е по- 
ложението при всички подобни служби и на изток, и на запад от рая, както се 
изразява един прочут американец, без да изясни къде собствено се намира той, 
имам предвид рая. 

Не знам дали си забелязал, че повечето запознали се с прозренията на 
Оруел с хихикане посочват с пръст някого пред себе си с думите: „За вас се отна- 
ся! За вашата система", забравяйки, че са в тоалетната с виснала пишка, от коя- 
то тъжно прокапват сетни капки, а точно отсреща е мътното от влага клозетно 
огледало. Но вероятно тъкмо поради заблудите, свързани с дилемата кого или 
коя система точно е имал предвид комунистът Оруел и историческия спор къде 
е местоположението на рая, и аз през годините неволно съм натрупал някои гре- 
хове, така си мисля: нали само нероденият не греши! А прегрешенията са нещо 
като раница, пълна с тежки речни камъни, от които човек трябва да се освободи, 
преди да литне към онези отвъдни простори, „където птичките не пеят, където 
любов не цари”, както тананикаха майките ни. И тоя полет няма как да стане с 
раница, тъпкана с грехове! 

Това мое състояние може би се дължи на някакви дефекти из мозъчната 
ми конфигурация, случайно преплели се неврони, аксони и дендрити, предиз- 
викали къси съединения и черни дупки на паметта, които пораждат миражи и 
въображаеми светове. Затова и до днес продължава - и не само при мен, но и 
при мнозина мои познати, съзнателното или спонтанно смесване на добри и 
мрачни митове за близкото и по-далечно минало, неотговарящи на реалността. 
А също документирани и доказани от историците неоспорими реалности, кои- 
то всъщност въобще не са се случвали. Или са се случвали, но не така както сме 
ги запомнили или сме мислили, че се случват, нито както са описани в учебни- 
ците по история за подрастващата наша бодра смяна от идиоти, които бъркат 
Австрия с Австралия. 

Всъщност не сме ли нещо като скулптори, моделиращи от глината на теку- 
щите си интереси и емоции не само желаното бъдеще, но и едно желано минало? 
За някои романтично настроени приятели тогава сме живели един живот в ро- 
зово, „Га ие еп гозе”, както пееше голямата Едит Пиаф, за други спектакълът се 
е разгъвал сред исторически декор в мрачна сепия, със заплашителното соло на 
бас-баритон в униформата на полковник от Държавна сигурност. Или по думи- 
те на руските фантасти Братя Стругацки, не асистираме ли на един необикно- 
вен „Институт по експериментална история”, в който активно си сътрудни- 
чим ние, лаиците със съмнителните си и деформирани от времето и склерозата 

мемоари, и професионалните политически пророци с дългосрочна визия за бъ- 
дещето и къса памет за миналото. 

Един поет, Валери Петров, писа, че някога в това минало мечтаел за ръчен 
часовник. Сега поетът си имал часовник, но уви - вече нямал мечта! Кое всъщ- 
ност е желаното и по-ценно: мечтата за часовник или самият часовник? Изречено 
с библейски символи - самият храм или пътят към храма? Тъжно еи аз го разби- 
рам, когато говоря за реалността на добрите сънища и горчивите прозрения на 
утрото, когато мечтите тихо се разтапят като слана под първите слънчеви лъчи. 

Извини ме за следващия пример, драги ми Джеки - и аз съм невежа в на- 
уките като теб, но знаеш ли що е паралакс? Паралакс, драги, е онова оптическо 
отклонение на наблюдаваната през телескопа звезда от реалното й място в про- 
странството. С други думи, с почуда я откриваме на определена точка от Все- 
лената, но съвсем не там, където теоретически би трябвало да бъде. Проблемът 
ев това, че се е изместила от очакваното място не звездата, а Земята, от която 
я наблюдаваме. Това отместване на истината от точните й координати отдавна 
забелязал и Галилей, но не му повярвали. Което често се случва и до днес, когато 
не осъзнаваме, че изместилите се в оценките за отминалия живот сме ние, а не 
самият той, животът - той си е такъв, какъвто е бил, сложен и нееднозначен, стои 
опънал петала като магаре на мост, стои упорито на своето място и нищо не може 
да го отмести оттам. 

Не намираш ли, уважаеми Джеки, че и споменът за нашето противоречиво 
битие съществува в условията на постоянен паралакс - започваме да го тълкува- 
ме не такова, каквото е или е било, а с малки, почти незабележими отклонения, с 
леки, съвсем леки корекции, предизвикани не от това, че звездата се е отместила, 
а поради едва доловимото отклонение на жизнената орбита, от която я наблюда- 
ваме днес. Но помисли си - един милиметър отклонение на железопътната стрел- 
ка в началната гара може стотици или хиляди километри по-нататък да отведе 
влака вместо в топлия средиземноморски юг - към северните полярни ширини. 
Причината е онзи незначителен милиметър, сиреч началото на паралакса, уж не- 
забележимото отклонение от истината, което накрая ни отвежда в съвсем неве- 
доми селения, обитавани от триглави змейове и таласъми. 

Може би някои мои редове ще ти се сторят неправдоподобни или направо 
пълна измислица, драги ми Джеки. Така те изглеждат само на пръв поглед, но 
няма да ти противореча, нито да представям доказателства за тяхната автентич- 
ност. Преди всичко защото понякога доказателствата напълно липсват, изпарили 
са се или са изчезнали по време на неизследвани от науката процеси, предизви- 
кали анихилация на историческата ни памет; при други случаи нямам достъп до 
данни, отдавна картотекирани и заключени в сейфове с гриф „Строго секретно”. 
А отдавна се знае и че част от доказателствения материал се намира в ръцете на 
сили, които предпочитат да не го разкриват и така още дълго да се мразим, подо- 
зираме и гледаме накриво със съседите. Като говорим за доказателства, всъщност 
самият живот едва ли се нуждае от доказателства, че е такъв, какъвто е или ебил 
- неправдоподобен и измислен от небесния автор (да се слави името Му во веки 
вечная!), склонен към парадоксални и неправдоподобни сюжети като например 
Големия взрив на едно грахово зърно енергия, породило милиардите галактики 

на Вселената! Откровено казано и мен понякога ме гризат съмнения за автентич- 
ността на спомените: знае ли човек кое в живота му е било действителност и кое 
- самозаблуда и нескопосана измислица, кое е илюзия или сън. 

А сънят сам по себе си не е ли една паралелна действителност - един друг 
свят на илюзиите, който ние също така обитаваме и докато сме в него, не се съм- 
няваме в абсолютната му реалност и достоверност. Или, погледнато от друга 
страна, не се ли съмняваме понякога в реалността на абсурдите, които ни зали- 
ват, когато се събудим? И кое от двете състояния е истинското и в кое бихме ис- 
кали да пребиваваме и да си останем? Да изживеем живота като неосъществена 
мечта или да изсънуваме мечтите си сякаш са се състояли в самия истински жи- 
вот? И кое състояние всъщност е същинското - Щом според древните мислители 
всичко, което ни обкръжава, е плод на нашите представи и нищо не съществува 
извън представите ни за него. 

С това не сели обяснява парадоксът, че историята на нашето недавно мина- 
ло - писана от учени и преразказвана от лаици - нее система от факти и събития, 
аот представи: 

Затова, ако нещо в моите спомени ти се стори неправдоподобно или нами- 
раш, че не е възможно то да се е случило точно така, както го описвам, включи- 
телно размишленията ми за стените, надявам се да се досетиш, че нерядко търся 
помощта на някои метафори или другояче изречено - иносказания. 

Това ми напомня, че обещах да споделя с теб думите на дядо си: „Аз ти гово- 
ря едно, глупако, а ти се сещай за другото, което искам да ти влезе в тиквата”. 

Не се засягай, приятелю, става дума за мен, а не за теб. 

А дядо знаеше какво говори. Защото още през бляскавите времена на Абаси- 
дите бе отбелязано в мъдрите им и премъдри арабски писания, че когато някой 
сочи с пръст луната, глупакът гледа не нея, а пръста. Затова, драги ми Джеки, 
докато четеш следващите редове, вглеждай се в луната, а не в моя пръст! 

Толкоз засега, уважаеми. 

Милан Колев 


(ро на двадесет и пет годишнина- 
та от победата над хитлеристка Германия щеше 
да мине като едно от поредицата мероприятия в Со- 
фийския университет, организирано по традицион- 
ния начин. 272 аудитория, препълнена от отегчени 
студенти, доволни все пак, че заради събранието са 
отървали занятия, не очакваше изненади от вече до 
болка познатия сценарий за такива случаи. Участни- 
ците в боевете на Първа българска армия, съветски- 
ят военен аташе и ръководството на Университета, 
настанени в президиума, търпеливо изслушваха по- 
редния оратор. 

На първия ред между официалните лица чин- 
но чакаше своя ред да се изправи пред студентската 
аудитория генерал Владимир Стойчев. Стегната во- 
енна стойка, която се очертаваше под елегантния сив 
костюм, висока войнишка подстрижка, орлов поглед, 
зареян някъде нагоре - всичко в него говореше, че 
той ев спомените си духом там, при своите бойци в 
огнения ад на войната. За огромната част от младата 
аудитория той си беше пенсионираният генерал, из- 
пратен от немай къде в олимпийското спортно дви- 
жение, а участието му в олимпийските игри (Париж 
- 1924, Амстердам - 1928) на много от двадесетго- 
дишните сигурно им се е струвало безкрайно далече 
назад в историята, някъде в античността. 

Дойде и неговият ред - да говори за бойния път 
на Първа българска армия. Дребен, съсухрен от го- 
дините, главата му едва-едва се показваше над ви- 
соката за неговия ръст катедра, Генералът обхвана с 
поглед притихналата студентска аудитория. Ръцете 
му здраво стиснаха катедрата, сякаш се страхуваше 
да не изтърве нишката на мисълта си, и без никакъв 

лист хартия пред себе си той подхвана епичния си разказ за подвизите на свои- 
те бойци при Драва Соболч и по върховете на заснежените Алпи. От време на 
време тропваше с крак като нетърпелив състезателен кон и това беше единстве- 
ният звук, който нарушаваше възцарилата се тишина. Не беше просто разказ, 
а живо описание на бойните действия, възхвала на човешкия героизъм и неус- 
тоима еманация на патриотичния дух на българина. Стаилата дъх аудитория се 
питаше как в този дребен на ръст човек се е побрала толкова голяма, човешка 
духовна сила. 

Накрая на речта си Генералът направи малка пауза, надигна се на пръсти 
и сякаш искаше да срещне погледа на всеки студент. Финалът беше като бомба, 
хвърлена сред удивеното множество: „И днес, млади момчета и момичета, два- 
десет и пет години от онези епични боеве по върховете на заснежените Алпи 
- извиси глас той - моите старчески уши жадуват да чуят, тук, сега, от вашите 
младежки гърди същото мощно, победоносно, нестихващо, българско „Ура!. 

Аудиторията се взриви и Генералът наистина получи мощното българско 
„Ура”. Без съмнение тези задрямали от скука допреди 10-15 минути млади хора 
сега бяха готови да влязат в огъня, ако ги призове техният Генерал. 

Доста години след това, в средата на осемдесетте години, наши приятели, 
които тогава работеха във Федерална република Германия, ни поканиха със съ- 
пругата ми на гости във Франкфурт. Една вечер по канал на западногерманска- 
та телевизия попаднахме на биографичен филм, посветен на генерал Владимир 
Стойчев. Специален екип на телевизията пребивавал в България със задача да 
заснеме филма, в който вече почти 90-годишният генерал на перфектен немски 
език разказваше изпълнения си с драматични поврати жизнен път. Може би 
заглавието на филма - „Прусаците на Балканите” - беше подразнило някого, но 
по непонятни причини този филм не беше излъчен в България. 

Синът на нашите приятели, 14-15-годишен тийнейджър, ученик в едно 
квартално училище на Франкфурт, хвърли бегъл поглед към екрана и като раз- 
бра, че темата на филма му е „позната”, си намери други вечерни занимания. За 
него, както някога за моите състуденти, генерал Стойчев беше по чудо оцелял 
представител на „античността”, за когото вече няма какво повече да се каже. 

На другия ден обаче той се върна от училище крайно възбуден и страшно 
обиден, че не сме го задържали насила пред телевизионния екран. Малката му 
утеха беше, че бяхме направили запис на целия филм, и той се втурна веднага 
да го изгледа докрай. 

Когато влязъл рано сутринта в училище, той бил обграден от съучениците 
си, които се надпреварвали да изказват своето възхищение и почуда, че Бъл- 
гария може да има такива големи личности като Владимир Стойчев, и да се 
удивляват, че един почти 90-годишен българин говори перфектно на немски 
език. „Целия ден при мене беше като на поклонение от ученици и учители” - 
преизпълнен с национална гордост се жалваше Владко. 

В подобно положение беше изпаднал и нашият приятел. През целия ден 
в офиса си отговарял на телефонни обаждания на бинес партньори от всички 
краища на Германия, които изказвали възхищението си от тази забележителна 
личност. 

Само за една вечер от малкия екран генерал Владимир Стойчев беше на- 
правил много повече за авторитета на България, отколкото всички наши ди- 
пломатически мисии. 

Но по силата на една от най-лошите нашенски традиции ние постепенно изпра- 
щаме в забвение големите си личности като българския Генерал Владимир Стойчев. 


АЙРЯН 


В“ гореща августовска среднощ на 1969 година изпращах моя гостенка, 
която живееше на две преки от студентската ми квартира. Облечен в дън- 
ки, пуловер на голо, без никакъв документ и с една връзка ключове в джоба, из- 
общо не подозирах, че ми предстои да преживея най-безсънната и щура нощ в 
живота си. Понеже, както редовно ставаше в онези години, ме гонеше яко сту- 
дентски глад, се размечтах пред девойчето: 

- Ех, сега да имам един буркан с кисело мляко, че като се върна да си направя 
един студен айрян! На това може да му се каже истинско, студентско щастие. 

- Така кажи бе! Ние имаме колкото искаш. Почакай малко и щастието щети 
се усмихне - отвърна тя. 

С готовност и с явно желание да ме ощастливи момичето се появи след някол- 
ко минути с мечтания от мен буркан. 

По онова време киселото мляко се разнасяше през нощта в пластмасови 
каси, пълни със стъклени буркани. Стоката се оставяше на улицата пред ма- 
газините на купчина и сутринта продавачите проверяваха наличното количе- 
ство. Случвало сее - рядко - някой и друг буркан да липсва, присвоен от гладен 
преминаващ край магазина или от снабдител на стоката. Вероятно моята сред- 
нощна разходка е съвпаднала със засилване на кражбите и точно в това най-не- 
удобно и опасно време се бях запътил към къщи и мислено вече разбърквах 
студения айрян. Не било съдено обаче мечтата ми да се сбъдне толкова бързо. 

На първата пресечка, седнал на пейка с гръб към мене, седеше някакъв чо- 
век, на когото не обърнах внимание, но за разлика от мене той целият е бил на- 
щрек. Когато се изравних с него, изведнъж скочи като пружина и с възможно 
най-стряскащия глас изрева в ухото ми: 

- Стой, не мърдаий! Горе ръцете! 

Като мълния ми мина мисълта, че абсолютно сигурно си имам работа с ня- 
кой луд, изтърван от психиатрията, или с бандит, които не се срещаха толкова 
често в онези далечни времена. Замахнах с буркана, за да го фрасна по главата, 
но оня се оказа по-чевръст, извади едно късо нещо, щракна и то се превърна в 
полицейска палка, която тутакси се стовари върху раменете ми. 

- Не мърдай, че ша стрелям! Старшина Панчо Панчев от УТ районно управ- 
ление на МВР. Откога та вардя аз тебе, ама най-сетне та спипах! - изрепчи се 
Панчо, и ми показа документите си и пистолета, който издуваше цивилното му 
сако. - Ша крадеш кисело млеко, а? Давай личните документи и се дръж кротко, 
че иначе ша стане лошо! 

- Нямам в себе си документи - отвърнах ошашавен от развитието на си- 
туацията. 

- Ясно! - отвърна Панчо, окончателно убеден, че е спипал най-после краде- 
ца на киселото мляко. - Какъв си ти бе? 

- Студент съм. 

- О! Туй няма никакво значение! Аз съм хващал инженери да крадат млеко, 
пък той ми се хвали, че бил студент. Арестуван си и тръгваш с мен. 

- Чакай бе, човек. Часът е един. Ела до нас да ти покажа документите си. 
Живея на другата пресечка - опитах се наивно да умилостивя Панчо. 

- Не ми философствай, момче. Знаеш ли колко такива тарикати като тебе 
съм изловил - сопна се той. 

Обви с професионална сръчност плътно ръкава на пуловера ми около кит- 
ката си и така, рамо до рамо, той в дясната си ръка с полицейската палка, аз в 
лявата си ръка с фаталния буркан, поехме по безлюдния булевард. „Ей сега да ме 
зърне някой познат от Университета - помислих си аз - иутре ще гръмне, че пър- 
вият секретар на Комсомола на Софийския университет снощи е бил арестуван с 
буркан кисело мляко. Голяма веселба ще падне” 

Пристигнахме в портиерната на цигарената фабрика до Руски паметник. 
Панчо ме освободи от желязната си хватка и с по-благ тон ми направи джентъл- 
менско предложение: 

- Слушай, момче, признай си бе! Прияло ти се е кисело млеко. Разбирам, че 
не си издържал на глада. То студенството е като войниклъка. И студентът, и вой- 
никът са вечно гладни. Откраднал си. Голяма работа! На всеки може да се случи. 
Един буркан струва 20 стотинки. За тях няма да те вкараме в затвора я! 

- Не съм крал нищо и няма какво да признавам - запънах се аз като магаре 
на бряг от чисто принципни съображения, защото не бях крал, и с наивната ми- 
съл в главата, че Панчо ще ми повярва. Аз за него обаче бях крадец и нямаше сила 
на света, която да го убеди в обратното. 

- Вади тогава всичко от джобовете да видим какво друго освен буркана си 
откраднал - заповяда Панчо, сигурен, че е дошъл часът на истината. 

Нямаше кой знае каква изненада от инвентаризацията на джобовете ми, 
защото стоварих върху масата само една много съмнителна връзка със 7-8 
ключа. Това за Панчо обаче беше върхът на доказателствения материал, че е 
спипал „криминално проявен” тип. 

- Всичко е ясно - каза той и без допълнителни въпроси започна да набира 
някакъв телефонен номер. - Другарю майор, обажда се старшина Панчо Панчев. 
Хванах един младеж на пресечката на ул. „Ивайло” и бул. „Димитър Благоев” както 
краде кисело млеко. Оказа съпротива и го арестувах. Чакам вашите разпореждания. 

След кратка пауза, през която явно получаваше указания, той се изпъна като 
струна и рапортува: 

- Ясно, другарю майор. 

- Спри се малко бе, старшина. Кога си ме хванал да крада? Каква съпротива 
съм ти оказал? Ако те бях халосал с буркана между очите, още щеше да си миеш 
лицето от млякото и да се чудиш накъде съм запрашил - започнах да се бунтувам 
с голямо закъснение. 

- Ти ша мълчиш! - сопна ми се той. - Майорът тръгва насам и след пет ми- 
нути е тук. Ха да видим как пред него ша са оправдаваш. За мене всичко е ясно 
като бял ден. 

Наистина след 5-10 минути отвън паркира милиционерски москвич със све- 
теща синя лампа върху купето, управляван от милиционер в униформа, и очаква- 
ният с нетърпение майор влезе при нас. Обясних подробно за глада, за момичето, 
за буркана и за Панчо, като вмъкнах, уж между другото, че съм секретар на Комсо- 
мола на Университета, т.е. „близък на властта”, и може да ми се има доверие. Накрая 
предложих сутринта да заведа момичето в районното управление, за да я разпитат. 
А часовникът вече показваше два след полунощ. Тъкмо помислих, че съм успял да 
убедя майора да изпълним моята програма, когато в главата на Панчо се пръкна 
друга „блестяща” идея: 

- Другарю майор, момчето може и да не лъже, ама, ако лъже, до утре има 
много време и той може да подучи момичето какво да ни говори, като я разпит- 
ваме. Затуй ви предлагам да почакате, докато обиколя района с магазините да 
проверя дали са в наличност бурканите с киселото млеко в касите. 

Това „конструктивно предложение” направо срина до основи цялата ми за- 
щитна стратегия. Майорът тутакси се съгласи. Панчо тръгна да проверява, а на мен 
в главата ми се завъртяха много от мрачни по-мрачни мисли: „Ами ако докато ние 
сме се размотавали и чакали пристигането на майора, някой наистина е откраднал 
буркан с кисело мляко или пък онзи, който ги разнася по магазините, си е прибрал 
някой и друг буркан за вкъщи, отивам си мърцина с петното на крадец, 

Докато Панчо обикаляше в късна доба софийските улици, за да брои бур- 
каните в пластмасовите каси, ние с майора си поприказвахме на общи теми. Не 
щеш ли, от приказка на приказка се оказа, че той е земляк - родом от Преслав, а 
моето родно село някога е било в Преславска околия. Това без съмнение постопи 
малко ледовете на естественото недоверие, което от памтивека съществува меж- 
ду крадеца и човека на реда. Почти бях докарал работата до съгласие да отидем 
до квартирата ми и да се легитимирам. Но точно в този момент нахълта Панчо с 
една добра новина, но и с една още по-ненормална идея: 

- Другарю майор, всичко е наред. Няма липсващи каси и буркани, ама аз 
предлагам да отидем още сега да питаме момичето дали му е давало буркан. 

- Чакай бе, старшина! Часът е три сутринта. Хората спят. Къде ще ходим да 
правим панаири по втори петли? - опънах се аз, но това не хвана дикиш пред 
майора, а още по-малко пред ентусиазирания Панчо. 

Настанихме се на задната седалка в москвича. Панчо и майорът от двете ми 
страни, аз в средата, стиснал буркан между колената си. Забарабаних с пръсти по 
капачката и ме изби на смях. 

- Какво има толкова смешно, бе момче След малко ша видим кой ша са 
смей последен. И недей да хлопаш по буркана - сопна ми се Панчо. 

- Че какво не му е смешното на това идиотско положение? За първи път ми 
се случва да се возя в милиционерски москвич на зазоряване, гладен като вълк, с 
буркан кисело мляко и да не мога да си вкуся от него. На всичко отгоре по никое 
време сме на път да извършим една още по-голяма простотия от идиотията, коя- 
то сътворихме досега. 

Часът на истината настъпваше, защото бяхме вече пред жилищната коопе- 
рация. Панчо нетърпеливо се втурна към входа, но се усети, че не е в униформа 
и че могат да го помислят за луд, като звънне и попита хората за кисело млеко в 
три и половина през нощта. Още нестигнал входната врата на жилището, той се 
врътна обратно и ми заповяда с тон, който не търпеше възражение: 

- Момче, ела с мен, че не съм в униформа! 

- Който е дошъл дотук, трябва да е мислил как ще продължи по-нататък! 
Никъде нямам намерение да ходя! - запънах се аз като рак на бързей. 

След кратко „производствено” съвещание между тримата представители на 
реда с него тръгна шофьорът на колата с милиционерската униформа. А вглавата 
ми, за кой ли път през тази нощ, се завъртяха купища от мрачни и още по-мрач- 
ни мисли: „Ами ако сега, почти в четири часа сутринта, това момиче, като види 
милиционер, се стресне и отрече да ми е давало някога буркан с кисело мляко, 
или отвори майка й, която си няма хал-хабер за какво става дума, или пък, не 
дай боже, отвори баща й (полковник от ДС) и намери общ професионален език с 
Панчо, тогава, мой човек, спукана ти е работата” Минутите се нижеха като часо- 
ве. Но след 5-6 минути Панчо се върна и с благ тон ми заговори: 

- Момче, извинявай, станала е голяма грешка. Тука в квартала някой всяка 
вечер краде кисело млеко и аз помислих, че си ти. Довиждане и всичко най-ху- 
баво - побърза да се сбогува той, а началникът му запази деликатно мълчание. 

- Какво? Нали докладва на майора, че си ме спипал точно като крада и че 
съм оказал съпротива при ареста Много добре знаеш, че не съм тук по собстве- 
но, а по твое желание. И сега искаш да си тръгна от тукза вкъщи пеша? Такали А 
можеш ли да ми гарантираш, че на следващата пресечка някой милиционер, твой 
колега, маскиран като тебе в цивилни дрехи, няма да ме арестува отново и след 
още три часа, след подобна тъпа разходка, при изгрев слънце, да се окажа отново 
тук със същия буркан в ръце, но по-гладен отвсякога” 

- Ами хвърли го бе! - предложи Панчо. 

- Ти чуваш ли се какво говориш бе? Аз три часа водя епична битка за едната 
гола чест и за един скапан буркан кисело мляко от 20 стотинки, а ти ми предлагаш 
на всичко отгоре да си легна гладен като вълк. От колата не мърдам наникъде! Ще 
ме закарате вкъщи! В противен случай от утре започвам да пиша жалби. Много 
добре знаете, че имам свидетели, които току-що посетихте отсреща в онзи вход. Не 
зная как ще обяснявате какво сте търсили тук преди изгрев слънце. Добре, че са те, 
иначе никой няма да ми повярва каква дивотия съм преживял през тази нощ. 

Винаги когато си спомням този случай, неволно правя сравнение между две 
различни личности. Много години след тези среднощни преживявания се спри- 
ятелих с друг Панчо Панчев - Дядо Пънч. Един чудесен писател, много интели- 
гентен и фин човек с невероятно чувство за хумор най-вече към собствената си 
особа, който като душевност беше на светлинни години далеч от онзи Панчо. За 
сетен път се убеждавам, че не името прави човека, а човекът прави името. 

Закараха ме до квартирата. С треперещи от глад ръце отворих буркана с ки- 
селото мляко, а той: „Бъл-бук , бъл-бук, бъл-бук..” Явно е стоял най-малко една 
седмица - беше август, на южен балкон, шупнал целият, бълбука ли бълбука. На- 
правих си мечтания айрян - студен, кисел, много резлив, както си го обичам, изпих 

половината на един дъх и заспах. Събудих се към обяд и дълго се чудих дали тази 
идиотия не е била лош сън. Но недопитият в буркана айрян, шуптящ по-буйно от- 
преди, като че ли ми нашепваше: „Не беше сън! Не беше сън! Не беше сънГ. 


БАЙ СТОЯН 


ожденото име на този стар, добър приятел на моите родители беше Хюсеин. 

По време на т.нар. възродителен процес бай Юсен, както го наричахме, из- 
брал да се именува Стоян, защото такова било името на най-добрия му прия- 
тел, с когото бил служил в армията далече преди Девети септември. При въз- 
становяването на предишните имена той и цялата му фамилия - дъщери, внуци 
и правнуци, не пожелаха връщане назад и си останаха с българските имена - 
той Стоян, а бабата Елена. 

Животът на бай Стоян беше преминал в малката схлупена къщурка в покрай- 
нините на с. Бял бряг, непосредствено до коритото на Камчия. Всяко прииждане 
на реката усложняваше и без това нелеката съдба на цялото му семейство, стовар- 
ваше много грижи за опазване от наводнение на бедното стопанство и на покъщ- 
нината. Но малката, плетена от габрови пръти вратичка на този дом винаги беше 
гостоприемно отворена за всеки, който би пожелал да го посети. За бай Стоян да 
дойде гост у дома му и да няма кой да го посрещне и да му окаже уважение беше 
пълна катастрофа. 

Езикът на бай Стоян беше невероятна смесица от български и турски. От ува- 
жение към събеседника си той упорито търсеше подходящи български думи и се 
опитваше да поддържа разговора с всеки, който проявяваше търпение към негови- 
те езикови проблеми. Големите му усилия да разбере събеседника си се отпечатваха 
върху цялото му напрегнато лице. Повдигнал вечния си каскет леко нагоре, вперил 
присвити очи в човека отсреща, с полуотворена уста поклащаше от време на време 
глава в знак на съгласие или на отрицание и сякаш поглъщаше всяка изречена дума, 
ясно показвайки, че е потопен изцяло в разговора. 

Щом дойдеше у дома на гости, родителите ми веднага превключваха на 
перфектен турски език, а бай Стоян с пълно право приемаше това като дълбоко 
уважение към неговата личност. Цялото му лице грейваше от задоволство, че 
може спокойно, без притеснение да изкаже онова, което беше в главата му. 

За него радостта на неговите приятели беше негова собствена радост, а 
бедата им - негова собствена беда. Майка ми почина през една жестока зима, 
каквато може да се случи само в Североизточна България. Пътищата бяха за- 
трупани от огромни преспи, зверски студ сковаваше всичко, беше изключено 
да се стигне до Шумен. Научил за сполетялото ни нещастие, бай Стоян обаче 
намира каруца, с която да го закарат в тъмни зори от селото до жп гарата, качва 
се на единствения влак, но за беда локомотивът затъва в снежните преспи на 
три километра от града. Това не го отчайва и той пеша сам си прави пъртина 
по безлюдното шосе. За жалост пристигна с голямо закъснение. Единствен от 
селото, закъснял, но въпреки всичко пристигна! Беше премръзнал и посинял от 

януарския студ, свит в най-новия кат от вечното си дочено, работно облекло, с 
ниско нахлузен каскет, с нови гумени галоши върху подгизналите от снега дебе- 
ли, вълнени терлици, гладко избръснат за случая. Той скромно доказа голямата 
си доброта. 

Когато започна масовизацията на селското стопанство и всички в селото 
си дадоха нивите и животните в кооперацията, бай Стоян остана единственият, 
който отказа. Някои от сегашните закъснели „анализатори” на онова време си- 
гурно ще го изкарат пострадал от властта „кулак” или жертва на тоталитаризма. 
Нищо подобно! Неговата здрава селска интуиция на човек, изкарвал цял живот 
с тежък труд прехраната си, му беше подсказала, че нещо, което е общо, значи е 
ничие. Той не можеше да си представи, че неговите яки биволи, за които се гри- 
жеше с такава любов и всеотдайност, ще станат обща собственост, че за тях ще се 
грижи някой друг, а той ще ги наблюдава равнодушно отстрани като чужд човек. 
Та те заедно с талигата бяха най-важната част от малкото имущество, което му 
помагаше да оцелее в тежкия селски живот! 

Накрая, след дълги колебания отишъл при брат ми, тогава председател на 
ТКЗС, и поставил условие за членството си в кооператива: става член-кооператор 
само ако той единствен се грижи за двата си бивола и ако само той работи със соб- 
ствената си талига. Приели му условието и така бай Стоян постави точка на борбата 
между общото и частното, която бушуваше от дълго време в неговата душа. 

Той не обичаше да пътува до окръжния град, защото му излизаше скъпо, 
но най-вече заради шумотевицата и суетнята на хората по улиците, а и защото 
всичко му беше много чуждо и нямаше с кого да си каже две човешки думи. При 
едно от много редките си пътувания до града той решил да се отбие при мен да се 
видим и спокойно да си поприказваме. 

От охраната на входа на комитета го пуснали и му предложили да ползва 
асансьора, но той категорично отказал. За него тази дяволия, наречена асансьор, 
си беше една от многото измишльотини на новото време, за чието управление 
той нямаше никаква представа, пък и беше свикнал цял живот да се доверява на 
собствените си крака. 

Заизкачвал се бай Стоян по стълбите, застлани с червени пътеки, заобикалял 
внимателно скъпите персийски килими, за да не ги изцапа, хвърлял от време на вре- 
ме поглед към тавана, където блестели кристалните полилеи, и към многоцветни- 
те стъклени стени. Неговият захлас в коридорите на окръжния комитет сигурно е 
приличал на почудата на онзи странник от деветия век, попаднал в престолния град 
Велики Преслав, описана в „Шестоднева” на Йоан Екзарх: „Когато някой просто- 
роден и беден, и чужденец, дошъл отдалече при портите на княжеския дворец и 
видял ги, изумява се. И стигнал до (вътрешните) врати, като пита, чуди се. И влязъл 
вътре, вижда от двете страни да се издигат къщи, украсени с камък и дърво, и изпи- 
сани, и прочее. Като влезе в двореца и види високите палати и църквите, украсени 
невероятно с камък и дърво, и боя, а отвътре - с мрамор и мед, сребро и злато, по- 
неже не знае с какво да ги сравни, тъй като в своята земя не е виждал друго, освен 
сламени колиби, бедният, изгубвайки си ума, им се чуди” 

Захласът на бай Стоян обаче бил внезапно прекъснат, защото той зърнал 
с крайчеца на окото си, че от дъното на огромното фоайе с голям букет черве- 

ни карамфили в ръка, с бодра походка към него се носи самият Тодор Живков. 
От първоначалния шок го изкарало неговото дълбоко убеждение, че не може да 
дойде някой гостенин и да няма жива душа да го посрещне, хеле пък ако това е 
най-големият сайбия на държавата. И без много да се тутка и оглежда, бай Стоян 
се юрнал почти бегом към горния етаж, за да предотврати „големия скандал”, 
който се оформял пред неговия смаян поглед. 

Влезе секретарката и много притеснена ми съобщи: 

- Другарю Колев, току-що отвън нахълта бай Стоян, много притеснен и поч- 
ти паникьосан, напира да влезе при вас. Не мога да разбера какво иска да ми 
каже, но изглежда става дума за нещо много неприятно. 

В този момент вратата рязко се отвори и вътре се втурна бай Стоян в пълен 
душевен смут, зачервен, запъхтян, запотен и изгарящ от желание да ми помогне в 
тази „тежка” според него ситуация. Бедните му запаси от български думи съвсем 
се бяха изпарили. Грабна ме за ръката, почти ме повлече към изхода и продължи 
припряно, объркано да ми обяснява: 

- Милян, бържи, чиляка иди, никой ни среща! Я! Я! Я! Чиляка ба, там долу, 
аз горе идвам теб, ама там няма никой! 

- Кой чиляк бе, бай Стояне? - опитах се да разбера поне нещичко от това, 
което го беше изкарало от релсите, но опитът ми излезе напълно безуспешен. 

- Иди чиляка ба, чоджум, иди! Я! Я! Баша иди, няма кой среща! Баш гостинин 
иди, ама няма никой! - продължаваше трескаво да ми обяснява той и почти на бе- 
гом двамата се втурнахме надолу по стълбището към изхода да посрещнем „Баша”. 

За секунди се озовахме във фоайето и наистина срещу нас се беше задал 
самият Тодор Живков, но изтипосан в пълен ръст върху едно голямо фотопано. 
Първият секретар беше поръчал да се намери хубава снимка и да се постави на 
централно място във фоайето. 

Щом разбра с кого почти се е сблъскал в лъскавото фоайе, шокът, който 
току-що беше преживял бай Стоян от неочакваната среща, сега рязко се смени 
с пълно вцепеняване. Когато дойде на себе си, явно изтощен от толкова силните 
преживелици за толкова кратко време, той започна уморено да се вайка: 

- Вай, чоджум, вай, вай! Бря, бря, бря! Аз мисли видял жив чиляк, ама то 
бил фото! Ай, ай, ай, ай, ай! - той жално се тюхкаше, вперил любопитен поглед в 
образа на вожда. 

Горкият човек, неговата селска, добра до наивност душа изобщо не би могла 
да си представи какво щеше да се случи, ако посещение на Тодор Живков наистина 
съвпаднеше с неговата визита. Това, че нямаше да припари до сградата на комитета, 
си е ясно от само себе си. В най-добрия случай щеше да бъде някъде навън, сред 
специалното и добре организирано множество от посрещачи, щеше да се чуди ида 
се мае защо е нужна тази шумотевица и суматоха, тези бурни аплодисменти, ръко- 
пляскания и скандирания за едно нищо и никакво гостуване. В Бял бряг нещата са 
къде-къде по-прости. Дойде ти гостенин, пиете едно кафе, направите си хубав лаф 
мохабет и го изпращаш по живо, по здраво. А тук, сред шумното множество, бай 
Стоян сигурно щеше да си помисли: „Го бива бива уважение към гостенин, ама хай- 
де холан - тези тука май се престарават". 

ПОНЕДЕ НИК 

Ош (Кег Сеп зсПпеу 

ПОНЕДЕ НИК 

История 

- первая революция за обновления 

